উভতি চাওঁঃ অসমৰ অশান্তি অতীতৰ সৈতে গভীৰভাৱে বিজড়িত – Mahabahoo\nHome/Assam News & Articles/উভতি চাওঁঃ অসমৰ অশান্তি অতীতৰ সৈতে গভীৰভাৱে বিজড়িত\nউভতি চাওঁঃ অসমৰ অশান্তি অতীতৰ সৈতে গভীৰভাৱে বিজড়িত\nশ্ৰী ই. এইচ. পাকিনটাইনে লিখা ১৯৬১ চনৰ লোকপিয়লৰ প্ৰতিৱেদনত যোৱা পঞ্চাছ বছৰৰ ভিতৰত অগ্ৰৱৰ্তী মৈমনছিঙীয়াসকলৰ দলবোৰৰ শান্তিপূৰ্ণ আক্ৰমণকে সৰ্বাধিক গুৰুত্বপূৰ্ণ একক ঘটনা হিচাপে বৰ্ণনা কৰা হৈছে। আন এজন দুৰ্যোগৰ বাৰ্তাবাহক শ্ৰীচি.এছ. মূলানে এই প্ৰৱাহে অসমৰ ভৱিষ্যৎ স্থায়ীভাৱে সলনি কৰিব বুলি সতৰ্কবাণী শুনাইছিল। অৱশ্যে হিগিন্স আৰু বেণ্টিংকৰ লেখীয়া সদাশয় প্ৰশাসকসকলে পমুৱাসকলৰ উদ্যোগ আৰু দক্ষতাৰ ভূয়সী প্ৰশংসা কৰি গৈছে।\nলোকবসতিৰ ক্ষেত্ৰত ঘটা খহনীয়াই অসুস্থ, আনকি হিংস্ৰ প্ৰতিক্ৰিয়া এটা সৃষ্টি কৰাৰ সম্ভাৱনা ১৯৫১ চনতে পৰিলক্ষিত হৈছিল। সুবিধাজনক মাটিঃ মানুহৰ অনুপাতেও থলুৱাসকলৰ প্ৰতিবাদ অনিৰ্দিষ্ট কাললৈ ৰুদ্ধ কৰি ৰাখিব নোৱাৰিলে। নিজ গৃহভূমিৰ উৎপীড়ক জমিদাৰসকল আৰু গোৱালপাৰা জিলাৰ মাটিগিৰীসকল (যাৰ মনত পৰিশ্ৰমী পমুৱাসকলক অযাচিতে পোৱা বানচ যেনহে বোধ হৈছিল) মৈমন সিং আৰু অন্যান্য পূৰ্ববংগীয় জিলাসমূহৰপৰা হোৱা প্ৰব্ৰজনৰ বাবে বহুলাংশে দায়ী।\nজবৰদখলঃ অত্যুৎসাহী পমুৱাসকলে চৰকাৰী ৰিজাৰ্ভৰ খাচ মাটি জবৰদখল কৰিলে; জনজাতি আৰু অন্যান্য লোকৰ লগত তেওঁলোকৰ কাজিয়া-পেঁচাল চলিল। ১৯১৬ চনত বিখ্যাত (অথবা কুখ্যাত) লাইন প্ৰথা প্ৰৱৰ্তনৰ কথা ভবা হ’ল আৰু ১৯২০ চনত সেয়া বলৱৎ হ’ল। সংখ্যালঘিষ্ঠ অংশই দিয়া মতানৈক্য-পত্ৰত ইয়াত পক্ষপাতমূলক বুলি অভিহিত কৰা হ’ল। সংখ্যাগৰিষ্ঠ অংশই ইয়াক সংশোধনসহ গ্ৰহণযোগ্য বুলি বিবেচনা কৰিলে। জনজাতি খণ্ডসমূহ সৃষ্টি কৰা হ’ল আৰু ভূমি-ৰাজহ বিধিত এক নতুন অধ্যায় সংযোজিত হ’ল। প্ৰয়াত পণ্ডিত আৰু ঐতিহাসিক ডঃ সূৰ্য কুমাৰ ভূঞাই আঙুলিয়াই দিছেঃ “দাঁতি-কাষৰীয়া জনজাতিসকলে অসমক এক বৈশিষ্ট্য দান কৰিছে, তেওঁলোকে সভ্যতা বিকাশৰ বিভিন্ন স্তৰসমূহ, বিভিন্ন গুৰিগছ, নীতি-নিয়ম আৰু ভাষাৰ প্ৰতিনিধিত্ব কৰিছে। কিন্তু প্ৰশাসকসকলক বহুখিনি অসুবিধাতো পেলাইছে।” লাইন-প্ৰথা সম্বন্ধীয় ১৯৩৮ চনৰ প্ৰতিৱেদনত তিক্ততা আৰু বিভিন্নতাৰ ওপৰত গুৰুত্ব দিয়া হৈছে।\nএকেবিধৰ এখন অধ্যাদেশ জাৰি কৰাৰ পাছত সংসদে ১৯৫০ চনৰ পমুৱা (অসমৰপৰা বহিষ্কৰণ) আইন (১৯৫০ চনৰ ১০ নং আইন) গ্ৰহণ কৰে। এইখন আইনে ভাৰতৰ জনসাধাৰণ অথবা অসমৰ অনুসূচিত জনজাতি বিশেষৰ স্বাৰ্থৰ পৰিপন্থী যিকোনো পমুৱাকে (স্থানচ্যুত লোকসকল বাদে) বহিষ্কৃত কৰাৰ ব্যৱস্থা দিছে। তদানীন্তন পূব পাকিস্তানৰপৰা হোৱা বৃহদাকাৰৰ অনুপ্ৰৱেশজনিত আইন-শৃংখলা সম্বন্ধীয় পৰিস্থিতি চম্ভালিবলৈকে এই আইন গৃহীত হৈছিল। আইনখন নাগালেণ্ডতো গ্ৰহণ কৰা হৈছিল আৰু পাছলৈ মেঘালয়লৈকে সম্প্ৰসাৰিত হৈছিল। আইনখন “বিজ্ঞতাপূৰ্ণ সংযম আৰু অতি সতৰ্কতা সহকাৰে প্ৰয়োগ কৰা হৈছিল” বুলি ঘটনাপঞ্জী-সংকলকসকলে কৈছেঃ এতিয়া ইয়াক মামৰে ধৰিবলৈকেই পৰিহাৰ কৰা হৈছে যেন লাগে।\nছাৰ ছাদুল্লাৰ নেতৃত্বাধীন মুছলিম লীগ মন্ত্ৰীসভাৰ বিতৰ্কমূলক প্ৰশাসন ওৰ পৰাৰ পাছত ১৯৪৬ চনত কংগ্ৰেছ ক্ষমতালৈ উভতি আহিল। ১৯৫০ চনৰ হিংসাত্মক ঘটনাৱলী অকলশৰীয়া সংঘটন নাছিল; বহুদিনৰেপৰা ইয়াৰ বাবে প্ৰস্তুতি চলিছিল। ১৯১১ চনৰ লোকপিয়লৰ প্ৰতিবেদনতে গোৱালপাৰা জিলাৰ চৰবোৰৰ অস্বাভাৱিক মাটি-বন্দৱস্তি সম্পৰ্কে মন্তব্য প্ৰকাশ পাইছিল। ১৯০১ চনলৈকে হাস্যকৰৰূপে তাকৰ হৈ থকা জিলাখনৰ ১.৪ শতাংশৰপৰা ২ শতাংশলৈ জনসংখ্যা ১৯০১-১১ দশকতে একেকোবে ৩০ শতাংশ পালেগৈ। পৰৱৰ্তী দশকবোৰত জনসংখ্যা বৃদ্ধিৰ শতকৰা হাৰ ১৯৫১ চনলৈ ক্ৰমান্বয়ে কম ১৯১১-২১ চনত ৯২%, ১৯২১-৩১ চনত ১৫.৭৬%, ১৯৩১-৪১ চনত ১৪.৮৩% আৰু ১৯৪১-৫১ চনত ৯.২৫%। ইয়াৰ কাৰণ হ’ল পমুৱাসকলে ব্ৰহ্মপুত্ৰৰে উজাই গৈ কামৰূপ, দৰং, নগাঁও আৰু লখিমপুৰ জিলাত সেই বছৰবোৰত জনসংখ্যা বঢ়াই তুলিছিল। লখিমপুৰ জিলাত চাহ-বনুৱা আমদানিয়েও জনসংখ্যা বৃদ্ধি কৰিছিল।(সংখ্যা সম্বন্ধে ভুল-ত্ৰুটি হোৱা কথাকো নুই কৰিব নোৱাৰি; কাৰণ ১৯৫১ চনলৈকে গোৱালপাৰা সম্পৰ্কীয় লোকপিয়লৰ তথ্যসমূহ গ্ৰাম্য তালিকা আৰু পূৰ্বৰ জমিদাৰী গোটসমূহৰ ভিত্তিতে সংগৃহীত হৈছিল; ৰাজহ-জৰীপৰ ব্যৱস্থা পাছতহে হৈছে।)\n১৯৫১-৬১ দশকটোত অসমৰ জনসংখ্যা বৃদ্ধি শংকাজনকভাৱে উচ্চ; গোৱালপাৰাৰ বৃদ্ধি ৩০.৩২ শতাংশ। প্ৰতি ১০,০০০ৰ ভিতৰত হিন্দু জনসংখ্যা বৃদ্ধি কম-বেছি পৰিমাণে স্থিৰ হৈয়েই আছিল ১৯২১ চনলৈকে; কিন্তু ১৯৩১ চনত যথেষ্ট হিচাপে বৃদ্ধি পালে। জনজাতিসকলৰ মাজত চলা হিন্দুধৰ্মীয় প্ৰচাৰ কাৰ্যৰ বাবেই এনে হ’বলৈ পালে বুলি শ্ৰীমূলানে কৈছে। হিন্দু ধৰ্ম আৰু জড়বাদৰ মাজত থকা সীমাৰেখাডাল অপসাৰণ কৰিবলৈ হিন্দু মহাসভাই বিচাৰিছিল বুলি বোধ হয়। ১৯৪১ চনত হিন্দু জনসংখ্যা কমি যোৱা পৰিলক্ষিত হ’ল; কাৰণ অনুসূচিত সম্প্ৰদায় আৰু জনজাতিবোৰ হিন্দু হিচাপে পৰিগণিত নহ’ল। ১৯৫১ চনত হিন্দু হিচাপে তেওঁলোককো ধৰাত হিন্দু জনসংখ্যা ৮২.৮৬ শতাংশলৈ অত্যধিকৰূপে বৃদ্ধি প্ৰাপ্ত হ’ল। পূব পাকিস্তানৰপৰা চলা ভগনীয়াৰ প্ৰব্ৰজনেও এই সংখ্যা বৃদ্ধিত বুজন পৰিমাণে অৰিহণা যোগাইছে।\nপমুৱাসকলে “আইনমূলক আৰু প্ৰশাসনিক প্ৰাচীৰখন”ৰ মাজেদি সৰকি গৈ অসমত বসবাস কৰিয়েই আছে বুলি ১৯৫১ চনৰ পিয়লৰ প্ৰতিৱেদনত শ্ৰীৱাঘাইৱালাই কৈছে। আইনমূলক বাধ্য-বাধকতাবোৰ ১৯৫৫ চনৰ নাগৰিকত্ব আইনখনে পুনৰ প্ৰৱৰ্তন কৰিছে; বিদেশী-ব্যক্তি আইনৰ বিধিসমূহে জাপি দিয়া প্ৰমাণৰ বোজাৰ বিষয়ে একো নক’লোৱেই জানিবা।\nকোনো কোনোৱে ভবামতে অনুপ্ৰৱেশে অৰ্থনৈতিক স্বাৰ্থৰ ক্ষেত্ৰত কোনো প্ৰকাৰৰ সংঘৰ্ষ সৃষ্টি নকৰিলে— অন্ততঃ দেখনিয়াৰকৈ কৰা নাই। মাটি-বন্দবস্তিয়ে এতিয়াও সম্পূৰ্ণতা লাভ কৰা নাই; কিন্তু অধিকতৰ গুৰুত্বপূৰ্ণ কথাটো হ’ল অসমীয়াসকলৰ মাজত দেখা দিয়া কৌতূহলপূৰ্ণ মানসিকতা। এজন প্ৰসিদ্ধ লেখকে পমুৱা মুছলিম আৰু চাহ-মজদুৰসকলে অসমীয়াকে নিজৰ ভাষা বুলি গ্ৰহণ নকৰাহেঁতেন কেনে বিষম পৰিস্থিতি এটাৰ সৃষ্টি হ’লহেঁতেন সেয়া প্ৰকাশ কৰিছে। বাস্তৱিকেই হওক বা কাল্পনিকেই হওক ভাষিক আধিপত্যৰ এক ভীতি সদায়েই বিৰাজ কৰিছে। অশিক্ষিত পমুৱা মুছলিমসকলে ভাষাৰ বিষয়ত কোনো প্ৰকাৰৰ ভাবুকিৰ সৃষ্টি কৰা নাই বুলিয়েই অসমীয়াসকলে ভাবে। পমুৱাসকলে মাটিৰ প্ৰতিহে সৰহ মোহ প্ৰদৰ্শন কৰে; সেয়ে ষাঠিৰ দশকলৈকে সমস্যাটো জটিল হৈ উঠা নাছিল।\nব্ৰিটিছৰ শাসনকালতো ভাষাৰ বিষয়টোতে প্ৰাধান্য দিয়া হৈছিল। ১৮২৬ চনত ব্ৰিটিছসকলে অসম উপত্যকা অধিকাৰ কৰে; ১৮৩৭ চনত স্কুল আৰু আদালতবোৰত বঙালী ভাষা প্ৰচলন কৰা হয়। আনন্দৰাম ঢেকিয়াল ফুকনৰ লেখীয়া মুখিয়াল লোকসকলে কৰা আন্দোলনৰ ফলত ১৮৭৩ চনৰ ১৯ এপ্ৰিল তাৰিখে বংগৰ তদানীন্তন উপ-ৰাজ্যপাল ছাৰ জৰ্জ কেম্পবেলে কামৰূপৰপৰা উজনিলৈ অৱস্থিত পাঁচখন জিলাৰ স্কুল-আদালতসমূহত অসমীয়া ভাষাৰে কাম-কাজ চলাবলৈ সিদ্ধান্ত ল’লে। ১৮৮১ চনৰ পিয়ল অনুসৰি সেইকালত অসমীয়া ভাষাক বঙালীৰে অপভ্ৰংশ বুলি সাব্যস্ত কৰাটোৱেই এক ৰীতিত পৰিণত হৈছিল।\nঅসমীয়াক এটি বেলেগ ভাষা হিচাপে প্ৰতিষ্ঠিত কৰাৰ ক্ষেত্ৰত মাৰ্কিন ধৰ্মযাজকসকলে প্ৰভূত পৰিমাণে বৰঙণি দিছে। শ্ৰীৰামপুৰস্থ ধৰ্মযাজকসকলে ১৮১৩ চনতে বাইবেল অসমীয়ালৈ অনুবাদ কৰাৰ কথা ছাৰ জি.এ. গ্ৰিয়াৰ্ছনে তেওঁৰ সুবৃহৎ ‘লিংগুইষ্টিক চাৰ্ভে অব ইণ্ডিয়া’ গ্ৰন্থত উল্লেখ কৰিছে। পৰৱৰ্তী সময়ছোৱাত আমেৰিকান বেপ্টিষ্ট মিছনে ধৰ্মমূলক আৰু অন্যান্য বহুবিধৰ অনেক পুথি-পত্ৰ প্ৰকাশ কৰিছিল আৰু “অসমীয়া ভাষাটোক নিভাঁজ আৰু নিৰহ-নিপানীকৈ ৰাখিবলৈ” অতিকৈ চেষ্টা কৰিছিল।\nউত্থানঃ ১৮৮১ৰপৰা ১৯৩১ চনলৈ ব্ৰহ্মপুত্ৰ উপত্যকাত অসমীয়া ভাষাৰ উত্থান ঘটিছিল আৰু ১৯৫১ চনত শ্ৰীৱাঘাইবালাই ইয়াক “আক্ৰমণাত্মক ভাষিক জাতীয়তাবাদ” বুলি বৰ্ণনা কৰিছিল। ১৯৩১ চনৰ ৩১.৪ শতাংশতকৈ ১৯৫১ চনত ৫৬.৭২ শতাংশলৈ অসমীয়াভাষী লোকৰ সংখ্যা বিপুলভাৱে বৰ্ধিত হৈছিল। লগে লগে বঙালীভাষী লোকৰ সংখ্যা ক্ৰমাগতভাৱে হ্ৰাসপ্ৰাপ্ত হোৱা পৰিলক্ষিত হৈছিল (২৬.৮ শতাংশৰ বিপৰীতে ১৬.৫ শতাংশ)। সমাজবিজ্ঞান অধ্যয়ন কেন্দ্ৰৰ সদস্য শ্ৰীএছ. কে. চৌবে-এ ১৯৭১ চনত অসমীয়াভাষীৰ সংখ্যা ৬০.৮৯% আৰু বাংলাভাষীৰ সংখ্যা ১৯.৭১% বুলি উল্লেখ কৰিছে।\nস্বাধীনতাৰ পৰৱৰ্তী কালছোৱাৰ সৰ্বাধিক আলোচ্য বিষয় ভাষা সম্পৰ্কীয় কাৰ্যকলাপসমূহক অসমীয়া মধ্যবিত্ত শ্ৰেণীৰ আশা-আকাংক্ষাৰ সৈতে বিজড়িত বুলি কোৱা হৈছে। গৱেষকসকলে ইয়াক হিন্দু ভগনীয়াসকলৰ বিপুল প্ৰব্ৰজনৰ বিৰুদ্ধে ‘প্ৰতিৰক্ষামূলক’ প্ৰতিক্ৰিয়া বুলি অভিহিত কৰিছে। ১৯৬০ চনত হোৱা আন্দোলনটোৱে অৱশ্যে পাৰ্বত্য অঞ্চলবোৰত বিচ্ছেদৰ ভাবনা জগাই তুলিলে। বাংলাদেশৰপৰা হোৱা অভূতপূৰ্ব প্ৰব্ৰজনৰ পাছতেই ১৯৭২ চনৰ দাংগা-হাংগামাৰ সৃষ্টি হ’ল। বিশ্ববিদ্যালয়ৰ শিক্ষাৰ মাধ্যমৰ বিষয়টোৱে পুনৰায় জাতিগত প্ৰতিক্ৰিয়াৰ সৃষ্টি কৰিলে— উত্তৰ পাৰত বড়োসকলে নিজস্ব ৰাজ্য এখন গঠনৰ বাবে দাবী জনালে।\nঅসমতো এক নতুন গোষ্ঠীবাদ গঢ় লৈ উঠিল— অন্যান্য অনুন্নত শ্ৰেণীসমূহৰ সংঘবদ্ধ গোষ্ঠী। প্ৰকৃততে, ১৯৫৯ চনত কংগ্ৰেছৰ পৃষ্ঠপোষকতাতে ই প্ৰতিষ্ঠিত হৈছিল। কিন্তু শ্ৰীদেৱকান্ত বৰুৱাই ভূতপূৰ্ব গৃহমন্ত্ৰী শ্ৰীহিতেশ্বৰ শইকীয়াৰ সহযোগত এইটো গোষ্ঠীবদ্ধতাক কৰ্ষণ নকৰালৈকে ই পূৰ্ণাৱয়ৱ প্ৰাপ্ত হোৱা নাছিল।\nঅন্যান্য অনুন্নত শ্ৰেণীসমূহক লৈ গঠিত গোষ্ঠীচেতনাই উদয়াচল আন্দোলন ব্যাহত কৰিলে; ভাষাগত হেঁচা প্ৰতিহত কৰিলে। সহযাত্ৰীসকলক অৱৰুদ্ধ অৱস্থা এটাত পেলোৱা হ’ল আৰু যথেষ্ট সময় আৰু কৌশল আয়ত্ত কৰিব পৰাহেঁতেন ই দ্ৰাবিড় মুন্নেত্ৰা কাঝাগমৰ লেখীয়া এক আন্দোলনত পৰিণত হ’লহেঁতেন। জনতা পাৰ্টিৰ বিপুল বিজয়ে সকলোকে নিষ্ক্ৰিয় কৰি পেলালে। শ্ৰীগোলাপ বৰবৰাই তেওঁৰ সমাজবাদৰ ঝাণ্ডাখন তুলি ধৰিলে; কিন্তু সমৰ্থনৰ বাবে সদায় সোঁপন্থীসকলৰ কৃপাপ্ৰাৰ্থী হ’বলগীয়াত পৰিল। এটা উপদলৰ তিক্ততাপূৰ্ণ বিৰোধিতাৰ ফলত এনে এক পৰিস্থিতি উদ্ভৱ হ’ল য’ত অতিশয় অনিচ্ছাসত্ত্বেও তেওঁ দুগৰাকী প্ৰমুখ মুছলিম মন্ত্ৰীক মন্ত্ৰী পৰিষদৰপৰা বাদ দিব লগাত পৰিব। যেতিয়া সাম্প্ৰদায়িকতা আৰু স্বৈৰতন্ত্ৰৰ ওপৰত তুমুল বিতৰ্ক চলিছিল, সেই সময়তেই শ্ৰীবৰবৰাকো উক্ত দুই মতবাদৰ অনুগামী বুলিয়েই চিত্ৰিত কৰা হৈছিল। সংখ্যালঘু সম্প্ৰদায়ৰ নেতাসকলেও একেখিনি সোঁপন্থীৰ লগতে সম্পৰ্ক স্থাপন কৰিলে— এই ক্ষেত্ৰত কংগ্ৰেছৰ (উভয় গোষ্ঠী) ভূমিকা অৰ্থৱহ।\nমূলতঃ নহ’লেও, অসম জনতা দলৰ চৰকাৰো একেই ভাষাগত হেঁচাৰ কৱলত পৰিল।১৯৬০ চনত বিষয়বস্তুটো আছিল চৰকাৰ ভাষা সম্পৰ্কীয়, ১৯৭২ চনত আছিল বিশ্ববিদ্যালয়ৰ শিক্ষাৰ মাধ্যম বিষয়ক আৰু ১৯৭৯ চনত সেয়া হ’লগৈ ভোটাৰ তালিকা সংশোধন আৰু বিতাড়নৰ দাবীৰ ওপৰত। ব্যক্তিগত আৰু দলগত ভাগ্যচক্ৰতেই বিপৰ্যয় ঘটিল; অসম এক আলি-দোমোজত উপনীত হ’লহি।\nনিৰ্বাচন আয়োগে ভোটাৰ তালিকা সংশোধনৰ নিৰ্দেশ দিব পাৰে; এজন ভোটাৰে ‘অ-নাগৰিক’ এজনৰ অন্তৰ্ভুক্তিৰ বিৰুদ্ধে আপত্তি দাখিল কৰিব পাৰে। পূৰ্বোত্তৰ অঞ্চলৰ প্ৰব্ৰজন আৰু অনুপ্ৰৱেশ সন্দৰ্ভত প্ৰচুৰ অভিজ্ঞতা আছে। কেতবোৰ লোক সংবিধানৰ ৫,৬ আৰু ৭ নং ধাৰা অনুযায়ী নাগিৰক বুলি পৰিগণিত হৈছে অথবা সংবিধান বলৱৎ হোৱাৰ পৰৱৰ্তী কালত ভাৰতত প্ৰৱেশ কৰি ১৯৫৫ চনৰ আইনখনৰ যোগে নাগৰিকত্বৰ প্ৰমাণ-পত্ৰ আহৰণ কৰিছে। কিন্তু বহু লোক অ-নাগৰিক হৈয়ে ৰ’ল আৰু বাংলাদেশৰ লগত সম্পাদিত চুক্তিৰ পাছত (যিখন ৰাষ্ট্ৰই ১৯৭১ চনৰ মাৰ্চ মাহৰ আগেয়েই ভাৰতলৈ প্ৰব্ৰজন কৰা কোনো ব্যক্তিকে নিজ নাগৰিক বুলি গ্ৰহণ নকৰে), এনেবোৰ লোকক “ৰাষ্ট্ৰবিহীন” বুলিয়েই শ্ৰেণীবদ্ধ কৰিব লাগিব।\nউত্তৰ লাগেঃ এইখিনিতে সমাজৰ লগত মিলি যোৱা অনুপ্ৰৱেশকাৰী আৰু ভোটাৰ তালিকাভুক্ত অনুপ্ৰৱেশকাৰীৰ মাজত থকা পাৰ্থক্যৰ প্ৰতি লক্ষ্য ৰাখিব লাগিব। পূৰ্বৱৰ্তীসকল হ’ল এক বৃহত্তৰ আলোচ্য বিষয়; কিন্তু পৰৱৰ্তীসকলক লৈহে সাম্প্ৰতিক সমস্যাৰ উদ্ভৱ হৈছে— যদিও উভয়েই পৰস্পৰ সম্পৰ্কযুক্ত কথা। পাকচক্ৰটো প্ৰায় এনে ধৰণৰঃ ‘ক’ই অনুপ্ৰৱেশ কৰিলে, ভোটাৰ তালিকাভুক্ত হ’ল আৰু ‘খ’ক ভোট দি ক্ষমতাধিষ্ঠ কৰিলে— যিজনে বিনিময়ত ‘ক’ৰ স্থিতিক স্বাভাৱিকৰূপে প্ৰতিপন্ন কৰিলে; ই এক পাৰস্পৰিক সুবিধাৰ অপ্ৰতিহত ব্যৱস্থা।বছৰৰ পাছত বছৰ ধৰি অসমৰ বিক্ষুব্ধ ৰাইজে ইয়াৰ উত্তৰ দাবী কৰি আহিছে। কেন্দ্ৰীয় কৰ্তৃপক্ষই যিসকল লোকৰ নাম ভোটাৰ তালিকাভুক্ত হৈছে তেওঁলোকক প্ৰাৰম্ভিক বিবেচনাতে ভোটাধিকাৰৰ যোগ্য বুলি গণ্য কৰিছে।\n১৯৭৫-৭৬ চনত বিষয়টো পুনৰ্বিবেচনা কৰা হৈছিল। যদিহে বিপুলসংখ্যক বিদেশী নাগৰিকৰ নাম ভোটাৰ তালিকাভুক্ত হৈছে, তেন্তে তেনে লোকৰ নাম অপসাৰিত কৰিবলৈ সিদ্ধান্ত লোৱা হৈছিল। আগেয়েও এবাৰ শ্ৰীবি. ডব্লিউ. ৰয়ে ১৯৭২ চনৰ অসমত অনুষ্ঠিত নিৰ্বাচন সম্বন্ধীয় তেওঁৰ প্ৰতিৱেদনত তদানীন্তন পূব পাকিস্তানৰপৰা হোৱা প্ৰব্ৰজনৰ ফলত সংযুক্ত খাচি-জয়ন্তীয়া পাহাৰ, গাৰো পাহাৰ (মেঘালয়), গোৱালপাৰা আৰু কাছাৰত ভোটাৰ তালিকা পুংখানুপুংখ সংশোধন কাৰ্য বাতিল কৰিবলগীয়া হোৱা বুলি স্বীকাৰ কৰিছে। ভোটাৰ তালিকাৰ এটি চমু সংশোধনীহে কৰা হৈছিল। অসম চৰকাৰলৈ দিয়া শ্ৰীশাকদৰৰ শেহতীয়া চিঠি আৰু স্পষ্টীকৰণেও কথাটো সুস্পষ্ট কৰিব পৰা নাই। মূল প্ৰশ্নটো হ’লঃ সন্দেহজনক বিদেশী এজনক ভোটা দানৰ অধিকাৰ দিয়া উচিত নে? ইয়াক এক বাস্তৱ সত্য বুলি গণ্য কৰা হ’বনে? ইয়াৰদ্বাৰা অসংখ্য নিৰ্বাচনী আৱেদন-পত্ৰ দাখিল কৰাৰ থল উলিয়াই দিয়া নহ’বনে? দুৰ্ভাগ্যক্ৰমে (অথবা সৌভাগ্যক্ৰমে) ১৯৭৮ চনত পুৰণি নেতৃবৃন্দক ধৰাশায়ী কৰা জনতা ঢৌৰ কথা বাদ দিলে, অসমৰ ৰাজনৈতিক শক্তিবোৰ এক অনুমানসাপেক্ষ গোষ্ঠীবদ্ধতাৰে বান্ধ খোৱা। দৃষ্টান্তস্বৰূপে, থলুৱা আৰু পমুৱা মুছলিমসকলে আৰু চাহ-মজদুৰসকল সমন্বিতে অ-সংগঠিত খেতিয়ক শ্ৰেণীটোৱেই কংগ্ৰেছক নিৰ্বাচন-বিজয়ত সহায় কৰে।বৰ্তমানৰ অৱস্থাতো কংগ্ৰেছে একেখিনি সমৰ্থকৰ ওপৰতে নিৰ্ভৰশীল হ’ব। আন কথাত ভাষাক যদিহে পাশাখেলত ঢালখন বুলি ধৰা হয়, তেন্তে পমুৱাসকল হ’ল পাশাৰ গুটিবোৰ।\nপূৰ্বৰ প্ৰজন্মটোৱে এই খেলখন ধীৰে-সুস্থিৰে খেলি আছিল; নতুন প্ৰজন্মটোৱে ইয়াৰ এক বিকল্প থকা বুলি ভাবিছে। পমুৱাসকলৰ ভোটৰ যোগেদি নিৰ্বাচিত হোৱাসকলে কঠোৰ ব্যৱস্থা গ্ৰহণ সমৰ্থন নকৰে। তদুপৰি একে সম্প্ৰদায়ৰদ্বাৰা অধ্যূষিত অঞ্চলবোৰত সচেতন আপত্তিকাৰী বিচাৰি পোৱাও যথেষ্ট কঠিন হ’ব। এনেবোৰ ভোটাৰে এবাৰ থিতি লাগি বহিব পাৰিলেই ভাষিক গাঁথনিতো আহুকালৰ সৃষ্টি কৰিব বুলি কোনো কোনোৱে ভাবে। আৰু পৰৱৰ্তী লোকপিয়ললৈ মুঠেই এবছৰহে আছে।\nএগৰাকী ভবিষ্যৎদ্ৰষ্টা জে.পি. মিলছৰ কথা ৰাইজৰ মনত পৰিছে— যিজনে ত্ৰিছৰ দশকতে অসমীয়াসকল নিজ ৰাজ্যত সংখ্যালঘুত পৰিণত হ’ব বুলি সতৰ্কবাণী শুনাইছিল। ভোটাৰ তালিকাত ৩০০,০০০ অথবা ততোধিক বিদেশী নাগৰিকৰ নামেৰে সৈতে অসম এক বিৰল আৰু কঠিনতৰ নিৰ্বাচনৰ সন্মুখীন হৈছে। মাইলছ ব্ৰনছনে কৈছিল— “অসমীয়া ভাষাটো ব্ৰহ্মপুত্ৰ নদৰ দৰেই চিৰপ্ৰৱাহমান আৰু চিৰকাললৈকে প্ৰৱাহিত হৈ থাকিব।” মুঠতে, মৰ্যাদা আৰু ন্যায় বিচাৰৰ সৈতে খাপ খোৱা উত্তৰ এটা নোপোৱালৈকে এনেবিধৰ অশান্তিকৰ পৰিস্থিতি মাজে মাজে সৃষ্টি হৈয়েই থাকিব।\n(‘ষ্টেটছমেন’ৰ সৌজন্যত , সাপ্তাহিক নীলাচল, ১৯৮০ চনৰ ২৭ ফেব্ৰুৱাৰীত প্ৰকাশিত)\nভিন্ন জন, ভিন্ন মন : জীৱন তোমাক অভিবাদন


বিবাহৰ উৰাবাতৰি সন্দৰ্ভত কি প্ৰতিক্ৰিয়া আথিয়া চেত্ৰীৰ ? - VOICE 24x7\nবিবাহৰ উৰাবাতৰি সন্দৰ্ভত কি প্ৰতিক্ৰিয়া আথিয়া চেত্ৰীৰ ?\nঅহা ডিচেম্বৰত বিবাহ পাশত আৱদ্ধ হ’ব নেকি আথিয়া চেট্টী আৰু কে এল ৰাহুল\nআথিয়া চেট্টীয়ে কে এল ৰাহুলৰ সৈতে তেওঁৰ বিবাহৰ উৰাবাতৰি সন্দৰ্ভত কয় যে , তেওঁ এই বিষয়ে একো স্পষ্টীকৰণ দিবলৈ নিবিচাৰে।\nএই উৰাবাতৰি সন্দৰ্ভত শেহতীয়া প্ৰতিবেদনত দাবী কৰা হৈছিল যে আথিয়া চেট্টী আৰু কে এল ৰাহুল অহা ডিচেম্বৰত বিবাহ পাশত আৱদ্ধ হ’বলৈ সাজু হৈছে। সেয়েহে আথিয়াই এতিয়া ক্ৰিকেটাৰজনৰ সৈতে ওলোৱা এই উৰাবাতৰিৰ প্ৰতি প্ৰতিক্ৰিয়া প্ৰকাশ কৰিছে।\nশেহতীয়া প্ৰতিবেদন অনুসৰি ডিচেম্বৰত ক্ৰিকেটাৰজনক বিয়া কৰাবলৈ সাজু হৈছে আথিয়া। কিন্তু আথিয়াই কৈছে যে তেওঁৰ এনে উৰাবাতৰি শুনি হাঁহি উঠিছে।\nআথিয়া আৰু কে এল ৰাহুলে বান্দ্ৰাৰ এটা নিৰ্মাণাধীন ভৱনত সম্পূৰ্ণ এখন মজিয়া বুক কৰাৰ বাতৰি ইতিমধ্যে প্ৰকাশ পাইছে কিন্তু আথিয়াই এই কথা অস্বীকাৰ কৰি কৈছে যে এইটো সঁচা যে তেওঁ এটা নতুন ঘৰলৈ গৈ আছে কিন্তু তেওঁৰ মাক দেউতাক সুনীল চেট্টী,মানা চেট্টী আৰু ভায়েক আহান চেট্টীৰ সৈতেহে ৰাহুলৰ সৈতে নহয় ৷\nআথিয়াই সংবাদ মাধ্যমক কৈছিল, “মই কাৰো সৈতে নহয়, মোৰ মা-দেউতাৰ সৈতে থাকিম! মই আৰু মোৰ পৰিয়াল এই নতুন ঘৰত থাকিম।” পৰিয়ালটোৱে বৰ্তমান দক্ষিণ মুম্বাইত তেওঁলোকৰ অল্টমাউণ্ট ৰোডৰ ঘৰত বাস কৰে।\nতেওঁ আৰু কে এল ৰাহুল বিবাহ পাশত আৱদ্ধ হোৱাৰ উৰাবাতৰিৰ বিষয়ে সোধাত আথিয়াই কয়, “মই এই প্ৰশ্নবোৰৰ কোনো উত্তৰ দিয়া নাই। এই সকলোবোৰৰ পৰা মই ভাগৰি পৰিছোঁ, এতিয়া মোৰ কেৱল হাঁহি উঠিছে। মানুহে যি বিচাৰে ভাবিবলৈ দিয়ক।”\nআথিয়াৰ ভায়েক আহানেও অলপতে বিয়াৰ উৰাবাতৰি সন্দৰ্ভত উল্লেখ কৰিছিল যে এনে কোনো ব্যৱস্থা কৰা হোৱা নাই। “তেনে কোনো অনুষ্ঠান নাই, এই সকলোবোৰ উৰাবাতৰি। যেতিয়া বিয়া নহয়, আমি আপোনাক কেনেকৈ তাৰিখ দিব পাৰোঁ? অহা কেইমাহমানৰ ভিতৰতো বিয়াৰ কোনো পৰিকল্পনা নাই।”\nআথিয়া আৰু কে এল ৰাহুল দীৰ্ঘদিন ধৰি সম্পৰ্কত আছিল বুলি উৰাবাতৰি ওলাইছিল আৰু যোৱা বছৰ আথিয়াৰ ভায়েক আহান চেট্টীৰ ছবি ‘তাডাপ’ৰ প্ৰিমিয়াৰত উপস্থিত থকাৰ সময়ত ইয়াক আনুষ্ঠানিক কৰি তুলিছিল। আথিয়াক শেষবাৰৰ বাবে ২০১৯ চনত নৱাজুদ্দিন চিদ্দিকীৰ বিপৰীতে মতিচুৰ চাকনাচোৰ চলচ্চিত্ৰত দেখা গৈছিল।আথিয়াই কৈছিল যে তাই বৰ্তমান দুটা প্ৰকল্পত কাম কৰি আছে আৰু সেইবোৰৰ বিষয়ে ঘোষণা সোনকালেই হ’ব পাৰে।\nকি হ’ব দেশবাসীৰ অৱস্থা ?\nসাগৰীয় ঘূর্ণীয়ে জোঁকাৰি যাব দেশৰ এইখন ৰাজ্য, বতৰ বিজ্ঞানে দিলে আগজাননী


চৰকাৰী চাকৰিত অসমীয়া ভাষা বাধ্যতামূলক হ’লে বৰাকবাসীৰ কি হ’ব? ৬নম্বৰ দফা আহিলে সকলো শেষ! হিন্দু–মুছলমান পাহৰি বাঙালীক একলগ হোৱাৰ আহ্বান সুস্মিতা দেৱৰ– News18 assam\nচৰকাৰী চাকৰিত অসমীয়া ভাষা বাধ্যতামূলক হ’লে বৰাকবাসীৰ কি হ’ব? ৬নম্বৰ দফা আহিলে সকলো শেষ! হিন্দু–মুছলমান পাহৰি বাঙালীক একলগ হোৱাৰ আহ্বান সুস্মিতা দেৱৰ\nসুস্মিতা দেৱঃফাইল ফটো\nঅমিত শ্বাহ, সৰ্বানন্দ সোণোৱাল, হিমন্ত বিশ্ব শৰ্মাক উভতি ধৰিলে কংগ্ৰেছ নেত্ৰীয়ে।\nLast Updated : February 03, 2020, 13:13 IST\nনাগৰিকত্ব সংশোধনী আইনে বাঙালী সকলক নাগৰিকত্ব দিয়াৰ কোনো নিৰাপত্তা প্ৰদান কৰা নাই। ১৯৭১ চনৰ পিছত বাংলাদেশৰ পৰা অহাৰ কথা ক’লেও বাংলাদেশৰ কোনো কাগজ দেখুৱাব নোৱাৰিলে ডিটেনচন কেম্পত যাবলাগিব বাঙালীসকলে। এতিয়া ৬নম্বৰ দফা কাৰ্যকৰী হ’ব আৰু বাঙালীসকলৰ চাকৰি, ৰাজনৈতিক অধিকাৰ, নিৰাপত্তা, অস্তিত্ব সকলো কাঢ়ি নিয়া হ’ব। বৰাকৰ কৰিমগঞ্জত কা আৰু এনআৰচি বিৰোধী এখন জনসভাত প্ৰাক্তন সাংসদ তথা কংগ্ৰেছ নেত্ৰী সুস্মিতা দেৱৰ বিস্ফোৰক মন্তব্য।\nবিজেপি চৰকাৰক সমালোচনা কৰি সুস্মিতা দেৱে বাঙালী জাতীয়তাবাদ পাহৰি নাযাবলৈ সকলোকে আহ্বান জনায়। ‘আজি বৰাকত বাঙালী ভাষা বাচি আছে কাৰণে বহুত শ্বহীদ হ’ল, আকৌ যদি ছয় নম্বৰ দফা বলৱৎ কৰি বাঙালীৰ অধিকাৰ কাঢ়িবলৈ চেষ্টা কৰা হয় তেনেহ’লে কমলাক্ষ্য দে’ পুৰকায়স্থ আৰু সুস্মিতা দেৱ ৰাজপথত নামিবই কিন্তু হিন্দু–মুছলমান সকলো পাহৰি আপোনালোকে বাঙালী হিচাপে বিৰোধ কৰিব লাগিব, আমাৰ মাতৃভাষা বাঙালী আৰু সেয়াই পৰিচয়।’\nসুস্মিতা দেৱে চৰকাৰী চাকৰিত অসমীয়া ভাষা বাধ্যতামূলক কৰাক লৈও প্ৰতিক্ৰিয়া প্ৰকাশ কৰি প্ৰশ্ন কৰে যে, ‘এতিয়া হিমন্ত বিশ্ব শৰ্মাই কৈ আছে, অসমত চৰকাৰি চাকৰিত আৱেদন কৰিব হ’লে অসমীয়া ভাষা লাগিবই । কিন্তু বৰাকৰ লোকে অসমীয়া ভাষা নপঢ়ে গতিকে কেনেকৈ চৰকাৰী চাকৰি পাব? ইয়াৰো প্ৰত্যুত্তৰ দিব নোৱাৰে বৰাকৰ দুই সাংসদে। বিদেশী ন্যায়াধীকৰণৰ ১৬০০চাকৰিৰ ভিতৰত বৰাকৰ পৰা মাত্ৰ ১২জনে চাকৰি পালে। এইবোৰে কি সূচাইছে?’\nবিজেপিক প্ৰত্যাহ্বান জনাই সুস্মিতা দেৱে কয়, 'যদি হিমন্ত বিশ্ব শৰ্মা আৰু অমিত শ্বাহৰ দম আছে তেনেহ’লে বিধানসভাৰ মজিয়াত থিয় হৈ কওক যে, এন আৰ চি বাতিল কৰা হৈছে নে নাই? মই এগৰাকী আইনজীৱি, মই ভালকৈ আইনখন পঢ়িছো, তেওঁলোকে মোক দেখুৱাওক, বৰ্তমানে বলৱৎ হোৱা সংশোধিত নাগৰিকত্ব আইনৰ ক’ত লিখা আছে যে নাগৰিকত্ব দিয়া হ’ব বুলি?' সৰ্বভাৰতীয় মহিলা কংগ্ৰেছ সভানেত্ৰী গৰাকীয়ে কয়, ‘এয়া কেৱল ৰাজনীতিহে চলি আছে । ধৰ্মীয় মেৰুকৰণ, সাম্প্ৰদায়িক ভোট বেংকৰ ৰাজনীতি চলাই আছে বিজেপিয়ে।'\nসুস্মিতা দেৱে অসম সাহিত্য সভাই বৰাক আৰু বড়োলেণ্ডত অসমীয়া ভাষা বাধ্যতামুলক কৰাৰ কাৰণে কোৱা কথাকো সমালোচনা কৰে । ‘বাঙালীৰ অস্তিত্ব ৰক্ষা কৰিবলৈ হ’লে পূৰ্বৰ দৰে সকলোৱে পথত ওলাব লাগিব, ধৰ্মৰ ভিত্তিত দ্বিখণ্ডিত নোহোৱাকৈ পথত নানামিলে বৰাকৰ কোনেও চাকৰি নাপাব ।’ দেৱে কয়।\n‘অসম অসমীয়াৰ’, ‘অসমত অসমীয়া ভাষা চলিবই’, আদি শ্লোগানেৰে নাগৰিকত্ব সংশোধনী আইনক লৈ অসমত তীব্ৰ বিক্ষোভ আৰু প্ৰতিক্ৰিয়াৰ মাজত চল চাই কঠিয়া পৰা কংগ্ৰেছৰ দুমুখীয়া চৰিত্ৰ আকৌ এবাৰ ফাদিল কৰিলে সুস্মিতা দেৱে। অসমত বাঙালী জাতীয়তাবাদ জাগ্ৰত কৰিবলৈ কংগ্ৰেছ নেত্ৰীৰ তৎপৰতাক লৈ প্ৰত্যাশিতভাৱে প্ৰদেশ কংগ্ৰেছৰ কোনো প্ৰতিক্ৰিয়া নাই!\n(কৰিমগঞ্জৰ পৰা গৌৰিশ নন্দীৰ প্ৰতিবেদন)\nFirst published: February 03, 2020, 13:06 IST


ভাৰতত ইথিৰিয়াম কেনেদৰে ক্ৰয় কৰিব | WazirX ব্লগ\nভাৰতত ইথিৰিয়াম কেনেদৰে ক্ৰয় কৰিব (How to buy Ethereum in India)\nBy WazirX সমল দলজুন 21, 2021মে' 11th, 20225 minute read\nHome » ভাৰতত ইথিৰিয়াম কেনেদৰে ক্ৰয় কৰিব (How to buy Ethereum in India)\nইথিৰিয়ামে কেনেদৰে কাম কৰে\nইথিৰিয়াম কেনেদৰে এটা ভাল বিনিয়োগ:\nভাৰতত ইথিৰিয়াম কেনেদৰে ক্ৰয় কৰিব\n2015 চনত ইয়াৰ আৰম্ভণিৰ পৰা, অল্টকইনে নেতৃত্ব লৈছে – ইথিৰিয়ামে ক্ৰীপ্ট’ৰ পৃথিৱীত যথেষ্ট আকৰ্ষণ সাঁচি ৰাখিছে৷ যদি আপুনি ক্ৰীপ্টৰ স্থানত এগৰাকী ন-শিকাৰু, ইথিৰিয়াম কি আৰু ই কিয় ইমান জনপ্ৰিয় এনেধৰণৰ প্ৰশ্নবোৰ অতি সাধাৰণ৷ কি বস্তুৱে ইয়াক মূল্যৱান কৰি তোলে, আৰু এটা দীৰ্ঘ-ম্যাদী বিনিয়োগ হিচাপে ইয়াৰ সম্ভাৱনা কি? আৰু আপুনি ইয়াক কেনেদৰে ক্ৰয় কৰিব?\nযেতিয়া ইথিৰিয়ামলৈ ই আহি পৰে ভাবিবলগীয়া কিছুমান বস্তু ইয়াত আছে, আৰু যদি আপুনি এটা সিদ্ধান্ত লব পাৰে যদি আপুনি বিনিয়োগ কৰিব বিচৰাটো ক্ৰিপ্ট’কাৰেন্সী হয়৷ ইথিৰিয়াম কি আৰু ইয়াৰ কিছুমানৰ ওপৰত অধিকাৰ আপুনি ভাৰতত কেনেদৰে লাভ কৰিব পাৰিব তাৰ ওপৰত এয়া এখন ন-শিকাৰুৰ গাইড৷ ইয়াৰোপৰি ভাৰতত ইথিৰিয়ামৰ মূল্য পৰীক্ষা কৰক৷\nইথিৰিয়াম হৈছে ইয়াৰ ক্ৰিপ্ট’কাৰেন্সী, ইথাৰ (ETH), আৰু ইয়াৰ প্ৰগ্ৰামিং লেংগুৱেজ, চলিডিটিৰ সৈতে এটা ব্লকচেইন প্লেটফৰ্ম৷\nইথাৰ (ETH) হৈছে ইন্ধন যি নেটৱৰ্কটো চলাই ৰাখে৷ ইয়াক গণনা কৰা সমল সমূহৰ বাবে মূল্য পৰিশোধ কৰাত লগতে প্ৰতিটো ইথিৰিয়াম নেটৱৰ্ক ট্ৰেঞ্জেকচনৰ বাবে ট্ৰেঞ্জেকচন ফীজ (গেছ ফীজ বোলা হয়) হিচাপে ব্যৱহাৰ কৰা হয়৷ ইথাৰ হৈছে সমপৰ্যায়ৰ ক্ৰিপ্ট’কাৰেন্সী, যি বিটকইনৰ সৈতে একে৷ ট্ৰেঞ্জেকচন সমূহৰ বাবে ধন পৰিশোধ কৰাৰ উপৰিও, ইথাৰক ক্ৰয় গেছ হিচাপেও ব্যৱহাৰ কৰা হয়, যাক ইথিৰিয়াম নেটৱৰ্কৰ ওপৰত যিকোনো ট্ৰেঞ্জেকচনৰ গণনাৰ বাবে প্ৰয়োজন হয়৷ ইথাৰৰ যোগান বিটকইনৰ দৰে আৱদ্ধ কৰা নহয়, আৰু ইয়াৰ যোগানৰ সূচী, যাক সাধাৰণতে নেটৱৰ্কটো সুৰক্ষিত কৰিবলৈ প্ৰয়োজন হোৱা নূন্যতম স্তৰ হিচাপে বিবেচনা কৰা হয়, ইয়াক ইথিৰিয়ামৰ কমিউনিটিৰ দ্বাৰা ধাৰ্য কৰা হয়৷\nইথিৰিয়াম, আন ক্ৰিপ্ট’কাৰেন্সীবোৰৰ দৰেই, এটা ব্লকচেইন নেটৱৰ্কৰ ওপৰত আধাৰিত৷ এটা ব্লকচেইন হৈছে এটা বিকেন্দ্ৰীকৃত, বিতৰিত ৰাজহুৱা খাতিয়ান বহী যি সকলো লেনদেন পৰীক্ষা কৰে আৰু ৰেকৰ্ড কৰে৷.\nক্ৰীপ্ট’গ্ৰাফী নেটৱৰ্ক সুৰক্ষিত কৰি ৰাখিবলৈ আৰু লেনদেন সত্যাপন কৰিবলৈ ব্লকচেইন লেনদেনত ব্যৱহাৰ কৰা হয়৷ ব্যৱহাৰকাৰীসকলে “মাইন“ কৰিবলৈ কম্পিউটাৰবোৰ ব্যৱহাৰ কৰে, বা জটিল গাণিতিক সমীকৰণবোৰ গণনা কৰে যি নেটৱৰ্কত প্ৰতিটো লেনদেন সত্যাপন কৰে আৰু চিষ্টেমতৰ ব্লকচেইনত শেহতীয়া ব্লকবোৰ যোগ কৰে৷ এই সত্যাপন প্ৰক্ৰিয়াক সৰ্বসন্মত এলগৰিডম, বিশেষকৈ কাৰ্য সৰ্বসন্মত এলগৰিডম বোলা হয়৷\nঅংশগ্ৰহণকাৰীসকলক ক্ৰিপ্ট’কাৰেন্সী টোকেন এটা ইনচেন্টিভ হিচাপে প্ৰদান কৰা হয়৷ এই টোকেন সমূহক ইথিৰিয়াম চিষ্টেমত ইথাৰ (ETH) হিচাপে জনা যায়৷ ইথাৰ হৈছে এটা ভাৰ্চুৱেল মূদ্ৰা যাক বিত্তীয় লেনদেন, বিনিয়োগ, লগতে মূল্যৰ এটা ভঁৰাল হিচাপে ব্যৱহাৰ কৰিব পাৰি৷ ইথাৰক ইথিৰিয়াম ব্লকচেইন নেটৱৰ্কত ধাৰণ আৰু সাল-সলনি কৰা হয়৷ ETH-ৰ বাহিৰত, এই নেটৱৰ্কে আন সেৱা সমূহৰ এটা বৃহৎ পৰিসৰ আগবঢ়ায়৷\nতথ্য সঞ্চয় কৰি ৰাখিব পাৰি আৰু ইথিৰিয়াম নেটৱৰ্কত বিকেন্দ্ৰীকৃত এপ সমূহ কাৰ্যকৰী কৰিব পাৰি৷ লোকসকলে গুগল বা আমাজনৰ দ্বাৰা ক্ৰয় কৰা আৰু নিয়ন্ত্ৰণ কৰা এটা চাৰ্ভাৰত কৰাৰ পৰিৱৰ্তে ইথিৰিয়াম ব্লকচেইনৰ ওপৰত চফ্টৱেৰ স্থাপন কৰিব পাৰে, য’ত মাত্ৰ এটা ব্যৱসায়ে তথ্যখিনি নিয়ন্ত্ৰণ কৰে৷ কাৰণ কোনো এটা প্ৰাধিকৰণে কোনো বস্তু নিয়ন্ত্ৰণ কৰা নাই, ব্যৱহাৰকাৰীসকলৰ ওচৰত তেওঁলোকৰ তথ্যৰ ওপৰত আৰু এপটোলৈ সম্পূৰ্ণ প্ৰৱেশাধিকাৰৰ সম্পূৰ্ণ নিয়ন্ত্ৰণ থাকে৷\nস্ব-সম্পাদিত চুক্তি, যাক ক্ৰীপ্ট’ বিশ্বত স্মাৰ্ট চুক্তি হিচাপে জনপ্ৰিয়ভাৱে জনা যায়, ই হয়তো ইথাৰ আৰু ইথিৰিয়ামৰ বাবে আটাইতকৈ প্ৰভাৱী ইউজ কেচ৷ পৰম্পৰাগত চুক্তিবোৰৰ দৰে, অধিবক্তাৰ প্ৰয়োজন নহয়: চুক্তিপত্ৰখন ইথিৰিয়াম ব্লকচেইনত কোড কৰা থাকে, আৰু ই নিজে সম্পাদিত হয় আৰু এবাৰ চুক্তিপত্ৰৰ চৰ্তসমূহ মিলি যোৱাৰ পিছত উপযুক্ত পক্ষক ইথাৰ যোগান ধৰে৷\nইথিৰিয়াম স্মাৰ্ট চুক্তি সমূহ হৈছে NFT সমূহৰ গঠনকাৰী খণ্ড আৰু শ শ বিত্তীয় সামগ্ৰী আৰু চাপ্লাই চেইন প্ৰক্ৰিয়া সমূহ স্বয়ংক্ৰিয় কৰি তোলে৷ বিকেন্দ্ৰীকৃত এক্সচেঞ্জ (DEXs)আৰু স্বয়ংক্ৰিয় মাৰ্কেট মেকাৰ (AMM) স্মাৰ্ট চুক্তি ব্যৱহাৰ কৰি গঠন কৰিব পাৰি৷\nইথিৰিয়ামৰ উন্নতিশীল প্ৰদৰ্শনে পৰম্পৰাগত আৰু প্ৰতিষ্ঠানিক বিনিয়োগকাৰী দুয়োটালৈ আকৰ্ষণ কঢ়িয়ায়৷ পৰম্পৰাগত বিনিয়োগৰ তুলনাত, ইথিৰিয়ামৰ তলৰ সুবিধা সমূহ আছে:\nঅস্থিৰতা: যেতিয়া ইয়াক এবাৰ নেতিবাচক হিচাপে দেখা গৈছিল, চতুৰ বিনিয়োগকাৰীসকলে বজাৰৰ চক্ৰৰ বিন্যাস বুজি পায় আৰু মাৰ্কেট বাব’লৰ অভিবৃত্তীয় আয়ৰ পৰা লাভ অৰ্জন কৰে৷\nৰূপান্তৰযোগ্যতা: বানিজ্যিক মঞ্চ, এক্সেঞ্জ, আৰু অনলাইন দালালিৰ ফলত, ইথিৰিয়াম সম্ভৱতঃ আটাইতকৈ ৰূপান্তৰযোগ্য বিনিয়োগ সম্পদ সমূহৰ এটা৷ তুলনামূলকভাৱে কম মূল্যত, আপুনি ফিয়েট বা আন ক্ৰীপ্ট’ সম্পদ সমূহৰ বাবে ট্ৰেড কৰিব পাৰিব৷\nমুদ্ৰাস্ফীতিৰ কম বিপদাশংকা: ইথিৰিয়ামৰ বিকেন্দ্ৰীকৰণ আৰু ইথিৰিয়ামৰ 18 মিলিয়ন ETH-ৰ সৰ্বোচ্চ বাৰ্ষিক সীমাই ইয়াক ফিয়েটতকৈ কম মুদ্ৰাস্ফীতিজনক কৰি তোলে৷\nবিকেন্দ্ৰীকৃত অৰ্থনীতি: ইথিৰিয়ামৰ দ্বাৰা সৰ্ববৃহৎ সফলতা কঢ়িয়াই অনা হিচাপে বাৰ্তা বহন কৰি, DeFi -য়ে অৰ্থনৈতিক পৃথিৱীখনত বিপ্লৱৰ সূচনা কৰিলে যিটো আন কোনেও কৰিব পৰা নাছিল৷ এটা তুলনামূলকভাৱে নতুন ধাৰণা হিচাপে এলবেইট, যোৱা কিছু বছৰত DeFi-ৰ স্থান অভাৱনীয়ভাৱে বিকশিত হৈছে আৰু উচ্চভাৱে উদ্ভাৱনীমূলক পৰিস্থিতিতন্ত্ৰ সমূহ এপ সমূহক সহায় কৰাৰ ইথিৰোয়ামৰ সক্ষমতাৰ বাবে বাটকটীয়া হৈছিল৷\nএইবোৰৰ উপৰিও, ইথিৰিয়ামৰ কিছুমান বাস্তৱ -বিশ্বৰ (বৰ্তমান আৰু সম্ভাৱ্য ভৱিষ্যত) ইউজ কেছ সমূহৰ কিছুমান হৈছে:\nইথিৰিয়াম ভোটদান প্ৰণালী সমূহত ব্যৱহাৰ হৈ আহিছে৷ ভোটদানৰ ফলাফল ভোটৰ অনিয়মিতা সমূহ আঁতৰ কৰি এটা স্বচ্ছ আৰু ন্যায়সংগত গণতান্ত্ৰিক প্ৰক্ৰিয়া সুনিশ্চিত কৰি, ৰাজহুৱা কৰা হয়৷\nইথিৰিয়ামে ইয়াৰ বিকেন্দ্ৰীকৃত প্ৰকৃতিৰ বাবে অবৈধ প্ৰৱেশাধিকাৰ লাভ কৰাত হেকাৰ সকলৰ বাবে কঠিন কৰি তুলি, বেংকিং প্ৰণালী সমূহত অতি সোনকালেই অন্তৰ্ভুক্ত হ’ব পাৰে৷ ই ধন পৰিশোধ এটা ইথিৰিয়াম-ভিত্তিক নেটৱৰ্কৰ ওপৰত কৰাৰ অনুমতি প্ৰদান কৰে৷ এনেদৰে বেংক সমূহে ইথিৰিয়ামক প্ৰেৰিত ধন প্ৰেৰণ কৰিবলৈ আৰু ভৱিষ্যতে ধন পৰিশোধ কৰিবলৈ ইথিৰিয়ামক বিবেচনা কৰিব৷\nপ্ৰেৰণত ইথিৰিয়ামৰ ব্যৱহাৰে কাৰ্গো ট্ৰেকিংত সহায় কৰে আৰু সামগ্ৰী সমূহ হেৰুওৱা বা জালিয়াতি হোৱাৰ পৰা বাধা দিয়ে৷ ইথিৰিয়ামে এটা চাপ্লাই চেইনত ব্যৱহাৰ হোৱা যিকোনো সামগ্ৰীৰ বাবে এটা উৎস আৰু ট্ৰেক কৰাৰ আধাৰ আগবঢ়ায়৷\nচুক্তি সমূহ ইথিৰিয়াম স্মাৰ্ট চুক্তি ব্যৱহাৰ কৰি যিকোনো সংশোধনী অবিহনে ৰাখিব আৰু প্ৰয়োগ কৰিব পাৰি৷ ইথিৰিয়াম স্মাৰ্ট চুক্তি স্থাপন কৰাৰ আৰু ডিজিটেলভাৱে এটা খণ্ডত তাৰ ওপৰত নিৰ্ভৰ কৰি চুক্তিপত্ৰ আৰু লেনদেন সমূহ সঞ্চয় কৰি ৰখাৰ এটা প্ৰণালী হিচাপে ব্যৱহাৰ কৰিব পাৰি, যাৰ বিক্ষেপিত অংশগ্ৰহণকাৰী থাকে, বিবাদৰ প্ৰতি প্ৰতিৰোধহীন, আৰু ডিজিটেল চুক্তিৰ প্ৰয়োজনীয়তা থাকে৷\nবিনিয়োগকাৰীসকলে ইথিৰিয়ামলৈ ইয়াৰ বৰ্ধিত জনপ্ৰিয়তা, উত্থিত মূল্যায়ন, আৰু ই গ্ৰহণ কৰা এক্সচেঞ্জৰ বিকশিত সংখ্যাকে ধৰি, বিভিন্ন কাৰণৰ বাবে ঢাল খাইছে৷\nযদি আপোনালোকে অধিক জানিব বিচাৰে, আমি আগতেই ইয়াত ইথিৰিয়ামৰ উপভোক্তাৰ ব্যৱহাৰৰ ওপৰত ব্ল’গ প্ৰকাশ কৰিছো৷\nঅৱশ্যে, ভাৰতত আপুনি ইথিৰিয়ামত বিনিয়োগ কৰাৰ আগতে এগৰাকী বিত্তীয় পৰামৰ্শদাতাৰ সৈতে বিপদ সমূহৰ বিষয়ে আলোচনা কৰি লব৷ যদিও আপুনি ইথিৰিয়ামৰ ভৱিষ্যতত বিশ্বাস কৰে, এই মাৰ্কেটত চূড়ান্ত বিপদাশংকা আৰু অস্থিৰতাক চাই, আপুনি ইয়াৰ ধন হেৰুৱাবলৈ যিমানখিনি পাৰে তাক সুনিশ্চিত কৰি ৰাখক৷\nযদি আপুনি এগৰাকী ভাৰতীয় আৰু ভাৰতত ইথিৰিয়াম ক্ৰয় কৰিব বিচাৰে, আপুনি INR পেয়াৰ পৰিচালনা কৰিব পৰা এটা এক্সচেঞ্জ ব্যৱহাৰ কৰিব লাগিব৷ ইথিৰিয়াম আৰু INR-ৰ দৰে ক্ৰিপ্ট’কাৰেন্সীক নিম্ন ব্যয় আৰু উৎকৃষ্ট নিৰাপত্তাৰ সৈতে ট্ৰেড আৰু ৰূপান্তৰ কৰিবলৈ এটা সৰল, নিৰ্ভৰযোগ্য, আৰু সুন্দৰ উপায় হিচাপে WazirX চাব পাৰে৷ আপোনালোকে তলত দিয়া পদক্ষেপ সমূহৰ জৰিয়তে WazirX-ৰ মাধ্যমেৰে ভাৰতত ইথিৰিয়াম ক্ৰয় কৰিব পাৰে:\nWazirX ত ৱেব বা মোবাইল এপৰ মাধ্যমেৰে চাইন আপ কৰক বা যদি আপুনি ইতিমধ্যে চাইন আপ কৰিছে লগ ইন কৰক৷\nএটা ভেৰিফিকেচন ইমেইল আপুনি উল্লেখ কৰা ইমেইল এড্ৰেছলৈ প্ৰেৰণ কৰা হ’ব৷\nভেৰিফিকেচন মেইলৰ বাবে প্ৰদান কৰা লিংকটো মাত্ৰ কেইটামান মিনিটৰ বাবেহে সক্ৰিয় থাকিব, গতিকে ইয়াত যিমান সোনকালে সম্ভৱ ক্লিক কৰাটো সুনিশ্চিত কৰক৷\nলিংকটোৱে সফলভাৱে আপোনাৰ ইমেইল এড্ৰেছ পৰীক্ষা কৰিব৷\nপৰৱৰ্তী পদক্ষেপ হৈছে সুৰক্ষা ঠিক কৰা, গতিকে বিকল্প বাচি লওক যি আটাইতকৈ ভালদৰে আপোনাৰ প্ৰয়োজনীয়তাৰে খাপ খায়৷\nআপুনি সুৰক্ষা স্থাপন কৰাৰ পিছত, আপোনাক KYC প্ৰক্ৰিয়া সম্পূৰ্ণ কৰাৰ বা নকৰাৰ বিকল্প প্ৰদান কৰিব পাৰে৷\nতাক মানি চলি, আপোনালৈ ফাণ্ড আৰু ট্ৰেঞ্চফাৰৰ পেজ প্ৰেৰণ কৰা হ’ব৷\n“ফাণ্ড“ আৰু তাৰ পিছত “ডিপজিট INR” বাচি লওক৷ আপোনাৰ একাউন্টত এটা ডিপজিট কৰক৷\nস্ক্ৰীণৰ একেবাৰে ওপৰত “এক্সচেঞ্জ“ বাচি লওক৷\nETH/INR মাৰ্কেটৰ ওপৰত “ক্ৰয়“ টেব বাচি লওক৷\nআপুনি INR ত ব্যয় কৰিব বিচৰা আৰু আপুনি ক্ৰয় কৰিব বিচৰা পৰিমাণ প্ৰদান কৰক৷\nট্ৰেঞ্জেকচনটোৰ ধাৰণা সমূহ পৰীক্ষা কৰক আৰু “ETH ক্ৰয় কৰক” বাচি লওক৷\nইয়াৰ সৈতে আপুনি ভাৰতত ইথিৰিয়াম ক্ৰয় কৰাৰ বিষয়ে জানিবলৈ প্ৰয়োজন হোৱা সকলোবোৰ ব্যক্ত কৰা বুলি আশা কৰিছো৷ যদি আপোনালোকে ক্ৰিপ্ট’কাৰেন্সীৰ বিষয়ে অধিক জানিব বিচাৰে, আৰু ক্ৰীপ্ট’ গোলকৰ ওপৰত শেহতীয়া বাতৰি জানিবলৈ বিচাৰে, আমাৰ ব্ল’গ পঢ়ি থাকক৷ মনত ৰাখিব যে ইথিৰিয়াম ৰ দৰে ক্ৰিপ্ট’কাৰেন্সীবোৰ অত্যন্ত অস্থিৰ আৰু অত্যন্ত বিপদাশংকাযুক্ত হিচাপে বিবেচনা কৰা হয়৷ এই লিখনীটোৱে কোনো ধৰণৰ বিনিয়োগৰ পৰামৰ্শ আগনবঢ়ায় যদিও ইথিৰিয়ামে কি দিয়ে আৰু আপুনি কেনেদৰে ভাৰতত ইথিৰিয়াম ক্ৰয় কৰিব পাৰে তাৰ ওপৰত এটা পথ প্ৰদৰ্শন কৰে৷ যিকোনো আৰ্থিক/বিনিয়োগ সিদ্ধান্ত গ্ৰহণৰ আগতে আপুনি গৱেষণা কৰি চোৱাটোক আমি অত্যন্ত জৰুৰীভাৱে পৰামৰ্শ দিও\nভাৰতত ক্ৰিপ্ট’কাৰেন্সী কেনেদৰে ক্ৰয় কৰিব?\nভাৰতত 2021 ত কেনেদৰে বিটকইন ক্ৰয় কৰিব\nৰিপ’ল (XRP) কেনেদৰে ক্ৰয় কৰিব\nআপুনি বিটকইনত শ্বেয়াৰ ক্ৰয় কৰিব পাৰিবনে?\nডজকইন কি? ভাৰতত ডজকইন কেনেদৰে ক্ৰয় কৰিব?\nইথিৰিয়াম ক্ৰয় বা বিক্ৰী কৰোতে মনত ৰাখিবলগীয়া5টা কথা\nভাৰতত কাৰ্ডান’ কেনেদৰে ক্ৰয় কৰিব\nমই ক্ৰিপ্ট’কাৰেন্সীত বিনিয়োগ কৰিব পাৰো নে?\nWazirX সমল দলজুন 7, 2022\nWazirX সমল দলজুন 6, 2022\nWazirX সমল দলজুন 3, 2022


মানসিক বিকাৰ গ্ৰস্থ লোকক সহায়ৰ বাবে আগবাঢ়ি আহিল আছু – News Time Assam by Pratham Khabar\nঘৰ/অসম/মানসিক বিকাৰ গ্ৰস্থ লোকক সহায়ৰ বাবে আগবাঢ়ি আহিল আছু\nমানসিক বিকাৰ গ্ৰস্থ লোকক সহায়ৰ বাবে আগবাঢ়ি আহিল আছু\n0 177 এক মিনিটতকৈ কম\nক’ভিডসৃষ্ট পৰিৱেশৰ বাবে সমগ্ৰ অসমৰ জনসাধাৰণ আৰ্থিক জৰুলা হোৱাৰ লগতে দুবেলা দুমুঠি খোৱাৰ বাবেও চিন্তা কৰিব লগাত পৰিছে। এই পৰিস্থিতিত পদপথত ঘুৰি ফুৰা মানসিক বিকাৰ গ্ৰস্থ লোক, অঘৰী, আৰু ভীক্ষাৰীসকল সংকতৰ গৰাহত পৰিছে।\nআনৰ সহায়ৰ ওপৰত জীয়াই থকা এই লোক সকলক কোনেও সহায় কৰিব নোৱাৰাৰ ফলত বহু লোক ৰোগত আক্ৰান্ত হোৱাৰ লগতে মৃত্যুক সাৱতি লব লগা হৈছে। ওদালগুৰি জিলাৰ কলাইগাও চহৰত এনে বহু লোক চহৰৰ অলিয়ে গলিয়ে ঘুৰি ফুৰাৰ বাবে কলাইগাও আছু নিজ কাৰ্যলয়ত ভাত ৰান্ধি এই মানসিক বিকাৰগ্ৰস্থ আৰু দূৰ্গত লোক সকলক খুৱাই মনৱতাৰ পৰিচয় দাঙি ধৰে। আনহাতে কলাইগাও অঞ্চলৰ সকলো দল সংগঠনক এই দূৰ্গত লোক সহায়ৰ হাত আগবঢ়াবলৈ কলাইগাও আছুৰ সভাপতি মাধুৰ্য্য শৰ্মা আৰু উপদেষ্টা ৰনজিত নাথে আহ্বান জনায় ।\nAssam INDIA News Time Assam Pratham Khabar\nগণৰাজ্য দিৱসত দিল্লীত প্ৰধানমন্ত্ৰীৰ সন্মুখত দুঃসাহসিক ক্ৰীড়া প্ৰদৰ্শন কৰিব অসম তনয়াই\nকিডনীৰ বিনিময়ত চৰকাৰী চাকৰিৰ অফাৰ! চাকৰিৰ আশাত কিডনী দান কৰি বিপদত এইজন যুৱক…\nপুনৰ হ’ব লকডাউন! দুদিনৰ বাবে পূৰ্ণ লকডাউনৰ সম্ভাৱনা\nসৰভোগত ভয়ংকৰ পথ দূৰ্ঘটনা, থিতাতে নিহত এজন\nসুৰাৰ ৰাগিত মগন বান্দৰ! বলিয়া বান্দৰৰ আক্ৰমণত আহত ৪ বছৰীয়া কণমানি


স্বাস্থ্যঃ কভিড-১৯ জনিত 'হেপী-হাইপক্সিয়া': সঁচাকৈয়ে হেপ্পী নে নীৰৱ ঘাতক ? ::ডা° ৰিদিপ বড়া - অসমীয়াৰ সুখ-দুখ\nHome ARTICLE DR RIDIP BORAH HEALTH RECENT ডা° ৰিদিপ বড়া প্ৰৱন্ধ স্বাস্থ্য স্বাস্থ্যঃ কভিড-১৯ জনিত 'হেপী-হাইপক্সিয়া': সঁচাকৈয়ে হেপ্পী নে নীৰৱ ঘাতক ? ::ডা° ৰিদিপ বড়া\nস্বাস্থ্যঃ কভিড-১৯ জনিত 'হেপী-হাইপক্সিয়া': সঁচাকৈয়ে হেপ্পী নে নীৰৱ ঘাতক ? ::ডা° ৰিদিপ বড়া\nxukhdukh.com July 17, 2020 ARTICLE, DR RIDIP BORAH, HEALTH, RECENT, ডা° ৰিদিপ বড়া, প্ৰৱন্ধ, স্বাস্থ্য,\nকভিড-১৯ জনিত 'হেপী-হাইপক্সিয়া': সঁচাকৈয়ে হেপ্পী নে নীৰৱ ঘাতক ?\nকভিড মহামাৰীয়ে সমগ্ৰ বিশ্বত হাঁহাকাৰ সৃষ্টি কৰাৰ সময়ত কভিড -১৯ ৰোগীৰ চিকিৎসাত ব্ৰতী চিকিৎসকসকলৰ মাজত সম্প্ৰতি এক দোমোজাই স্থান পাইছে যে দেহত অক্সিজেনৰ পৰিমাণ কম থকা স্বত্বেও একেবাৰে উশাহ নিশাহত কষ্ট নোপোৱা ৰোগীক কেনেদৰে চিকিৎসা কৰিব ৷ বিষ্ময়জনক নতুন কৰনা ভাইৰাছটোৰ বহুবোৰ বিষ্ময়ৰ মাজত এইটো বিষ্ময়ে প্ৰাথমিক জীৱবিজ্ঞানকেই একপ্ৰকাৰ আউল লগাইছে আৰু সেইয়া হৈছে দেহত অসাধাৰণ পৰিমাণে কম অক্সিজেন থকা এজন কভিড আক্ৰান্ত ৰোগীয়েও চিকিৎসকৰ সৈতে কথা বতৰা পতাৰ সময়ত নিজকে সম্পূৰ্ণ আৰামদায়ক অৱস্থাত থকা বুলি বৰ্ণনা কৰে ৷ চিকিৎসক সকলে ৰোগীৰ এই অৱস্থাটোক "হেপী হাইপক্সিয়া" (Happy Hypoxia) বুলি নামাকৰণ কৰিছে ৷\n"The Wall Street Journal''য়ে ইয়াক ইতিমধ্যে চিকিৎসাবিজ্ঞানৰ বিস্ময় ৰূপে অভিহিত কৰিছে কাৰণ এক বৃহৎ সংখ্যক কভিড ৰোগীৰ ক্ষেত্ৰত দেখা গৈছে যে এইসকল ৰোগীয়ে তেজত অক্সিজেন ইমানেই কম পৰিমাণে লৈ আহে যে উক্ত অৱস্থাত সাধাৰণতে সেই ৰোগী অজ্ঞান হৈ পৰাৰ লগতে শৰীৰৰ বিভিন্ন অংগ বিকল হৈ যোৱা উচিত ৷ কিন্ত দেখা যায় যে ৰোগী সম্পূৰ্ণ সচেতন অৱস্থাত থকাৰ লগতে কথা বতৰা পতাৰ পৰা উশাহ নিশাহ লোৱালৈকে কোনোধৰণৰ সংগ্ৰাম কৰিবলগীয়া নহয় ৷ আমেৰিকাৰ ইমাৰজেন্সী মেডিচিন বিভাগৰ এজন চিকিৎসক ডাঃ লেভিটানে (Dr Levitan) এ "The NewYork Times'' ত এই বিষয়ত তেওঁৰ অভিজ্ঞতা বৰ্ণনা কৰি কৈছে যে গৰিষ্ঠসংখ্যক কভিডজনীত নিউমোনিয়া ৰোগীৰেই হস্পিতালৰ ট্ৰায়েজত প্ৰবেশ কৰাৰ সময়ত তেওঁলোকৰ দেহত জীয়াই থকাৰ বাবে বিসংগতিপূৰ্ণ ধৰণেৰে অক্সিজেন থকা স্বত্বেও তেওঁলোকে আপেক্ষিক ভাৱে সামান্য অসুষ্ঠতাহে দেখুৱাইছিল আৰু তেওঁলোকে আনকি নিজৰ মোবাইলফোন ব্যৱহাৰৰ ক্ষেত্ৰতো কোনো অসুবিধা পোৱা নাছিল৷ এই বিষয়টোৱে বিভিন্ন মেডিয়াত ব্যাপক গুৰুত্ব পোৱা স্বত্বেও চিকিৎসা সম্পৰ্কীয় জাৰ্ণেলসমুহত আলোচনা হোৱা নাছিল ৷ শেহতীয়াকৈ যোৱা ১৫ জুন তাৰিখে চিকাগোৰ পালম’নেৰী আৰু ক্ৰিটিকেল কেয়াৰ (Pulmonary and Critical Care) বিভাগৰ এজন চিকিৎসক ডাঃ মাৰ্টিন জে টবিনে ( Dr Martin J Tobin) '' American Journal of Respiratory amd Critical Care Medicine '' ত তেওঁৰ নেতৃত্বত হোৱা এটা অধ্যয়নৰ সমল সমৃদ্ধ এটি প্ৰৱন্ধ প্ৰকাশ কৰিছে ৷\nযদিও "হেপী হাইপক্সিয়া" (Happy Hypoxia) শব্দটো সকলোৱে জানিবলৈ পাইছে আচলতে "হেপী হাইপক্সেমিয়া" (Happy Hypoxemia) শব্দটোহে প্ৰকৃততে এই ক্ষেত্ৰত যথাযথ হব বুলি কব পাৰি ৷ Hypoxemia শব্দটোৱে তেজত অক্সিজেনৰ আংশিক চাপ (Partial pressure ) কমি যোৱাটো বুজাই আৰু Hypoxia শব্দটোৱে দেহৰ কলাত অক্সিজেনৰ সৰবৰাহটো কমি যোৱা বুজায় ৷ যেতিয়াই এজন লোকৰ তেজত অক্সিজেনৰ চাপ কমি যায় তেতিয়াই তেওঁ উশাহ চুটি হোৱাৰ বা উশাহ লবলৈ অসুবিধা হোৱা এটা পৰিস্থিতিৰ সন্মুখীন হয় আৰু ইয়াকে কোৱা হয় Dyspnea ৷ যদি তেজত অক্সিজেনৰ পৰিমাণ কমি গৈ থাকে তেতিয়া দেহৰ বিভিন্ন অংগই অক্সিজেনৰ অভাৱৰ বাবে কাম কৰাটো বন্ধ কৰি দিব পাৰে আৰু তেতিয়াই ই জীৱনৰ বাবে ভাবুকি হৈ পৰে ৷ Hypoxemia চিকিৎসকলে সদায়েই এক শংকাজনক আৰু বহুতেই ৮০% তকৈ কম অক্সিজেন সংপৃক্ততা(Saturation) অৱস্থাক জীৱনৰ বাবে হুমকি বুলিয়েই ভাবে ৷\nস্বাভাৱিক অৱস্থাত দেহৰ নুন্যতম অক্সিজেন সংপৃক্ততা ৯৫% ৷ বেছিভাগ হাওঁফাওঁৰ ৰোগ যেনেঃ নিউমোনিয়া আদিত এই সংপৃক্তকৰণ কমি যোৱাৰ লগতে হাওঁফাওঁ অনমনীয় (Stiff) হোৱা ,হাওঁফাওঁ জুলীয়া দ্ৰব্যৰে ভৰি যোৱা , হাওঁফাওঁৱে নিজস্ব দক্ষতাৰে বাহিৰ কৰিব নোৱাৰাৰ বাবে কাৰ্বন ডাই অক্সাইডৰ পৰিমাণ বাঢ়ি যোৱা ধৰণৰ আন কিছুমান পৰিবৰ্তনে সহাৱস্থান কৰে ৷ এইসমূহ কাৰকৰ ক্ৰিয়াৰ ফলস্বৰূপে অনিৰ্দিষ্ট হাৰত অক্সিজেনৰ কম সংপৃক্তকৰণ হয় আৰু উশাহ লবলৈ অসুবিধা পোৱা বা উশাহ চুটি হোৱাৰ অৱস্থা এটা উপলব্ধি কৰোৱাই৷\nআমাৰ মগজুৱে আমাৰ দেহৰ অক্সিজেনৰ পৰিমাণ অনুভৱ কৰিব নোৱাৰে কিন্ত মগজু কাৰ্বন ডাই অক্সাইডৰ পৰিমাণ অনুভৱ কৰিব পৰাকৈ কাৰ্য্যক্ষম৷ প্ৰাথমিক ভাৱে কোভিড-১৯ ৰোগটো শ্বাস প্ৰশ্বাসজনিত ৰোগ ৷ হাওঁফাওঁত হোৱা ক্ষতিৰ বাবে গম্ভীৰ ৰোগীৰ ক্ষেত্ৰত হাওঁফাওঁটোৱে টানি লব পৰা অক্সিজেনৰ পৰিমাণ কমি যাব পাৰে ৷ কিন্ত প্ৰথম অৱস্থাত অক্সিজেনৰ পৰিমাণ কমি যোৱা স্বত্বেও উশাহ নিশাহত একো অসুবিধা নকৰে ৷\nমানৱ দেহৰ অক্সিজেনৰ সংপৃক্তকৰণ হয় তেজৰ বিশ্লেষণৰ দ্বাৰা অথবা এটা ক্লিপ ৰ দৰে যন্ত্ৰৰ দ্বাৰা যাক পালচ্ অক্সিমিটাৰ (Pulse Oximeter) কোৱা হয় তাৰ দ্বাৰা জুখিব পাৰি ৷ এই যন্ত্ৰটোক কোনো আঙুলিত চেপ খোৱাই দিলে যন্ত্ৰটোৱে নিজেই অক্সিজেন সংপৃক্ততা কিমান সেইয়া স্ক্ৰীনত দেখুৱাই ৷ যন্ত্ৰটোৱে ৰক্তবাহী নলিকাৰ তেজৰ সংপৃক্ততা শৰীৰৰ ছালখনক দীপ্ত (Illumination) কৰি অক্সিজেন যুক্ত হিমোগ্লৱিন (Oxyhemoglobin) আৰু অক্সিজেন ৰহিত হিমোগ্লৱিন ( Reduced Hemoglobin) ৰ পোহৰ শোষণৰ মাত্ৰাৰ সলনিৰ জোখ মাখৰ দ্বাৰা নিৰূপণ কৰে ৷ পালচ্ অক্সিমিটাৰৰ কিছু সীমাবদ্ধতাও নথকা নহয়। অক্সিজেন সংপৃক্ততা বেছি থকা অৱস্থাত পালচ্ অক্সিমিটাৰৰ ৰিডিং লক্ষ্যনীয় ভাৱে শুদ্ধ হয় । আনহাতে খুব সংকটজনক ৰোগীৰ ক্ষেত্ৰত পালচ্ অক্সিমিটাৰ সামান্য কম নিৰ্ভৰযোগ্য হয় । আনহাতে কৃষ্ণবৰ্ণৰ ৰোগীৰ ক্ষেত্ৰতো পালচ্ অক্সিমিটাৰে দেখুৱা মানৰ সামান্য তাৰতম্য দেখা যায় ৷ এতিয়া দেখা যায় যে অক্সিজেন সংপৃক্ততা কভিড ৰোগীৰ ক্ষেত্ৰত স্বাভাৱিকো হব পাৰে অথবা কমি গৈ ৭০%,৬০%,৫০% বা তাতোতকৈ কম হবগৈ পাৰে ৷\nডাঃ টবিনে তেওঁৰ অধ্যয়নত "ছাইলেন্ট হাইপক্সিয়া" অথবা " ছাইলেণ্ট হাইপক্সেমিয়া"ৰ বিভিন্ন কাৰণৰ মাজত কভিড ৰোগীৰ বাবে মূখ্যত দুটা কাৰণ বৰ্ণনা কৰিছে ৷ ইতিমধ্যে গম পোৱা গৈছে যে কভিডত আক্ৰান্ত দুই তৃতীয়াংশ ৰোগীয়েই গোন্ধ লোৱাৰ ক্ষমতা হেৰাই বা কমি যায়৷ গতিকে তেওঁলোকে চিন্তা কৰিছে যে ভাইৰাছটোৱে দেহত সোমোৱাৰ পিছত তাৰ নিৰ্দিষ্ট অভিগ্ৰাহক (Receptor) ৰ যোগেদি মগজুত প্ৰবেশ কৰাৰ পাছত গোন্ধ লোৱাৰ ক্ষমতা কমোৱা বা উশাহ লব নোৱাৰা অৱস্থা এটাৰ সৃষ্টি হোৱা দুয়োটাতে অৰিহণা যোগায় ৷ কভিড পেচেণ্টৰ ক্ষেত্ৰত দেখা গৈছে যে বহুসময়ত অক্সিজেনৰ পৰিমাণ কমি যোৱাৰ পিছতো ৰোগীৰ মগজুৱে প্ৰথম অৱস্থাত সক্ৰিয়তা নেদেখুৱাই আৰু এই প্ৰক্ৰিয়াটো সেই মুহূৰ্তলৈকে থাকে যি মুহূৰ্তত অক্সিজেনৰ পৰিমাণ ইমানেই বেছি কমি আহে যে ৰোগীয়ে স্বভাৱগতভাৱেই উশাহ চুটি অনুভৱ কৰে বা উশাহ লবলৈ অসুবিধা পায়। আনহাতে হাওঁফাওঁৰ ৰক্তবাহিকা বোৰৰ ভিতৰত তেজৰ গোটমৰাটো বা "Thrombi" সৃষ্টি হোৱাটো "ছাইলেন্ট হাইপক্সিয়া" বা "ছাইলেন্ট হাইপক্সেমিয়া"ৰ আন এটা কাৰণ ৷ কভিড ৰোগীৰ ক্ষেত্ৰত অধিক পৰিমাণে তেজ গোট মৰা প্ৰক্ৰিয়াটো সক্ৰিয় হোৱা বা "Throbogenesis" হোৱাটো ইতিমধ্যেই নিশ্চিত হোৱা গৈছে৷ হাওঁফাওঁৰ এই ধৰণৰ সৰু ৰক্ত পৰিবাহী নলীকাত তেজ গোট মৰা অৱস্থাই দেহৰ ভিতৰলৈ বা বিভিন্ন অংগলৈ অক্সিজেন পৰিবহণত বাধা দিয়ে ৷ এই অধ্যয়নৰ জৰিয়তে এটা ধাৰণা কৰা হৈছে যে এই কৰনা ভাইৰাছটোৱে ৰোগীৰ দেহটোৱে অক্সিজেনৰ অভাৱ অনুভৱ কৰা প্ৰক্ৰিয়াটোৰ ওপৰত এক বিশেষ প্ৰভাৱ পেলাই ৷ ডাঃ টবিনে কৈছে যে এই নতুন তথ্যই অনাৱশ্যক শ্বাসনলীত টিউব ভৰোৱা (Endotracheal intubation) আৰু ৰোগীক ভেন্টিলেতৰত সংযোগ কৰা কাৰ্য্যৰ পৰা বিৰত থকাত সহায় কৰিব পাৰে কিন্ত তাৰ বাবে ভৱিষ্যতে অধিক অধ্যয়নৰো পোষকতা কৰিছে ৷\nবৰ্তমান সময়ত কভিদ ১৯ ৰোগীৰ চিকিৎসাৰ অভিজ্ঞতাসম্পন্ন বহুকেইজন আগশাৰীৰ চিকিৎসকে "হেপী হাইপক্সিয়া" বা "হেপী হাইপক্সেমিয়া"ক ৰোগীৰ হঠাতে হোৱা মৃত্যুৰ বা ছাদেন ডেথ (Sudden Death) ৰ মূখ্য কাৰক হিচাপে কব বিচাৰে কাৰণ ৰোগীয়ে তেওঁলোকৰ দেহৰ অৱস্থাৰ বিষয়ে সুস্পষ্টকৈ অনুভৱ কৰালৈকে বহু পলম হৈ যায় ৷যোৱা ৩০ জুনত "Pune Mirror" ত প্ৰকাশ হোৱা এটা আৰ্টিকল অনুসৰি আমাৰ দেশত পোনপ্ৰথমে কেৰেলা ৰাজ্যত এনেধৰণৰ ছাদেন ডেথৰ ভালেসংখ্যক ঘটনা দেখিবলৈ পোৱা গৈছিল ৷ আনকি মৃত্যু হোৱা সকলৰ বহুতেই জ্ঞাতই নাছিল যে তেওঁলোক কভিদৰ দ্বাৰা আক্ৰান্ত ৷ লাহে লাহে দেশৰ আন প্ৰান্তৰ পৰাও এনেধৰণৰ ছাডেন ডেথৰ ভালেসংখ্যক ঘটনা পোহৰলৈ আহিছে ৷ মহাৰাষ্ট্ৰত এই পৰ্যন্ত কভিডৰ সংক্ৰমণৰ বাবে হোৱা সাত হাজাৰৰো অধিক মৃত্যু হোৱা ৰোগীৰ ভালেসংখ্যকৰ হস্পিতালত চিকিৎসাধীন হবলৈ গৈ পোৱাৰ মুহূৰ্তত তেওঁলোকৰ তেজত অক্সিজেনৰ পৰিমাণ ইমানেই কম পোৱা গৈছিল যে সেইয়া সেইয়া শুধৰণিৰ বা চিকিৎসাৰ ক্ষমতাৰ বাহিৰ হৈ গৈছিল ৷ গতিকে দেখা গৈছে যে এই "হেপী হাইপক্সিয়া" লাহে লাহে কভিড ৰোগীৰ মৃত্যুৰ বাবে এক চিন্তনীয় কাৰণ হৈ উঠিছে ৷\nসাধাৰণ ভাষাত ৰোগীয়ে এই পৰিস্থিতিত দেহত অক্সিজেনৰ পৰিমাণ কমি যোৱাটো একেবাৰেই অনুভৱ কৰিব নোৱাৰে ৷ এটা সময়ত গৈ অক্সিজেনৰ পৰিমাণ বা অক্সিজেনৰ সংপৃক্ততা ইমানেই কমি যায় যে ৰোগীয়ে হঠাতে উশাহ নিশাহ লোৱাত বাধা অনুভৱ কৰে আৰু এনে এটা সংকটজনক অৱস্থা পাইগৈ যে তাৰপাছত ৰোগীক পুনৰ স্বাভাৱিক অৱস্থালৈ ঘুৰাই অনাতো অসম্ভৱ হৈ পৰে আৰু ৰোগীয়ে মৃত্যুক সাৱটি লব লগা হয় ৷ সেইবাবে বহুতে এই "হেপী হাইপক্সিয়া" বা "হেপী হাইপক্সেমিয়া"ক কভিড ৰোগীৰ হঠাতে হোৱা মৃত্যুৰ এক "নীৰৱ ঘাতক"(Silent Killer) বুলি ভাবিব লৈছে ৷\nকৰণীয়ঃ "ভাৰতীয় চিকিৎসা গৱেষণা পৰিষদ" চমুকৈ ICMR এ কভিড ৰোগীসকলৰ বাবে শেহতীয়াকৈ এক নতুন গাইডলাইন দিছে যত চৰ্তসাপেক্ষে কিছু কিছু কভিড আক্ৰান্ত ৰোগী ঘৰতে থাকিও চিকিৎসা গ্ৰহণ কৰিব পাৰে ৷ কোনো ৰোগীৰ স্বাস্থ্যৰ যদি কেনেবাকৈ সামান্যতমো ঘৰত থকা অৱস্থাত অৱনতি ঘটে তেন্তে অতি শীঘ্ৰেই চিকিৎসালয়ত উপস্থিত হৈ চিকিৎসা গ্ৰহণ কৰিব লাগিব ৷ আমাৰ ৰাজ্যতো বহুতেই ICMR ৰ এই গাইডলাইন অনুসৰণ কৰিবলৈ স্বাস্থ্য বিভাগক দাবী জনাইছে যদিও গাইডলাইন থকা চৰ্তাৱলী মানি চলাৰ বাবে আমাৰ সমাজৰ সকলো স্তৰত সেই সুবিধা নথকা বাবে কিছু অসুবিধা দেখা দিছে ৷ যি কি নহওক এতিয়া কোনো কভিড আক্ৰান্ত ৰোগী যদি ঘৰত থাকে অন্যান্য নিয়মাৱলী মানি চলাৰ সমান্তৰালভাৱে দেহত অক্সিজেনৰ সংপৃক্ততাৰ বিষয়ে সতৰ্ক হৈ থাকিবলৈ পালচ্ অক্সিমিটাৰ ব্যৱহাৰ কৰাটো অতিকৈ জৰুৰী ৷ কভিড ৰোগী হস্পিতালত ভৰ্তি থাকিলে তেওঁলোকৰ দেহত অক্সিজেনৰ পৰিমাণ পালচ অক্সিমিটাৰৰ সদায়ত এটা নিৰ্দিষ্ট সময়ৰ অন্তৰে অন্তৰে জুখি থকা হয় ৷ যদি ঘৰতে থকা ৰোগীয়ে পালচ্ অক্সিমিটাৰৰ জৰিয়তে দেহৰ অক্সিজনৰ পৰিমাণ জুখি নাথাকে তেতিয়া ৰোগী "হেপী হাইপক্সিয়া"ত আক্ৰান্ত হলেও অজ্ঞাত হোৱাৰ বাবে বিপদ হোৱাটো একো অস্বাভাৱিক নহয়। যদি কেনেবাকৈ পালচ্ অক্সিমিটাৰত সংপৃক্ততা ৯০% বা তাতোকৈ কম দেখুৱাই তেতিয়াহলে ৰোগীক ততালিকে হস্পিতালত ভৰ্তি কৰোৱাই চিকিৎসা কৰোৱাটো জৰুৰী৷ দিল্লীৰ মূখ্যমন্ত্ৰী অৰবিন্দ কেজৰিৱালে সেইবাবেই পালচ্ অক্সিমিটাৰক "সুৰক্ষা কৱচ" বুলি অভিহিত কৰিছে আৰু দিল্লী চৰকাৰে সকলো লক্ষণ নথকা বা মৃদুলক্ষণযুক্ত ৰোগী যি ঘৰতেই কোৱাৰান্টাইনত থাকি চিকিৎসা গ্ৰহণ কৰিছে তেওঁলোকক চৰকাৰীভাৱে পালচ্ অক্সিমিটাৰ যোগান ধৰিছে ।\nআমি এই নিবন্ধটোৰ জৰিয়তে ৰাইজক "হেপী হাইপক্সিয়া"ৰ বিষয়ে কিছু কথা জনাব চেষ্টা কৰিলোঁ ৷ হাইপক্সিয়া বা হাইপক্সেমিয়াত আক্ৰান্ত ৰোগীক চিকিৎসকে কেনেকৈ কি পদ্ধতিৰে চিকিৎসা কৰিব সেইয়া চিকিৎসকে নিৰ্ধাৰণ কৰিব ৷ তাত বিতৰ্ক নিষ্প্ৰয়োজন ৷ কিন্ত "হেপী হাইপক্সিয়া" বা "হেপী হাইপক্সেমিয়া"ত ভুগি যাতে কোনো ৰোগীয়ে জীৱন হেৰুৱাব নালাগে তাৰবাবে এজন চিকিৎসক হিচাপে আপোনালোকক সজাগ কৰাটো মোৰ দায়িত্ব বুলি ভাবিলোঁ ৷ "হেপী হাইপক্সিয়া" আচলতে বহুতো চিকিৎসকৰ বাবেও এটা নতুন "শিৰোনাম" ৷ শেষত সকলোৱে সজাগ থাকক ৷ কভিডৰ বিৰুদ্ধে লবলগীয়া সকলো সাৱধানতা মানি চলক ৷ খুউব সোনকালেই এই মহামাৰীক পৰাস্ত কৰিব পাৰিম বুলি আমি আশাবাদী ৷\n(বিঃদ্ৰঃ নিবন্ধটোত চিকিৎসা সম্পৰ্কীয় শব্দবোৰ যিমান পাৰি সাধাৰণ মানুহে বুজাকৈ মাতৃভাষাত সৰলভাৱে দিবলৈ চেষ্টা কৰা হৈছে ) লেখক যোৰহাটৰ সঞ্জীৱনী হস্পিতালৰ এগৰাকী চিকিৎসক।\nঅসমীয়াৰ সুখ-দুখত ক'ৰোনা ভাইৰাছজনিত ক'ভিড-১৯ৰ অন্যান্য প্ৰৱন্ধও স্বাস্থ্য-চৰ্চা শিতানত বিভিন্ন বিশেষজ্ঞৰ কলমত লেখা আৰু ভিডিঅ' ৰূপে প্ৰকাশ পাইছে।\nলেখা সমূহ পঢ়িবলৈ ক্লিক কৰকঃ\nসুখ-দুখ LIVE হিচাবে প্ৰকাশিত ভিডিঅ'বোৰ চাবলৈ ক্লিক কৰক তলৰ লিংকঃ\nTags # ARTICLE # DR RIDIP BORAH # HEALTH # RECENT # ডা° ৰিদিপ বড়া # প্ৰৱন্ধ # স্বাস্থ্য\nBy xukhdukh.com on July 17, 2020\nLabels: ARTICLE, DR RIDIP BORAH, HEALTH, RECENT, ডা° ৰিদিপ বড়া, প্ৰৱন্ধ, স্বাস্থ্য


পানীৰ তলত বহু বিদ্যালয় ! বানপানীৰ বাবে শিক্ষা বিভাগক দ্বিতীয় পৰ্যায়ৰ গুণোৎসৱ পিছুৱাই দিয়াৰ অনুৰোধ প্ৰশাসনৰ ...– News18 assam\nপানীৰ তলত বহু বিদ্যালয় ! বানপানীৰ বাবে শিক্ষা বিভাগক দ্বিতীয় পৰ্যায়ৰ গুণোৎসৱ পিছুৱাই দিয়াৰ অনুৰোধ প্ৰশাসনৰ ...\nঅহা ২৩ তাৰিখৰ পৰা হাইলাকান্দি জিলাত অনুষ্ঠিত হব লগিয়া গুণোৎসৱ পিছুৱাই দিয়াৰ বাবে শিক্ষ‍া বিভাগক অনুৰোধ জনাইছে হাইলাকান্দি জিল‍া প্ৰশাসনে।\n২৩ তাৰিখৰ পৰা হাইলাকান্দি জিলাত অনুষ্ঠিত হবলগীয়া গুণোৎসৱ পিছুৱাই দিয়াৰ বাবে শিক্ষ‍া বিভাগক অনুৰোধ জনাইছে হাইলাকান্দি জিল‍া প্ৰশাসনে। বানপানীৰ ফলত জিলাখনত প্ৰায় অৰ্ধশতাধিক বিদ্যালয় ক্ষতিগ্ৰস্ত হোৱাৰ বাবে জিলা প্ৰশাসনে শিক্ষা বিভাগক গুণোৎসৱৰ তাৰিখ পিছুৱাই দিবলৈ অনুৰোধ জনাইছে।\nপিছুৱাই যাব নেকি গুণোৎসৱ ? ২৩ মে'ৰ পৰা হাইলাকান্দি জিলাত অনুষ্ঠিত হ'বলগীয়া দ্বিতীয় পৰ্যায়ৰ গুণোৎসৱ পিছুৱাই দিয়াৰ সম্ভাৱনা পৰিলক্ষিত হৈছে। অহা ২৩ মে'ৰ পৰা ৰাজ্যৰ ১৩ খন জিলাত অনুষ্ঠিত হ'ব দ্বিতীয় পৰ্যায়ৰ গুণোৎসৱ । ইয়াৰ ভিতৰত আছে বৰাক উপত্যকাৰ হাইলাকান্দি জিলাও। কিন্তু বৰাক নদীৰ পানীৰ স্তৰ বৃদ্ধি হোৱাৰ ফলত হাইলাকান্দি জিলাৰ আলগাপুৰ সমষ্টিৰ প্ৰায় ৪০ খন বিদ্যালয় বৰ্তমান পানীৰ তলত আছে। ইয়াৰ উপৰিও বৰ্তমান দুখন বিদ্যালয়ত সাহায্য শিবিৰ স্থাপন কৰা হৈছে।\nএনে পৰিস্থিতিত, এই বিদ্যালয়বোৰত গুণোৎসৱ আয়োজন কৰাটো প্ৰায় অসম্ভৱ। ফলস্বৰূপ হাইলাকান্দি জিলা প্ৰশাসনে শিক্ষা বিভাগক এই গুণোৎসৱৰ তাৰিখ পিছুৱাই দিবলৈ অনুৰোধ জনাইছে ।হাইলাকান্দিৰ জিলা উপায়ুক্ত ৰোহন কুমাৰ ঝাই আজি সংবাদ মাধ্যমৰ আগতে এই মন্তব্য তুলি ধৰে।\nFirst published: May 19, 2022, 16:46 IST


কামসূত্ৰ - অসমীয়া ৱিকিপিডিয়া\nভালদৰে জীৱন-যাপন কৰাৰ কলা, প্ৰেমৰ প্ৰকৃতি, জীৱন সংগীৰ সন্ধান, নিজৰ জীৱনৰ প্ৰেমৰ দিশটো বজাই ৰখা আৰু মানৱ জীৱনৰ আনন্দমুখিতা সম্পৰ্কীয় অন্যান্য দিশ\nকামসূত্ৰ (হিন্দী: कामसूत्र; আক্ষৰিক: 'কামনাৰ নীতি') হৈছে এক প্ৰাচীন ভাৰতীয় হিন্দু সংস্কৃত গ্ৰন্থ। ইয়াৰ বিষয়বস্তু হৈছে মানৱ জীৱনৰ যৌনতা, কামোদ্দীপনা আৰু আৱেগিক পৰিপূৰ্ণতা।  ইয়াৰ ৰচয়িতা হৈছে বাৎসায়ন।  কামসূত্ৰ বিষয়ক আটাইতকৈ প্ৰাচীন গ্ৰন্থখন অভিৰা ৰাজ্যত ৰচনা কৰা হৈছিল। কামসূত্ৰ একচেটিয়াভাৱে কেৱল যৌন ভংগিমা বিষয়ক নিয়মাৱলী নহয়।  ইয়াত ভালদৰে জীৱন-যাপন কৰাৰ কলা, প্ৰেমৰ প্ৰকৃতি, জীৱন সংগীৰ সন্ধান, নিজৰ জীৱনৰ প্ৰেমৰ দিশটো বজাই ৰখা আৰু মানৱ জীৱনৰ আনন্দমুখিতা সম্পৰ্কীয় অন্যান্য দিশবোৰো সামৰি লোৱা হৈছে।  কামসূত্ৰ হৈছে বিভিন্ন ব্যাখ্যা আৰু ভাষ্যৰ সৈতে সংক্ষিপ্ত পদত নিবন্ধিত আধুনিক যুগতো বৰ্তি থকা এক সূত্ৰ ধাৰাৰ গ্ৰন্থ। গ্ৰন্থখন গদ্য আৰু অনুস্তুভ-অক্ষৰৰ কাব্যিক শ্লোকৰ মিশ্ৰণ। ই হিন্দুধৰ্মৰ পুৰুষাৰ্থৰ ধাৰণাক মান্যতা দিয়াৰ লগতে আকাংক্ষা, যৌনতা আৰু আৱেগিক পৰিপূৰ্ণতাক জীৱনৰ এক সঠিক লক্ষ্য হিচাপে তালিকাভুক্ত কৰিছে। ইয়াৰ অধ্যায়বোৰত প্ৰেমৰ পদ্ধতি, সামাজিক দিশেৰে জড়িত হ’বলৈ কলাৰ প্ৰশিক্ষণ, সঙ্গীৰ সন্ধান, ৰমন্যাস, বিবাহিত জীৱনত ক্ষমতা বজাই ৰখা, ব্যভিচাৰ, যৌন ভংগিমা আৰু অন্যান্য বিষয়ৰ ওপৰত আলোচনা কৰা হৈছে।  গ্ৰন্থখনৰ অধিকাংশই প্ৰেমৰ দৰ্শন আৰু তত্ত্ব। আকাংক্ষাক উদ্দীপিত কৰা আৰু ইয়াক বাহাল ৰখাৰ কাৰকৰ লগতে এইসমূহ কেতিয়া আৰু কেনেকৈ ভাল বা বেয়া হয় এই বিষয়ে বৰ্ণনা কৰা হৈছে।\nএই পুথিখন ভাৰতীয় কামশাস্ত্ৰসমূহৰ অন্যতম। ভাৰতীয় ভাষাৰ লগতে আন ভাষালৈ বহুলভাৱে অনূদিত গ্ৰন্থসমূহৰ ভিতৰতো ই অন্যতম। কামসূত্ৰই খ্ৰীষ্টিয় চতুৰ্থ শতিকাৰ পিছৰ পৰা ভালেসংখ্যক পুথি আৰু হিন্দু মন্দিৰৰ অলংকৰণ তথা ভাস্কৰ্যক প্ৰভাৱিত কৰিছে। ইয়াৰে ভিতৰত মধ্যপ্ৰদেশৰ খাজুৰাহোৰ ভাস্কৰ্যসমূহে ইউনেস্ক' বিশ্ব ঐতিহ্যবাহী স্থানৰ মৰ্যাদা লাভ কৰিছে।  উত্তৰ ভাৰতত এতিয়ালৈকে বৰ্তি থকা মন্দিৰসমূহৰ ভিতৰত ৰাজস্থানৰ এটা মন্দিৰত কামসূত্ৰৰ আটাইবোৰ প্ৰধান অধ্যায় আৰু যৌন ভংগিমা চিত্ৰায়িত কৰা হৈছে। ৱেণ্ডি ডোনিগাৰৰ মতে ১৮৮৩ চনত ৰিচাৰ্ড বাৰ্টনে গ্ৰন্থখনৰ ইংৰাজী অনুবাদ প্ৰকাশ কৰাৰ পিছত ই ইংৰাজী ভাষাৰ সৰ্বাধিক ‘পাইৰেটেড’ গ্ৰন্থৰ অন্যতম হৈ পৰে। অৱশ্যে বাৰ্টনৰ সংস্কৰণটো ১৯ শতিকাৰ ভিক্টোৰিয়ান ধাৰাৰ মনঃপুত হোৱাকৈ ভগৱানলাল ইন্দ্ৰজিৎ আৰু শিৱৰাম পৰশুৰাম ভীড়েই কৰা অনুবাদৰ পৰিৱৰ্দ্ধিত সংস্কৰণ হোৱাৰ বাবে উক্ত সংস্কৰণটোৱে মূল কামসূত্ৰক সঠিককৈ প্ৰতিফলিত কৰা নাই।\n1 ৰচনাকাল, ৰচয়িতা আৰু ইতিহাস\n2.1 বৈদিক ঐতিহ্য\nৰচনাকাল, ৰচয়িতা আৰু ইতিহাস[সম্পাদনা কৰক]\nজম্মু আৰু কাশ্মীৰৰ ৰঘূনাথ মন্দিৰৰ সুৰক্ষা কক্ষত সংৰক্ষিত কৰি ৰখা কামসূত্ৰৰ এখন পৃষ্ঠা।\nমূল কামসূত্ৰৰ ৰচনাকালৰ (তাৰিখ বা শতিকা) বিষয়ে জনা নাযায়। ইতিহাসবিদসকলে পুথিখনৰ ৰচনাকাল খ্ৰীষ্টপূৰ্ব ৪০০-ৰ পৰা খ্ৰীষ্টিয় ৩০০-ৰ ভিতৰত বুলি ঠাৱৰ কৰিছে।জন কেৰ মত অনুসৰি খ্ৰীষ্টিয় দ্বিতীয় শতিকাত কামসূত্ৰই সংকলিত হৈ বৰ্তমানৰ ৰূপ লাভ কৰে।  ইয়াৰ বিপৰীতে, কামসূত্ৰক সহ-অনুবাদ কৰা ইণ্ডোল’জিষ্ট ৱেণ্ডি ডোনিগাৰৰ মতে বৰ্মানে উপলব্ধ কামসূত্ৰ ২২৫ চনৰ পিছতহে সংকলিত কৰা হৈছে কিয়নো ইয়াত অভিৰা বা অন্ধ্ৰ সাম্ৰাজ্যৰ বিষয়ে উল্লেখ আছে আৰু এই সাম্ৰাজ্যই ২২৫ চনৰ আগতে প্ৰাচীন ভাৰতৰ প্ৰধান অঞ্চলসমূহত শাসন কৰা নাছিল।  পুথিখনত ৪ৰ্থৰ পৰা ৬ষ্ঠ শতিকালৈ প্ৰাচীন ভাৰতৰ কলা, হিন্দু সংস্কৃতি আৰু অৰ্থনীতিক নতুন ৰূপত গঢ় দিয়া গুপ্ত সাম্ৰাজ্যৰ বিষয়ে উল্লেখ নাই। সেয়ে তেওঁ কামসূত্ৰৰ কালছোৱা খ্ৰীষ্টিয় ৩য় শতিকাৰ বুলি সিদ্ধান্ত দিছে। \nকামসূত্ৰৰ ৰচনাৰ স্থানৰ বিষয়েই স্পষ্টকৈ পোৱা নাযায়। প্ৰাচীন ভাৰতৰ উত্তৰ বা উত্তৰ-পশ্চিমৰ নগৰ কেন্দ্ৰসমূহ ইয়াৰ ৰচনাৰ স্থান হ’ব পাৰে। পূবৰ নগৰ কেন্দ্ৰ পাটলিপুত্ৰ বা বৰ্তমানৰ পাটনাতো পুথিখন ৰচনা ক্ৰা হ’ব পাৰে। \nবাৎসায়ন মল্লনাগকেই কামসূত্ৰৰ ৰচনাৰ কৃতিত্ব দিয়া যায় যদিও তেওঁৰ বিষয়ে বিশেষ জনা নাযায়।  বাৎসায়নে উল্লেখ কৰিছে যে তেওঁ পুথিখন যথেষ্ট ধ্যানৰ অন্তত ৰচনা কৰিছিল।  ইয়াৰ পাতনিত তেওঁ উল্লেখ কৰিছে যে তেওঁ বহুতো প্ৰাচীন পুথি আহৰণ কৰিছিল কিন্তু সেয়া বৰ্তি থকা নাই।  তেওঁ ঔদ্দালকি, বভ্ৰভ্য, দত্তক, সুৱৰ্ননাভ, ঘটকামুখ, গোনাৰ্দিয়, গণিকাপুত্ৰ, চাৰায়ন, কুচুমাৰ আদিৰ লগতে অন্য লেখকৰ কৰ্মৰ সূত্ৰ দিছে আৰু তেওঁলোকক শিক্ষক বা পণ্ডিত বুলি অভিহিত কৰিছে।  বৰাহমিহিৰৰ বৃহৎসংহিতা আৰু কালিদাসৰ কাব্যত বাৎসায়নৰ কামসূত্ৰৰ উল্লেখ থকাৰ লগতে ইয়াৰ শ্লোকৰ উদ্ধৃতি দিয়া হৈছে। এই কথাই সূচায় যে তেওঁ খ্ৰীষ্টিয় ৫ম শতিকাৰ আগৰ আছিল। \nহিন্দু মন্দিৰসমূহত কাম বিষয়ক কাৰুকাৰ্য সুলভ। চিত্ৰত ষষ্ঠৰ পৰা চতুৰ্দশ শতিকাৰ মধ্যপ্ৰদেশ, উত্তৰ প্ৰদেশ, ৰাজস্থান, গুজৰাট, কৰ্ণাটক, চত্তিছগড়, উৰিষ্যা, তামিলনাডু, অন্দ্ৰপ্ৰদেশ আৰু নেপালৰ মন্দিৰৰ চিত্ৰায়ন।\nহিন্দু পৰম্পৰাৰ পুৰুষাৰ্থৰ ধাৰণাত জীৱনৰ চাৰিটা উদ্দেশ্যৰ কথা কোৱা হৈছে। পুৰুষাৰ্থৰ মতে প্ৰতিগৰাকী ব্যক্তিৰ পৰিপূৰ্ণ আৰু সুখী জীৱনৰ বাবে এই চাৰিটা উদ্দেশ্য প্ৰয়োজনীয়।\nধৰ্ম – ই ঋত (সজ) অনুসৰি কৰা আচৰণক সূচায় যি জীৱন আৰু ব্ৰহ্মাণ্ডক সম্ভৱ কৰি তোলে। ধৰ্মত কৰ্তব্য, অধিকাৰ, নীতি, আচাৰ, মূল্যবোধ আৰু জীৱন যাপনৰ শুদ্ধ পথ অন্তৰ্ভুক্ত। হিন্দু ধৰ্মই প্ৰতিগৰাকী ব্যক্তিৰে ধৰ্মীয় কৰ্তব্য, নৈতিক অধিকাৰ আৰু কৰ্তব্যৰ লগতে সামাজিক ভাৰসাম্য বজাই ৰখা আচাৰ, সজ আচৰণ আৰু মূল্যবোধ সামৰি লয়।\nঅৰ্থ – ই জীৱন জীৱিকাৰ মাধ্যমক সূচায়। যিসমূহ কাৰ্য আৰু সংসাধনৰ জৰিয়তে এজন লোকে তেওঁ বিচৰা এক অৱস্থা প্ৰাপ্ত কৰিব পাৰে সেয়াই অৰ্থ। অৰ্থই ধন, কেৰিয়াৰ, জীৱিকা, বিত্তীয় সুৰক্ষা আৰু অৰ্থনৈতিক স্বচ্ছন্দক বুজায়।\nকাম – কামৰ অৰ্থ হৈছে কামনা-বাসনা, অনুভৱ, সুখানুভূতি, প্ৰেম আৰু জীৱনৰ উদযাপন। ই যৌনতাৰ সামৰি ল'বও পাৰে বা নল'বও পাৰে। গেভিন ফ্লাডে বৰ্ণনা কৰিছে যে কাম হৈছে ধৰ্ম, অৰ্থ আৰু মোক্ষক (আত্মিক মুক্তি) ভংগ নকৰাকৈ কৰা প্ৰেম।\nমোক্ষ – মোক্ষই মুক্তি বা নিৰ্বাণক সূচায়। হিন্দুধৰ্মৰ কোনো কোনো শিক্ষণৰ মতে মোক্ষৰ অৰ্থ হৈছে সংসাৰ তথা জন্ম-মৃত্যুৰ চক্ৰৰ পৰা মুক্তিলাভ। আন কিছু শিক্ষণ অনুযায়ী মোক্ষৰ অৰ্থ হৈছে জীৱনৰ স্বাধীনতা, আত্ম-উপলব্ধি আৰু নিৰ্বাণ।\nএই আটাইকেইটা উদ্দেশ্য অধ্যয়নৰ বিষয়বস্তু হৈ পৰাৰ হেতুকে ই প্ৰাচীন ভাৰতৰ সংস্কৃত আৰু প্ৰাকৃত ভাষাৰ সাহিত্যলৈ দিকনিৰ্দেশ কৰিছিল। ধৰ্মশাস্ত্ৰ, অৰ্থশাস্ত্ৰ আৰু মোক্ষশাস্ত্ৰৰ লগতে কামশাস্ত্ৰৰ ধাৰাটোকো তালপাতৰ পুথিৰ আকাৰত সংৰক্ষিত কৰা হৈছিল। কামসূত্ৰ কামশাস্ত্ৰ ধাৰাৰ সাহিত্য। যৌনতা আৰু অনুভৱ সম্পৰ্কীয় অন্যান্য সংস্কৃত পুথিৰ ভিতৰত ৰতিৰহস্য, অনঙ্গৰঙ্গ, নগৰসৰ্বস্ব, কন্দৰ্পচূড়মণি আৰু পঞ্চশায়ক আদি উল্লেখযোগ্য। নৃতত্ত্ববিদ তথা ধৰ্মীয় অধ্যয়নৰ অধ্যাপক ল'ৰা ডেচমণ্ডৰ মতে ভাৰতীয় কামশাস্ত্ৰৰ সংজ্ঞাত্মক উদ্দেশ্য হৈছে "নিজৰ সৈতে জগতৰ" এক ভাল সম্পৰ্কৰ মাজেৰে দুয়োপক্ষৰ ক্ৰিয়া-প্ৰতিক্ৰিয়াৰ আৱিষ্কাৰ তথা পৰিৱৰ্দ্ধিত অনুভৱৰ যোগেদি এক "সমন্বিত অনুভূতিশীল অভিজ্ঞতা" লাভ কৰা।  বাৎসায়নে মূলতঃ ধৰ্ম আৰু অৰ্থৰ সৈতে কামৰ সম্পৰ্কৰ বিষয়ে আলোচনা কৰিছে। জীৱনৰ চতুৰ্থ উদ্দেশ্যৰ বিষয়ে তেওঁ কিছুসংখ্যক শ্লোকত উল্লেখ কৰিছে।\nবৈদিক ঐতিহ্য[সম্পাদনা কৰক]\nকামসূত্ৰৰ আটাইতকৈ পুৰণি কাঠামোৰ উদাহৰণ বৈদিক যুগৰ হিন্দু সাহিত্যত পোৱা যায়।  বাৎসায়নে এই বিষয়ে শ্লোক ১.১.৯ ত কৈছে আৰু কামসূত্ৰৰ প্ৰথমগৰাকী ৰচয়িতা হিচাপে শ্বেতকেতু উদ্দালকৰ নাম উল্লেখ কৰিছে। উদ্দালক হৈছে প্ৰত্ন-উপনিষদ যুগৰ এগৰাকী ঋষি। তেওঁৰ ধাৰণাসমূহৰ বিষয়ে বৃহদাৰণ্যক উপনিষদ ভাগ ৬.২ আৰু ছান্দোগ্য উপনিষদৰ শ্লোক ৫.৩ আৰু ৫.১০-ত পোৱা যায়।  ইণ্ডোল'জিষ্ট আৰু সংস্কৃতৰ বিদ্বান পেট্ৰিক অলিভেলৰ মতে এই হিন্দু সাহিত্যসমূহৰ ৰচনাকাল খ্ৰীষ্টপূৰ্ব ৯০০-৭০০। অন্যান্য ধাৰণা যেনে লগতে আত্ম, ব্ৰহ্ম আদিৰ লগতে এই উপনিষদসমূহে মানৱ জীৱন, কাৰ্যকলাপ আৰু অস্তিত্বৰ প্ৰকৃতিৰ বিষয়ে আলোচনা কৰিছে য'ত যৌনতাক যজ্ঞৰ সৈতে সম্পৰ্কিত কৰি ইয়াত আধ্যাত্মিক ভাৱ সংৰোপণ কৰা হৈছে। \nএকুৰা জুই – এয়া হৈছে নাৰী, গৌতম।\nতেওঁৰ অগ্নিদণ্ডিকা হৈছে যোনিমুখ,\nতেওঁৰ ধুম্ৰ হৈছে যৌনকেশ,\nতেওঁৰ অগ্নিশিখা হৈছে যোনি,\nযেতিয়া কোনোবাই তেওঁক ৰমণ কৰে, সেয়া তেওঁৰ অঙঠা,\nতেওঁৰ ফিৰিঙতি হৈছে ৰাগমোচন।\nসেইকুৰা জুইতে দেৱতাসকলে ৰেতঃ নিক্ষেপ কৰে,\nআৰু সেই আহুতিৰ পৰা এক মানৱৰ জন্ম হয়।\n– বৃহদাৰণ্যক উপনিষদ ৬.২.১৩, ৭০০ খ্ৰীষ্টপূৰ্ব\nইণ্ডোল'জিষ্ট ডিৰ মতে কামসূত্ৰ বৈদিক যুগৰ ধৰ্মীয় সাহিত্যৰ পৰা আৰম্ভ হোৱাৰ ই বহুকেইটা প্ৰমাণৰ এটা আৰু এই ধাৰণাসমূহক পৰৱৰ্ত্তী কালত পৰিশোধন কৰি বাৎসায়নে এক সূত্ৰ ধাৰাৰ সাহিত্যৰ ৰূপ দিয়ে। ডোবিগাৰেও এই ধাৰণাটোৰ প্ৰতি সমৰ্থন প্ৰকাশ কৰিছে।  ডোনিগাৰৰ মতে সুখভোগ আৰু যৌনতাক উদযাপন কৰাৰ এই প্ৰক্ৰিয়া ধাৰ্মিক কাৰ্য হিচাপে ঋকবেদৰ পৰাই আৰম্ভ হয়।  কামসূত্ৰ আৰু যৌনতাৰ উদযাপন হিন্দুধৰ্মৰ অবিচ্ছেদ্য অংগ আৰু ই মন্দিৰসমূহত বিদ্যমান।\nমানৱ সম্পৰ্ক, যৌনতা আৰু অনুভূতিৰ পূৰ্তিকৰণ বৈদিক যুগৰ পৰৱৰ্তী কালৰ সংস্কৃত সাহিত্য যেনে প্ৰধান হিন্দু মহাকাব্য মহাভাৰত আৰু ৰামায়ণৰ এক তাৎপৰ্যপূৰ্ন অংগ। জোহান মেয়েৰে বক্তব্য আগবঢ়াইছে যে প্ৰেম আৰু যৌনতা প্ৰাচীন ভাৰতীয় দৃষ্টিকোণত এক আনন্দদায়ক প্ৰয়োজনীয়তাৰূপে পৰিগণিত হৈ আহিছে। যদিও নাৰী অন্তৰ্মুখী আৰু চয়নাত্মক, "এগৰাকী নাৰী সুৰতৰ (কামুক বা যৌন তৃপ্তি) তীব্ৰ আকাংক্ষী" আৰু "এগৰাকী নাৰীৰ অতিশয় তীব্ৰ উত্তেজনাময় প্ৰকৃত্ৰি থাকে, যৌনকাৰ্যত তেওঁৰ তৃপ্তি এজন পুৰুষতকৈ অধিক।" \nসমগ্ৰ ভাৰততে কামসূত্ৰৰ বিভিন্ন সংস্কৰণৰ পুৰালিপি সিঁ‌চৰতি হৈ বৰি আছে। বিভিন্ন ভাৰতীয় আঞ্চলিক ভাষা যেনে মাৰাঠী আদিলৈ বহুলভাৱে অনূদিত সংস্কৃত কামশাস্ত্ৰৰ পুথি অনঙ্গৰঙ্গৰ অনুবাদ কৰিবলৈ গৈ ইংৰাজ অ'ৰিয়েণ্টেলিষ্ট ৰিচাৰ্ড বাৰ্টন কামসূত্ৰৰ পুৰালিপিৰ কেইটামান অংশত থমকি ৰ'ব লগা হয়। তেওঁ কামসূত্ৰৰ সম্পূৰ্ণ পুৰালিপিৰ সন্ধান উলিয়াবৰ বাবে সংস্কৃত পণ্ডিত ভগৱানলাল ইন্দ্ৰজীৰ কাষ চাপে। ইন্দ্ৰজীয়ে বাৰণসী, কলকাতা আৰু জয়পুৰৰ বিভিন্ন পুথিভঁ‌ৰাল আৰু মন্দিৰৰ পৰা বিভিন্ন পুৰালিপি সংগ্ৰহ কৰে। বাৰ্টনে এই পুৰালিপিসমূহৰ সম্পাদিত ইংৰাজী অনুবাদ প্ৰকাশ কৰি উলিয়ায় যদিও সংস্কৃত ভাষাৰ এক সমালোচনাত্মক সংস্কৰণ উলিওৱাৰ পৰা বিৰত থাকে। \n১৯৬১ চনত কৰা কামসূত্ৰৰ পাণ্ডিত্যমূলক অধ্যয়ন আৰু অধিক শুদ্ধ অনুবাদৰ বাবে জনাজাত এছ চি উপাধ্যায়ৰ মতে এই পুৰালিপিসমূহত কিছু সমস্যা আছে আৰু এইসমূহৰ পাঠ্য সময় বাগৰাৰ লগে লগে সংশোধনৰ সন্মুখীন হৈছে। কাম বিষয়ক প্ৰথম সহস্ৰাব্দৰ হিন্দু পাঠ্যসমূহত কামসূত্ৰৰ কথা তথ্যসূত্ৰ হিচাপে উল্লেখ কৰা হৈছে যদিও তাত উল্লিখিত উদ্ধৃতিসমূহ কামসূত্ৰত পোৱা নোযোৱালৈ চাই উপৰোক্ত কথাষাৰৰ সত্যতা নিশ্চিত হয়।\nবাৎসায়নৰ কামসূত্ৰত উল্লেখ আছে যে ইয়াত ৭টা খণ্ডত ৩৬টা অধ্যায়ৰ ৬৪টা অংশত মুঠ ১,২৫০টা শ্লোক আছে।  এই বক্তব্যটো পুথিখনৰ আৰম্ভণিৰ অধ্যায়তেই সন্নিৱিষ্ট হৈ আছে।  আধুনিক যুগলৈকে বৰ্তি থকা সংস্কৰণটোত ৬৭টা অংশ আছে আৰু এই তালিকাখন সপ্তম অধ্যায়ত পুথিখনৰ ওপৰত যশোধৰাৰ সংস্কৃত ভাষ্যৰ সৈতে দিয়া হৈছে। \nকামসূত্ৰত গদ্য আৰু পদ্যৰ সংমিশ্ৰণ দেখা যায় আৰু ইয়াৰ বৃতান্ত দুই চৰিত্ৰ ক্ৰমে নায়ক আৰু নায়িকাৰ নাটকীয় কাহিনীৰ মাজেৰে পিতামৰ্দ, ভিটা আৰু বিদূষক নামৰ চৰিত্ৰৰ সহায়ত আগবাঢ়িছে। সংস্কৃত গ্ৰন্থ নাট্য শাস্ত্ৰৰ শিক্ষণতো এই সজ্জা দেখা যায়।  কামসূত্ৰৰ শিক্ষণ আৰু আলোচনাত হিন্দু কিংবদন্তিয়ে ব্যাপক ৰূপত স্থান পাইছে।\nখণ্ড.অধ্যায় শ্লোক বিষয়\n১ সাধাৰণ মন্তব্য\n১.১ ১–২৪ পাতনি, কাম বিষয়ক সাহিত্যৰ ইতিহাস, বিষয়সমূহৰ থূলমূল আভাস\n১.২ ১–৪০ কাম বিষয়ক জ্ঞানৰ উপযুক্ত বয়স, জীৱনৰ তিনিটা লক্ষ্য: ধৰ্ম, অৰ্থ, কাম; এইসমূহৰ প্ৰয়োজনীয় পাৰস্পৰিক সম্পৰ্ক, মানুহৰ স্বাভাৱিক প্ৰশ্ন\n১.৩ ১–২২ কামৰ আয়োজন, উন্নতমানৰ জীৱন যাপনৰ বাবে চৌষষ্ঠী কলা, যুৱতিসকলে কেনেদৰে এই কলাসমূহ আয়ত্ত কৰিব আৰু ইয়াৰ প্ৰশিক্ষণ ল'ব পাৰে, এইসমূহৰ জীৱনজোৰা উপযোগিতা আৰু উন্নত কামৰ বাবে ইয়াৰ অৱদান\n১.৪ ১–৩৯ এজন নগৰীয়া ভদ্ৰলোকৰ জীৱন, কৰ্মসূচী, বিনোদন আৰু উৎসৱ, ক্ৰীড়া, বনভোজ, সামাজিকীকৰণ, আমোদ-প্ৰমোদ আৰু মদ্যপান, কামৰ সফলতাৰ বাবে সহায়কাৰীৰ (বাৰ্তাবাহক, বন্ধু, সহায়ক) সন্ধান, গ্ৰাম্য ভদ্ৰলোকৰ বাবে বিকল্প, কামৰ চৰিতাৰ্থৰ বাবে কি কৰা অনুচিত\n১.৫ ১–৩৭ নাৰীৰ প্ৰকাৰ, যৌন সংগীৰ সন্ধান, যৌনতা, প্ৰেমাস্পদ হোৱা, বিশ্বাসী হোৱা, বৈধ নাৰী, ব্যভিচাৰ আৰু কেতিয়া ইয়াক কৰা যায়, গমন কৰিব নলগীয়া নাৰী, বাৰ্তাবাহক আৰু সহায়কাৰীৰ সৈতে ব্যৱহাৰ, জীৱনত কিছু কৰিবলগীয়া আৰু কৰিব নলগীয়া কাৰ্য\n২ কামভাৱৰ পদক্ষেপ/যৌন মিলন\n২.১ ১–৪৫ যৌন সম্পৰ্ক আৰু যৌনসুখ, প্ৰতিগৰাকী প্ৰেমাস্পদৰ অনন্যতা, স্বাভাৱ, আকাৰ, স্থায়িত্ব, পূৰ্বৰাগ, প্ৰেম আৰু প্ৰেমাস্পদৰ প্ৰকাৰ, যৌনকাৰ্যৰ সময়সীমা, ৰাগমোচনৰ প্ৰকাৰ, ঘনিষ্ঠতা, আনন্দ\n২.২ ১–৩১ কোনো লোক আগ্ৰহী হয় নে নহয় তাৰ বিচাৰ, আলাপ, প্ৰাথমিকতা আৰু আয়োজন, পৰস্পৰ স্পৰ্শ, হাত ফুৰোৱা, আলিংগন\n২.৩–৫ ১–৩২, ১–৩১, ১–৪৩ চুম্বন, ক'ত আৰু কিদৰে চুম্বন কৰিব, পৰস্পৰ চতুওৱা আৰু ক্ৰীড়া, আনজনৰ বাবে ইঙ্গিত, চাফ-চিকুণতা, দাঁ‌তৰ যত্ন, চুলি, শৰীৰ, নখ, শাৰীৰিক অযৌন ঘনিষ্ঠতাৰ প্ৰকাৰ (নখচ্ছেদ, খোচা, দংশন, চপৰিওৱা, ধৰা)\n২.৬–১০ ১–৫২ যৌন মিলন, কি আৰু কেনেকৈ, ভংগিমা, বিভিন্ন পদ্ধতি, ভিন্নতাৰ প্ৰয়োগ, সাধাৰণ আৰু অসাধাৰণ যৌন মিলন, মিলনৰ সময়ত আৰু পূৰ্বতে কৰা ভাৱৰ আদান (মৃদু হুমকি), ভিন্ন আঞ্চলিক প্ৰথা, পুৰুষজনৰ প্ৰয়োজনসমূহ, নাৰীগৰাকীৰ প্ৰয়োজনসমূহ, ভিন্নতা আৰু বিস্মিতকৰণ, নাৰীৰ বাবে মুখমেহন, পুৰুষৰ বাবে মুখমেহন, মতামত, মতভেদ, পৰস্পৰৰ প্ৰতি পৰীক্ষা-নিৰীক্ষা, প্ৰথমবাৰ, যৌন উত্তেজনা কিয় স্তিমিত হয়, উত্তেজনা পুনৰ ঘূৰাই অনা, হতাহতি, মিলন উত্তেজনাময় কৰি ৰখা, নিভৃত সম্পৰ্কত আনন্দ বজাই ৰাখিবলৈ চৌষষ্ঠিটা উপায়\n৩ এগৰাকী পত্নী আহৰণ\n৩.১ ১-২৪ বিবাহ, উপযুক্ত পাত্ৰীৰ সন্ধান, কাক এৰাই চলিব লাগে, কাক সৈমান কৰাব লাগে, কিদৰে সিদ্ধান্ত ল'ব, কিদৰে আগবাঢ়িব, মিত্ৰতা স্থাপন\n৩.২-৩ ১-৩৫, ১-৩২ নাৰীগৰাকীৰ বিশ্বাস আদায়, খৰধৰ নকৰি নৰম হোৱাৰ গুৰুত্ব, দীৰে ধীৰে যৌন উন্মুক্ততাৰ দিশে গমন, কিদৰে এগৰাকী নাৰীৰ কাষ চাপিব, বন্ধুত্বৰ দিশে খোজ, বন্ধুত্বৰ পৰা ঘনিষ্ঠতালৈ, এগৰাকী যুৱতীৰ বিভিন্ন সঁহাৰিৰ অৰ্থ প্ৰকাশ\n৩.৪-৫ ১-৫৫, ১-৩০ এজন পুৰুষৰ বিশ্বাস আদায়, পুৰুষজন আৰু তেওঁৰ গতিবিধিৰ জ্ঞান, কেনেদৰে এগৰাকী নাৰী আগবাঢ়িব পাৰে, হৃদয় জয় কৰা, প্ৰেমাস্পদৰ অন্তৰংগ লোকৰ সদব্যৱহাৰ, বিবাহৰ প্ৰকাৰ, বিবাহৰ আনুষ্ঠানিকতা, পলাই যোৱা বা হৰণ\n৪ এগৰাকী পত্নীৰ কৰ্তব্য আৰু বিশেষাধিকাৰ\n৪.১-২ ১-৪৮, ১-৪০ এগৰাকী পত্নী, তেওঁৰ জীৱন, ব্যৱহাৰ, গৃহস্থিৰ ওপৰত ক্ষমতা, স্বামী আঁতৰত থাকোঁতে কৰণীয়, একক আৰু যৌথ পৰিয়াল, কেতিয়া গৃহস্থিৰ ভাৰ হাতত লোৱা উচিত আৰু কেতিয়া অনুচিত\n৪.২ ৩০-৭২ পুনৰ্বিবাহ, দুৰ্ভাগ্যশালী হোৱা, হেৰেম,[note 1] বহুবিবাহ\n৫ আন পুৰুষৰ পত্নী\n৫.১ ১-৫৬ মানৱ আচৰণ, পুৰুষৰ ক্ষুধা, মহিলাৰ ক্ষুধা, মহিলা সকলৰ কিয় কাৰোবাৰ প্ৰতি আকৰ্ষণ কমি যায় আৰু আন কাৰোবাৰ সন্ধান আৰম্ভ কৰে,ব্যভিচাৰ পৰিহাৰ কৰা, ব্যভিচাৰ কৰা, বিবাহ বহিৰ্ভূত যৌন সম্পৰ্কত আগ্ৰহী মহিলা বিচাৰি পোৱা\n৫.২-৫ ১-২৮, ১-২৮, ১-৬৬, ১-৩৭ বহু প্ৰেমিক বিচৰা, বাৰ্তাবাহক নিয়োজিত কৰা, তেওঁলোকৰ প্ৰয়োজনীয়তা সমূহ আৰু কেনেদৰে তেওঁলোকৰ মাজত সকলো সন্তুলিত সম্পৰ্ক বজাই ৰাখিব পাৰি, অৱগত কৰোৱা, কেনেদৰে উপেক্ষা কৰিব বা সহ্য কৰিব, কিদৰে উপহাৰ আৰু প্ৰেমৰ টোকেন বনাব লাগে, লগপোৱাৰ ব্যৱস্থা কৰিব লাগে, এগৰাকী মহিলা উপলব্ধ আৰু আগ্ৰহী হয় নে নাই, সতৰ্কবাণী আৰু কেতিয়া কেনে পৰিস্থিতিত ৰ'ব লাগে সেই বিষয়ে জনা।\n৫.৬ ১-৪৮ ৰাজহুৱা মহিলা [পতিতাবৃত্তি], তেওঁলোকৰ জীৱন, কি আশা কৰিব লাগে আৰু কি আশা কৰিব নালাগে, তেওঁলোকক কেনেদৰে বিচাৰিব লাগে,ক্ষেত্ৰীয় অভ্যাস, তেওঁলোকক সুৰক্ষা দিয়া আৰু সন্মান কৰা\n৬ গণিকাসকলৰ বিষয়ে\n৬.১ ১-৩৩ গণিকা, কিহে তেওঁলোকক অনুপ্ৰাণিত কৰে, গ্ৰাহক কেনেদৰে বিচাৰিব লাগে, কোনোৱে বন্ধু বা প্ৰেমিক হ'ব বিচাৰিলে সিদ্ধান্ত লোৱা, কোনবোৰ প্ৰেমিকক এৰাই চলিব লাগে, এগৰাকী প্ৰেমিক পোৱা আৰু তেওঁক আগ্ৰহী কৰি ৰখা।\n৬.২ ১-৭৬ আপোনাৰ প্ৰেমিকক কেনেকৈ সন্তুষ্ট কৰিব\n৬.৩ ১-৪৬ এগৰাকী প্ৰেমিকক আপোনাৰ প্ৰতি বলিয়া কৰা। যদি প্ৰেম জীৱন পৰিপূৰ্ণ নহয় তেন্তে তেওঁৰ পৰা কেনেকৈ পৰিত্ৰাণ পাব\n৬.৪-৫ ১-৪৩, ১-৩৯ এগাৰকী প্ৰাক্তন প্ৰেমিকক আপোনাৰ প্ৰতি পুনৰ আকৰ্ষিত কৰাৰ পদ্ধতি, পুনঃমিলন, পদ্ধতি, চেষ্টাৰ কৃতকাৰ্যতা সম্পৰ্কে পূৰ্ব পৰীক্ষণ, প্ৰেমিকৰ প্ৰকাৰ, বিবেচিত বিষয়\n৬.৬ ১-৫২ প্ৰেমেৰ জীৱন কিয় নিস্তেজ হৈ যায়, উদাহৰণ, পৰিচিতি আৰু সন্দেহ\n৭ গোপন আচাৰ\n৭.১–২ ১–৫১, ১–৫১ দেখনিয়াৰ হোৱা, ভাল অনুভৱ কৰা, কিয় আৰু কেনেদৰে আকৰ্ষণীয় হ'ব লাগে, মোহময়ী হোৱা, বীৰ্যময় হোৱা, মনোযোগ দিয়া, প্ৰকৃততা আৰু কৃত্ৰিমতা, শৰীৰ কলা, নিজৰ যৌন অঙ্গৰ যত্ন লোৱা, উদ্দীপক, প্ৰেছক্ৰিপচন আৰু অস্বাভাৱিক অভ্যাসৰ প্ৰতি সচেতন হোৱা।\n↑ According to Jyoti Puri, the Burton version of Kamasutra "appears to have borrowed material concerning the functioning of the harem in Damascus (Syria)" as he edited the text for his colonial era British audience in the late 19th-century.\n↑ Doniger, Wendy (2003). Kamasutra - Oxford World's Classics. Oxford University Press. পৃষ্ঠা. i. ISBN 9780192839824. "The Kamasutra is the oldest extant Hindu textbook of erotic love. It was composed in Sanskrit, the literary language of ancient India, probably in North India and probably sometime in the third century"\n↑ Coltrane, Scott (1998). Gender and families. Rowman & Littlefield. পৃষ্ঠা. 36. ISBN 9780803990364. https://books.google.com/books?id=KzoNruN9jC0C&pg=PA36.\n↑ 3.0 3.1 3.2 Wendy Doniger & Sudhir Kakar 2002, পৃষ্ঠা. xi.\n↑ Coltrane, Scott (1998). Gender and families. Rowman & Littlefield. পৃষ্ঠা. 36. ISBN 978-0-8039-9036-4. https://books.google.com/books?id=KzoNruN9jC0C&pg=PA36.\n↑ Wendy Doniger (2003). "The "Kamasutra": It Isn't All about Sex". The Kenyon Review. New Series খণ্ড 25 (1): 18–37.\n↑ Haksar & Favre 2011, পৃষ্ঠা. Introduction, 1-5.\n↑ Sircar, Dineschandra (1971) (en ভাষাত). Studies in the Geography of Ancient and Medieval India. Motilal Banarsidass Publ.. ISBN 978-81-208-0690-0. https://books.google.com/books?id=AqKw1Mn8WcwC&dq=kamasutra+in+abhira+kingdom&pg=PA98.\n↑ Carroll, Janell (2009). Sexuality Now: Embracing Diversity. Cengage Learning. পৃষ্ঠা. 7. ISBN 978-0-495-60274-3. https://books.google.com/books?id=5f8mQx7ULs4C&pg=PA7.\n↑ Devi, Chandi (2008). From Om to Orgasm: The Tantra Primer for Living in Bliss. AuthorHouse. পৃষ্ঠা. 288. ISBN 978-1-4343-4960-6. https://books.google.com/books?id=gIqhh84DGToC&pg=PA288.\n↑ Wendy Doniger & Sudhir Kakar 2002, পৃষ্ঠা. xi-xiii.\n↑ Alain Daniélou, The Complete Kama Sutra: The First Unabridged Modern Translation of the Classic Indian Text, আই.এচ.বি.এন. 978-0-89281-525-8.\n↑ Jacob Levy (2010), Kama sense marketing, iUniverse, আই.এচ.বি.এন. 978-1-4401-9556-3, see Introduction\n↑ Flood (1996), p. 65.\n↑ Ramgarh temple, The British Library\n↑ Wendy Doniger (2016). Redeeming the Kamasutra. Oxford University Press. পৃষ্ঠা. 155–157. ISBN 978-0-19-049928-0. https://books.google.com/books?id=TrVjDQAAQBAJ.\n↑ Sengupta, J. (2006). Refractions of Desire, Feminist Perspectives in the Novels of Toni Morrison, Michèle Roberts, and Anita Desai. Atlantic Publishers & Distributors. পৃষ্ঠা. 21. ISBN 978-81-269-0629-1. https://books.google.com/books?id=V9Y_tQfm_WgC। আহৰণ কৰা হৈছে:7December 2014.\n↑ John Keay (2010). India: A History: from the Earliest Civilisations to the Boom of the Twenty-first Century. Grove Press. পৃষ্ঠা. 81–103. ISBN 978-0-8021-9550-0. https://books.google.com/books?id=AUPZt-4yqzQC.\n↑ 19.0 19.1 Wendy Doniger & Sudhir Kakar 2002, পৃষ্ঠা. xi-xii with footnote 2.\n↑ 20.0 20.1 Wendy Doniger & Sudhir Kakar 2002, পৃষ্ঠা. xi-xii.\n↑ 21.0 21.1 21.2 Wendy Doniger & Sudhir Kakar 2002, পৃষ্ঠা. xii.\n↑ Daniélou 1993, পৃষ্ঠা. 3-4.\n↑ Varahamihira; M Ramakrishna Bhat (1996). Brhat Samhita of Varahamihira. Motilal Banarsidass. পৃষ্ঠা. 720–721. ISBN 978-81-208-1060-0. https://books.google.com/books?id=7VR8iriWmzUC.\n↑ Hopkins, p. 78.\n↑ [a] A. Sharma (1982), The Puruṣārthas:astudy in Hindu axiology, Michigan State University, আই.এচ.বি.এন. 978-99936-24-31-8, pp 9–12; See review by Frank Whaling in Numen, Vol. 31, 1 (Jul., 1984), pp. 140–142;\n[c] Chris Bartley (2001), Encyclopedia of Asian Philosophy, Editor: Oliver Learman, আই.এচ.বি.এন. 0-415-17281-0, Routledge, Article on Purushartha, pp 443\n↑ 28.0 28.1 Dharma, The Columbia Encyclopedia, 6th Ed. (2013), Columbia University Press, Gale, আই.এচ.বি.এন. 978-0-7876-5015-5\n↑ J. A. B. Van Buitenen, Dharma and Moksa, Philosophy East and West, Vol. 7, No. 1/2 (Apr. - Jul., 1957), pp 33–40\n↑ James Lochtefeld (2002), The Illustrated Encyclopedia of Hinduism, Rosen Publishing, New York, আই.এচ.বি.এন. 0-8239-2287-1, pp 55–56\n↑ Bruce Sullivan (1997), Historical Dictionary of Hinduism, আই.এচ.বি.এন. 978-0-8108-3327-2, pp 29–30\n↑ Macy, Joanna (1975). "The Dialectics of Desire". Numen (BRILL) খণ্ড 22 (2): 145–60. doi:10.1163/156852775X00095.\n↑ Gavin Flood (1996), The meaning and context of the Purusarthas, in Julius Lipner (Editor) - The Fruits of Our Desiring, আই.এচ.বি.এন. 978-1-896209-30-2, pp 11–13\n↑ John Bowker, The Oxford Dictionary of World Religions, Oxford University Press, আই.এচ.বি.এন. 978-0-19-213965-8, pp. 650\nE. Deutsch, The self in Advaita Vedanta, in Roy Perrett (Editor), Indian philosophy: metaphysics, Volume 3, আই.এচ.বি.এন. 0-8153-3608-X, Taylor and Francis, pp 343–360;\nT. Chatterjee (2003), Knowledge and Freedom in Indian Philosophy, আই.এচ.বি.এন. 978-0-7391-0692-1, pp 89–102; Quote - "Moksa means freedom"; "Moksa is founded on atmajnana, which is the knowledge of the self."\nJorge Ferrer, Transpersonal knowledge, in Transpersonal Knowing: Exploring the Horizon of Consciousness (editors: Hart et al.), আই.এচ.বি.এন. 978-0-7914-4615-7, State University of New York Press, Chapter 10\nAndrew Fort and Patricia Mumme (1996), Living Liberation in Hindu Thought, আই.এচ.বি.এন. 978-0-7914-2706-4;\n↑ Wendy Doniger & Sudhir Kakar 2002, পৃষ্ঠা. xii-xiii.\n↑ [a] Daud Ali (2011). "Rethinking the History of the "Kāma" World in Early India". Journal of Indian Philosophy খণ্ড 39 (1): 1–13. doi:10.1007/s10781-010-9115-7. ;\n[b] Daud Ali (2011). "Padmaśrī's "Nāgarasarvasva" and the World of Medieval Kāmaśāstra". Journal of Indian Philosophy খণ্ড 39 (1): 41–62. doi:10.1007/s10781-010-9116-6.\n↑ 40.0 40.1 Laura Desmond (2011). "The Pleasure is Mine: The Changing Subject of Erotic Science". Journal of Indian Philosophy (Springer) খণ্ড 39 (1): 15–39. doi:10.1007/s10781-010-9117-5.\n↑ Wendy Doniger & Sudhir Kakar 2002, পৃষ্ঠা. xi-xvi.\n↑ 42.0 42.1 42.2 Wendy Doniger & Sudhir Kakar 2002, পৃষ্ঠা. xiv with footnote 8.\n↑ 43.0 43.1 Sushil Kumar De (1969). Ancient Indian Erotics and Erotic Literature. K.L. Mukhopadhyay. পৃষ্ঠা. 89–92. https://archive.org/details/in.gov.ignca.71326.\n↑ The Early Upanishads. Oxford University Press. 1998. পৃষ্ঠা. 149, context: pp. 143–149. ISBN 0-19-512435-9.\n↑ योषा वा आग्निर् गौतम। तस्या उपस्थ एव समिल् लोमानि धूमो योनिरर्चिर् यदन्तः करोति तेऽङ्गारा अभिनन्दा विस्फुलिङ्गास् तस्मिन्नेतस्मिन्नग्नौ देवा रेतो जुह्वति तस्या आहुत्यै पुरुषः सम्भवति। स जीवति यावज्जीवत्य् अथ यदा म्रियते। १३, – 6.2.13, For the context and other verses: Wikisource\n↑ Wendy Doniger & Sudhir Kakar 2002, পৃষ্ঠা. xiii.\n↑ Y. Krishan (1972). "The Erotic Sculptures of India". Artibus Asiae খণ্ড 34 (4): 331–343. doi:10.2307/3249625.\n↑ Wendy Doniger & Sudhir Kakar 2002, পৃষ্ঠা. xi-xvii.\n↑ Johann Jakob Meyer (1989). Sexual Life in Ancient India: A Study in the Comparative History of Indian Culture. Motilal Banarsidass (Orig: 1953). পৃষ্ঠা. 229–230, 240–244, context: 229–257 with footnotes. ISBN 978-81-208-0638-2. https://books.google.com/books?id=izFNswlJ9LMC.\n↑ Jyoti Puri 2002, পৃষ্ঠা. 614–615.\n↑ 51.0 51.1 Vatsyayana; SC Upadhyaya (transl) (1965). Kama sutra of Vatsyayana Complete translation from the original Sanskrit. DB Taraporevala (Orig publication year: 1961). পৃষ্ঠা. 52–54. OCLC 150688197.\n↑ Jyoti Puri 2002, পৃষ্ঠা. 623–624.\n↑ Wendy Doniger & Sudhir Kakar 2002, পৃষ্ঠা. xxii.\n↑ 54.0 54.1 Wendy Doniger & Sudhir Kakar 2002, পৃষ্ঠা. xxii-xxiii with footnotes.\n↑ Wendy Doniger & Sudhir Kakar 2002, পৃষ্ঠা. xxv-xxvi with footnotes.\n↑ Wendy Doniger (2011). "The Mythology of the Kāmasūtra". In H. L. Seneviratne. The Anthropologist and the Native: Essays for Gananath Obeyesekere. Anthem Press. পৃষ্ঠা. 293–316. ISBN 978-0-85728-435-8. https://books.google.com/books?id=FjRV7rZdZlAC.\n↑ Wendy Doniger & Sudhir Kakar 2002, পৃষ্ঠা. 3–27 (Book 1), 28-73 (Book 2), 74–93 (Book 3), 94–103 (Book 4), 104–129 (Book 5), 131-159 (Book 6), 161-172 (Book 7).\n↑ Haksar & Favre 2011.\n↑ Vatsyayana; SC Upadhyaya (transl) (1965). Kama sutra of Vatsyayana Complete translation from the original Sanskrit. DB Taraporevala (Orig publication year: 1961). পৃষ্ঠা. 68–70. OCLC 150688197.\n↑ Puri, Jyoti (2002). "Concerning Kamasutras: Challenging Narratives of History and Sexuality". Signs: Journal of Women in Culture and Society (University of Chicago Press) খণ্ড 27 (3): 614–616. doi:10.1086/337937. https://www.researchgate.net/publication/240553467.\n"https://as.wikipedia.org/w/index.php?title=কামসূত্ৰ&oldid=310641"ৰ পৰা অনা হৈছে\nপ্ৰাচীন ভাৰতীয় সাহিত্য\nএই পৃষ্ঠাখন ১০ জানুৱাৰী, ২০২২ তাৰিখে ২১:১০ বজাত অন্তিম সংশোধন কৰা হৈছিল।


মোহন ভাগৱতৰ নিৰ্দেশ মৰ্মেই বিজেপিয়ে অনুসূচিত জাতি-জনজাতিৰ নীতি\nমোহন ভাগৱতৰ নিৰ্দেশ মৰ্মেই বিজেপিয়ে অনুসূচিত জাতি-জনজাতিৰ নীতি বিৰুদ্ধ সিদ্ধান্ত লৈছে : ৰিপুন বৰা\n‘কেইমাহমান পূৰ্বে আৰ এছ এছ প্ৰমুখ মোহন ভাগৱতে কৈছিল যে অনুসূচিত জাতি-জনজাতিসকলৰ বাবে থকা বিশেষ সংৰক্ষণৰ ব্যৱস্থাটো উঠাই দিব লাগে। তেতিয়া প্ৰধান মন্ত্ৰী নৰেন্দ্ৰ মোদীকে ধৰি বিজেপিৰ ৰাষ্ট্ৰীয় সভাপতি আৰু অন্যান্য ৰাষ্ট্ৰীয় পৰ্য্যায়ৰ নেতাই কোনো প্ৰতিক্ৰিয়া প্ৰকাশ কৰা নাছিল তথা প্ৰতিবাদ কৰা নাছিল। এইটোৱে কি বুজায়? সংস্কৃতত কোৱা হৈছে ‘মৌনম সন্মতি লক্ষণম’ গতিকে আমি ভাবো- তেওঁলোকে আৰ এছ এছ প্ৰমুখগৰাকীৰ মতেই এনে ধৰণৰ অনুসূচিত জাতি-জনজাতি বিৰোধী সিদ্ধান্ত ল’লে।‘\n-আজি কংগ্ৰেছ দলটোৱে গোটেই দেশজুৰি লোৱা অনশন কাৰ্য্যসূচীৰ অংশস্বৰূপে অসম প্ৰদেশ কংগ্ৰেছে ৰাজ্যজুৰি পালন কৰা ৮ ঘণ্টীয়া অনশনৰ শেষৰ ফালে এখন সংবাদমেল অনুষ্ঠিত কৰি অসম প্ৰদেশ কংগ্ৰেছ কমিটিৰ সভাপতি ৰিপুন বৰাই এই মন্তব্য কৰে।\nউল্লেখযোগ্য যে ১৯৮৯ চনতে অনুসূচিত জাতি-জনজাতি সকলৰ সুৰক্ষাৰ বাবে বলৱৎ হোৱা Scheduled Castes and the Scheduled Tribes (Prevention of Atrocities) Act, 1989 আইনখনৰ যোৱা ২০ মাৰ্চত উচ্চতম ন্যায়ালয়ে দফা দুটাৰ সংশোধন ঘটাই শিথিল কৰিছিল। কংগ্ৰেছে কেন্দ্ৰত শাসনৰ গাদীত থকা বিজেপিয়ে এই ক্ষেত্ৰত ইচ্ছা কৰি আদালতত দুৰ্বল স্থিতি লোৱা বাবে দফা দুটাৰ ক্ষেত্ৰত এই শিথিলতা আহিল বুলি অভিযোগ কৰি যোৱা কিছু দিন প্ৰতিবাদ সাব্যস্ত কৰি আহিছে।\nআনহাতে আজিৰ সংবাদমেলখনতে সভাপতিগৰাকীয়ে কেন্দ্ৰীয় বিজেপি চৰকাৰে প্ৰত্যেক বছৰ বাজেটতে অনুসূচিত জাতি-জনজাতিসমূহৰ কল্যাণৰ বাবদ আবণ্টিত ধনৰ পৰিমাণ কমাই অনা বুলিও অভিযোগ তোলে।\nৰিপুণ বৰাই তথ্য দি কয়, ‘বিগত ৪ বছৰত প্ৰত্যেক বছৰৰ বাজেটত অনুসূচিত জাতি-জনজাতিৰ লোকসকলৰ জনকল্যাণৰ বাবত অনুমোদিত ধনৰ পৰিমাণ প্ৰত্যেক বছৰে কমাই আনিছে। কংগ্ৰেছ চৰকাৰৰ দিনত এইসকলৰ কল্যাণৰ বাবে ধনৰাশিৰ অনুমোদন প্ৰত্যেক বছৰে বঢ়াই দিয়া হৈছিল। বিজেপি চৰকাৰে অন্তৰৰ পৰাই অনুসূচিত জাতি-জনজাতি লোকসকলৰ উন্নতি হোৱাটো নিবিচাৰে।‘\n‘বিজেপি দল কেৱল দলিত লোক আৰু অনুসূচিত জাতি-জনজাতিৰ লোকসকলৰে বিৰোধী নহয়, অন্যান্য পিছপৰা লোকসকলৰো বিৰোধী। এয়া মোৰ কথা নহয়। ৰামেশ্বৰ তেলীয়ে কালি এই কথা ৰাজহুৱাভাৱে কৈছিল। সাংসদগৰাকীয়ে ৰাজহুৱাভাৱে বিজেপিৰ সাংসদসকলৰ প্ৰতি অভিযোগ আনিছিল যে অন্যান্য পিছপৰা শ্ৰেণীৰ ৰাষ্ট্ৰীয় আয়োগখন ৰূপায়িত নহ’ল কাৰণ বিজেপিৰ সাংসদসকলে এইখনৰ বিৰোধিতা কৰিছিল। বিজেপি চৰকাৰখনেই হৈছে উচ্চশ্ৰেণী তথা পুঁজিপতিসকলৰ প্ৰতি সমৰ্থন জনোৱা চৰকাৰ।‘ এইবুলি বৰাই কয়।\nবিজেপি দলে সাপ হৈ খুঁটি বেজ হৈ জৰা বুলি মন্তব্য কৰি সভাপতিগৰাকীয়ে বিজেপি দলক প্ৰশ্ন কৰে যে এই বিষয়ক লৈ ৰাষ্ট্ৰ বিয়াপি অনশন কৰাৰ বিজেপি চৰকাৰৰ কি অধিকাৰ আছে? তেওঁলোকেই এই বিষয়টোৰ সৃষ্টি কৰি সাপ হৈ খুঁটি বেজ হৈ জৰা লেখীয়াকৈ অহা ১২ এপ্ৰিলত সৰ্বভাৰততে অনশন কৰাৰ কথা কৈছে বুলিও বৰাই সদৰী কৰে।\nৰিপুণ বৰাৰ মতে, ‘অনুসূচিত জাতি-জনজাতিৰ ওপৰত অত্যাচাৰ-উৎপীড়ন বিজেপি শাসিত ৰাজ্যসমূহতহে বেছিকৈ হৈছে। আনকি গুজৰাটৰ এগৰাকী দলিত সম্প্ৰদায়ৰ বিধায়কৰ ঘৰো জ্বলাই দিয়া হৈছে। প্ৰধান মন্ত্ৰীৰ নিজ ৰাজ্যত ক’ত অনুসূচিত জাতি-জনজাতিৰ লোকৰ নিৰাপত্তা আছে?’\nতদুপৰি বৰাই নৰেন্দ্ৰ মোদীৰ মন কী বাত প্ৰসংগত উল্লেখ কৰে যে প্ৰধান মন্ত্ৰীগৰাকীয়ে নিজৰ মন কী বাত দেশৰ জনগণক শুনাই আছে যদিও দেশৰ জনসাধাৰণৰ মন কী বাত শুনিবলৈ তেওঁৰ সময়ৰ অভাৱ।\nলগতে তেওঁ কয় যে কেন্দ্ৰীয় চৰকাৰৰ স্পষ্ট নিৰ্দেশনা নথকাৰ কাৰণে অতিৰিক্ত মহা ন্যায়াভিকৰ্তাই এই আইনখনৰ প্ৰতিৰোধ কৰিব নোৱাৰিলে। সেয়েহে আইনখনত থকা দুটা দফা উচ্চতম ন্যায়ালয়ে শিথিল কৰি দিলে। মোদী নেতৃত্বাধীন বিজেপি চৰকাৰৰ অনুসূচিত জাতি-জনজাতিৰ মন্ত্ৰী-সাংসদসকলে বিৰোধিতা কৰিছে যদিও সেইসকলৰ মন কী বাতো শুনিবলৈ নৰেন্দ্ৰ মোদীৰ আজৰি নাই বুলি বৰাই কয়।\nবৰাই লগতে কয়, ‘কংগ্ৰেছ চৰকাৰ শাসনত থকাৰ সময়ত প্ৰাক্তন মুখ্য মন্ত্ৰী তৰুণ গগৈয়ে মৰীয়া, মদাহি, মেচ কছাৰী, শৰণীয়া কছাৰী, দেউৰী আৰু বিষ্ণুপ্ৰিয়া মণিপুৰী ইত্যাদি জনগোষ্ঠীসমূহক লগত লৈ ১৮খন উন্নয়ন পৰিষদ গঠন কৰিছিল। এই ১৮খন পৰিষদক সাংবিধানিক মৰ্য্যাদা দিয়া হোৱাৰ লগতে বাজেট অনুমোদনো দিয়া হৈছিল। তাৰ বিপৰীতে সোণোৱাল চৰকাৰে এই ১৮খন কাউন্সিল বন্ধ কৰি দিব বিচাৰিছিল যদিও তেওঁলোক উচ্চ ন্যয়ালয়ৰ কাষ চপাত সেই সিদ্ধান্ত বাতিল কৰিলে।‘\nউল্লেখযোগ্য যে এই সংবাদমেলৰ পিছতে সভাপতি ৰিপুন বৰাকে ধৰি অনশনত অংশগ্ৰহণ কৰা সকলোৱে পানী, অ’ আৰ এছ আৰু ৰসগোল্লা খাই অনশন কাৰ্য্যসূচী সমাপ্ত কৰে।


ইত্যাদি Archives - Page3of3- বৌদ্ধিক বিচাৰ\nচ’ৰাঘৰ / ইত্যাদি (পৃষ্ঠা 3)\nশব্দচেতনা ( ডঃ ছবি গগৈ)\nAdmin জানুৱাৰী 18, 2017\tইত্যাদি0191\nশব্দ এক সভ্যতা। শব্দ বাংময় বিশ্বৰ অভিজ্ঞান। কি এই শব্দ ? শব্দই ব্ৰহ্ম বুলি কোৱা হয়। ব্ৰহ্ম কি ? বাক সৃষ্টিৰ উৎসশক্তিয়েই হ’ল ব্ৰহ্ম। হিন্দু অধ্যাত্ম-দৰ্শনৰ মতে বেদৰ পিতৃ ব্ৰহ্মাই পৃথিৱীৰ প্ৰথম শব্দ “ঔম্” সৃষ্টি কৰিছিল । এই ঔমৰ পৰাই সমগ্ৰ বাক সভ্যতা সৃষ্টি হৈছে । পৃথিৱীৰ প্ৰাচীন সভ্যতা যদি …\nমাঘ বিহু আৰু কিছু বিক্ষিপ্ত চিন্তা ( ডঃ ছবি গগৈ )\nAdmin জানুৱাৰী 1, 2017\tইত্যাদি0536\nশৈশৱৰ স্মৃতিঃ মাঘ বিহু বুলি ক’লেই শৈশৱলৈ মনত পৰে৷ ভেলাঘৰ, ভোজ, মেজি আৰু সহজ ধেমালি – এইকেইটা পৰম্পৰাৰ মধুৰ স্মৃতিয়ে মনটো দোলা দি যায় ৷ পুহৰ শেষৰ দিনটোত ভোজ খোৱা আৰু ভোজ খাই ৰাতিলৈ নঙলা-জপনা , ঢেঁকী , নাদৰ পানীতোলা টিং আদি এঘৰৰপৰা নি আন এঘৰত থোৱা সহজ ধেমালি , …\nঐতিহাসিক পটভূমিত কছাৰী সকল ( জিতুল ৰাজ সোনোৱাল )\nAdmin জানুৱাৰী 1, 2017\tইত্যাদি01,044\nঅসমৰ ইতিহাসৰ গতিধাৰাৰ প্ৰতি লক্ষ্য ৰাখি অসম ইতিহাসক আদি বা প্ৰাচীন, মধ্য আৰু আধুনিক– এই তিনিটা যুগত ভাগ কৰা হৈছে। ব্ৰক্ষ্মপুত্ৰ উপত্যকাত সভ্যতাই গঢ় লোৱা দিন ধৰি এই অঞ্চললৈ বিভিন্ন জনগোষ্ঠীৰ প্ৰব্ৰজন ঘটিছিল। এই অঞ্চলৰ ভাষাগত বৈশিষ্ট্য, বিভিন্ন পৰম্পৰা, ৰীতি-নীতি, ঠাইৰ নাম আদি পৰা ক’ব পাৰি যে অষ্ট্ৰিক ভাষা গোষ্ঠীৰ …\nAdmin ডিচেম্বৰ 1, 2016\tইত্যাদি0210\nহেমন্তৰ সেমেকা কুঁৱলিৰ আচ্ছাদনৰ আঁৰেৰে লাহে লাহে ধৰালৈ নামি আহিছে শীত৷ শীত এক উন্মনা পৰশ – নিজা বৈশিষ্ট্যৰ স্বকীয়তাৰে ভৰুণ শীতৰ আগমনৰ লগে লগে আৰম্ভ হয় এটা বছৰক বিদায় দি আন এটা বছৰক আদৰাৰ প্ৰস্তুতি৷ ডিচেম্বৰ-জানুৱাৰী মাহৰ সময়খিনিত সকলোৱে হেঁপাহ কৰে বনভোজলৈ যাবলৈ৷ দৈনন্দিন জীৱনৰ বিৰতিহীন লৰা-ঢপৰাৰ মাজত মানুহবোৰ ভাগৰুৱা হৈ …\nঅসমীয়াৰ পৰিৱৰ্তে কেৱল মুছলমান সজাই ৰাখিলে কোনে ?\nMain Uddin ডিচেম্বৰ 1, 2016\tইত্যাদি 1 2,279\nমাইন উদ্দিন : কেইমাহ মাহমান পূর্বে ফেইচবুকত ভ্ৰাতৃসম বন্ধু এজনে ইনবক্সত লিখিছিল – ” আপুনি খুবেই ভাল লিখে , অসম আৰু অসমীয়া লৈ আপোনাৰ চিন্তাই যথেষ্ট প্ৰভাৱ পেলাব, কিন্তু এটা কথা নকৈ নোৱাৰিলোঁ যে আপুনি কথা বিলাক এজন মুছলমান হিচাবে কিয় লিখে ? এজন অসমীয়া হিচাবে লিখিব নোৱাৰে নে ?” ইয়াৰ …\nদেৱালী বাম্পাৰ ( ডঃ ছবি গগৈ )\nAdmin অক্টোবৰ 28, 2016\tইত্যাদি0179\nএইবাৰ জলকীয়া আৰু ভেন্দি এতিয়ালৈকে কিনা নাই । অহাবছৰলৈ হালধিও নিকিনাকৈ হ’ব। আৰু কি কি নিকিনাকৈ থাকিব পাৰোঁ চাওঁ। সৰিয়হ সিঁচিম, বোলোঁ অলপ হ’লেও খাটি তেল খাওঁ। ভাবিছোঁ শাককেইডাল নিকিনাকৈয়ে বাৰীৰে খাওঁ । এলেহুৱা হৈ বেপাৰীক নিদিওঁ দাম । পথাৰত ধৰি আনি বেচা পুথি-খলিহনাকে খাম, গাঁৱৰ দদাইৰ পৰিয়ালটোক তেনেকৈয়ে চাম …\nগুৱাহাটী লিটাৰেৰী ফেক্টৰিঃ ৰূপান্তৰৰ যাত্ৰা ( পঞ্চানন হাজৰিকা)\nAdmin অক্টোবৰ 28, 2016\tইত্যাদি0225\nগুৱাহাটী লিটাৰেৰী ফেক্টৰি— নতুন প্ৰজন্মৰ কেইজনমান উদ্যমী প্ৰতিনিধিয়ে গঢ় দিয়া এটা বৌদ্ধিক-সামাজিক অনুষ্ঠান।নতুনৰ যুক্তিবাদী চিন্তাবোৰ একেলগ কৰাৰ এখন উমৈহতীয়া মঞ্চৰ সন্ধান আৰু এটা সৃজনীশীল পৰিৱেশ নিৰ্মাণৰ লক্ষ্যৰে গুৱাহাটী লিটাৰেৰী ফেক্টৰিয়ে খুউব অনানুষ্ঠানিক ভাবে নিজৰ কাম-কাজ আগবঢ়াই নিছে। লিটাৰেৰী ফেক্টৰিয়ে বিশ্বাস কৰে যে আড্ডাই সৃষ্টিশীলতাৰ বিকাশ কৰে, আড্ডাই মানুহৰ মাজৰ পাৰস্পৰিক …\nডিচেম্বৰ 1, 2016\t5,333


ভাৰতীয় ষ্টেট বেংকে দেখিছে লাভৰ মুখ! মাত্ৰ তিনি মাহতে ৮,৪৩১ কোটি টকাৰ লাভ অৰ্জন ভাৰতীয় ষ্টেট বেংকৰ sbi-quarter-3-results-net-profit-surges-62-yoy-to-rs-8431-9-crore-asset-quality-improves-hb– News18 assam\nভাৰতীয় ষ্টেট বেংকে দেখিছে লাভৰ মুখ! মাত্ৰ তিনি মাহতে ৮,৪৩১ কোটি টকাৰ লাভ অৰ্জন ভাৰতীয় ষ্টেট বেংকৰ\nState Bank of India: বিগত বৰ্ষত একেটা ত্ৰৈমাসিকত এই লাভৰ পৰমাণ আছিল ৫১৯৬.২২ কোটি টকা।\nLast Updated : March 02, 2022, 19:57 IST\nডিচেম্বৰ মাহত শেষ হোৱা ত্ৰৈমাসিকত ভাৰতীয় ষ্টেত বেংকৰ নেট লাভ (SBI Net Profit) ৮,৪৩১.৮৮ কোটি টকালৈ বৃদ্ধি হৈছে। শেহতীয়াকৈ বেংকটোৱে প্ৰকাশ কৰা ইয়া কোৱাৰ্টাৰ্লী প্ৰতিবেদনত এই তথ্য প্ৰকাশ হৈছে। বিগত বৰ্ষত একেটা ত্ৰৈমাসিকত এই লাভৰ পৰমাণ আছিল ৫১৯৬.২২ কোটি টকা।\nএকেটা ত্ৰৈমাসিকত SBIৰ মুঠ উপাৰ্জন (Total Income) ৭৮,৩৫২ কোটি টকালৈ বৃদ্ধি পায়। বিগত বৰ্ষত একেটা ত্ৰৈমাসিকত এই উপাৰ্জনৰ পৰিমাণ আছিল ৭৫,৯৮১ কোটি টকা। কনচোলিডেটেড বেচিছত SBIৰ নেট লাভ ৫১ শতাংশ বৃদ্ধি পাই ৯৬৯২ কোটি টকা হৈছে যিটো ২০২০–২১ টনত একে ত্ৰৈমাসিকত আছিল ৬৪০২ কোটি টকা।\nবেংকটোৰ নেট ইণ্টাৰেষ্ট ইনকাম (Net Interest Income) যোৱাবছৰৰ তৃতীয় কোৱাৰ্টাৰৰ ২৮,৮২০ কোটি টকাৰ পৰা এইবছৰ তৃতীয় কোৱাৰ্টাৰত ৩০,৬৮৭ কোটি টকালৈ বৃদ্ধই হৈছে। এই বৃদ্ধি ৬.৪৮ শতাংশ। SBIয়ে কোৱা মতে বেংকৰ পাৰ্ছনেল ৰিটেইল ছেগমেণ্টৰ গৃহ ঋণ (Home Loan), এক্সপ্ৰেছ ক্ৰেডিট কাৰ্ড (Xpress Credit Card) আৰু অন্য ঋণৰ পৰা এই লাভ আহিছে।\nআনহাতে এই ত্ৰৈমাসিকত SBIত জমা ধনৰ পৰিমণ আছিল ৩৮,৪৭,৭৯৪ কোটি টকা। ?োৱাবাৰৰ তুলনাত এইবাৰ জমা ধন বৃদ্ধি হৈছে ৮.৮৩ শতাংশ। ২০২০–২১ বৰ্ষত জমা ধনৰ পৰিমাণ আছিল ২৬,৬৪,৬০২ কোটি টকা।\nFirst published: February 06, 2022, 21:28 IST\nsbiSBI Banksbi news


খাব নেকি মিক্সাৰ – পাৰ্থ প্ৰতীম শৰ্মা – ফটাঢোল\nJanuary 1, 2019 দৈনন্দিন\t8 Comments\nখাব নেকি মিক্সাৰ – পাৰ্থ প্ৰতীম শৰ্মা\nতেতিয়া মই নৱম শ্ৰেণীত। উঠি অহা বয়স। কাৰোবাৰ হাঁহিত সুখ বিচাৰি ফুৰাৰ বয়স৷ নতুনকৈ প্ৰেমত পৰিবলৈ শিকাৰ বয়স, কাৰোবাৰ এটা চাৱনিত দিনটো ভাল হৈ যোৱাৰ বয়স।\nইজন-সিজনক দেখি মোৰো প্ৰেম কৰিবলৈ মন গ’ল। মই বোলো- এই কথাই কথা নহয়। কোনোবা এজনীক ময়ো চাব লাগিল। লগৰ গোটেইবোৰৰে প্ৰেয়সী আছে, গতিকে মোৰো এজনী থকা উচিত। হেন জানি ময়ো নিজলৈ বুলি এগৰাকীৰ সন্ধানত নামিলোঁ।\nবহুত বিচাৰি বিচাৰি এদিন এজনীৰ মুখৰ হাঁহিত সেই ‘স্পাৰ্ক’ বিচাৰি পালোঁ। মোতকৈ এক শ্ৰেণী তলৰ। মই বোলো বেছ! এইজনীয়েই মোৰ প্ৰেয়সী হ’ব। কিন্তু মনেৰে ভাবিলেইতো নহ’ব। তেওঁক জনাবও লাগিব। তেতিয়া ছোৱালীৰ লগত মাত-বোল নাই বুলিলেই হয়। বিশেষকৈ যিসকল আমাৰ শ্ৰেণীৰ নহয় তেওঁলোকৰ লগত ইমান মাত-বোল নহয়। গতিকে প্ৰায় তিনিমাহমান চকুৱে-চকুৱে চাই চাই পাৰ হ’ল। মই তেওঁলৈ চাওঁ, তেওঁ লাহেকৈ মূৰ তল কৰে। তিনিমাহ মানৰ মূৰত সেইফালৰ পৰা মিঠা-মিঠা হাঁহি আহিবলৈ ধৰিলে। ময়ো বুজি পালোঁ- সেউজ সংকেত। কিন্তু এতিয়া মনৰ কথা কোৱা যায় কেনেকৈ?\nপিচে আমি হ’লোঁ হিন্দী চিনেমা চাই প্ৰেম কৰিব শিকা মানুহ আৰু হিন্দী চিনেমাৰ প্ৰাথমিক কথা- লড়কী কো পতানা হেই, তো উচকে দোষ্টকো পতাও। ময়ো লগে লগে ‘মোৰ তেখেত’ৰ বান্ধৱী এজনীৰ লগত কথা পাতিবলৈ আৰম্ভ কৰিলোঁ। অলপদিন কথা পতাৰ পিছত কথাই কথাই এদিন লাজ-লাজকৈ ক’লোঁ-\n: তোমাৰ লগৰ যে অমুক, মোৰ খুব ভাল লাগে অ’। পাৰিলে কিবা কৰি দিয়া অ’। লগৰজনীয়েও মিঠা হাঁহি মাৰি ঠিক আছে বুলি ক’লে।\nতাৰ পিছত এদিন-দুদিন কৰি এসপ্তাহমান পাৰ হ’ল, কোনো খবৰ নাই। দেখিলে কেৱল সেই মিঠা হাঁহি। লগৰজনীক সুধিলত তাই ক’লে যে তাইৰ ভাগৰ কাম তাই কৰিছে। ‘মোৰ তেখেত’ক ইতিমধ্যে মোৰ কথা কৈছে। তেন্তে কথা কি?\nমোৰো ধৈৰ্যৰ বান্ধ সুলকিল। এদিন সুবিধা পাই সুধি পেলালোঁ-\n: ঐ মোক চিনি পোৱা?\nতাই আচৰিত হৈ মোৰ ফালে চালে। চকুত এনেকুৱা এটা ভাৱ- চিনি নাপালে আপোনাক চাই চাই মিঠা হাঁহি কেইটা এনেই মাৰি আছোঁ নেকি? কিন্তু ক্ষন্তেকতে মূৰ তল কৰি ক’লে-\n: কিয়বা তেনেকৈ ক’লে?\nমোৰ খঙেই উঠিল। কিয় তেনেকৈ ক’লে!! তিনিমাহ হৈ গ’ল চকুৱে চকুৱে চাই। কিমান সাহ্স গোটাই মনৰ কথাটো কাৰোবাৰ হতুৱাই হ’লেও কোৱাইছোঁ, তেওঁ আকৌ সোধে কিয় তেনেকৈ ক’লোঁ! পিচে মনৰ উষ্মাখিনি মনতেই সামৰি ক’লো-\n: তোমাৰ পৰা কিবা উত্তৰ পাম বুলি আশা কৰিছিলোঁ।\nএইবাৰ তাই লাজত ৰঙা পৰি আকৌ মূৰ তল কৰিলে। মূৰ তল কৰি থাকিয়েই তাই ক’লে-\n: এবাৰ ক্লাছৰুমৰ ফালে আহিবচোন।\nএইবুলি কৈ তাই লৰা-লৰিকৈ গুছি গ’ল। ময়ো পিছে পিছে তাইৰ ক্লাছৰুমৰ বাৰাণ্ডা পালোঁ। অলপ পিছতে তাই বাহিৰলৈ আহি কোনো কথা নোকোৱাকৈ কাগজ এখন হাতত দি দৌৰ মাৰি গুছি গ’ল। কাগজখন হাতত লৈ দৌৰি দৌৰি কেণ্টিন পালোঁগৈ। নিশ্চয় চিঠি হ’ব। মানে প্ৰেমপত্ৰ। চিঠিখনৰ ভাঁজ দেখিয়েই গম পালোঁ- বহুদিনৰ আগতেই তাই সেইখন লিখি থৈছে।\nএকে উশাহেই চিঠিখন পঢ়ি শেষ কৰিলোঁ। আমি ইজনে-সিজনক ভাল পোৱা উচিত নে অনুচিত তাৰেই বৰ্ণনা। এসোপা প্ৰশ্ন! তাৰ পিছত মোৰ উত্তৰত মোৰ চিঠি। আকৌ তাইৰ চিঠিত প্ৰশ্ন, মোৰ চিঠিত উত্তৰ…\nএনেকৈয়ে, আমি ভাল পোৱা উচিত নে অনুচিত সেই বিষয়ে কথা পাতি পাতি ছয় মাহ পাৰ হৈ গ’ল। চিঠিৰ সংখ্যা ২৫/২৬ খন হ’লগৈ। কিন্তু তেতিয়ালৈয়ো আমি ঠিক কৰিব নোৱাৰিলোঁ- আমি ইজনে-সিজনক ভাল পোৱা উচিত নে অনুচিত? তেতিয়া মোৰ নিজা কোঠা বা নিজা বুলি মেজ নাছিল। সেইবাবে চিঠি সমূহ থৈ দিবৰ বাবে ঠাইৰ অভাৱ। গতিকে সেই চিঠিসমূহ কোনোবা কিতাপ/বহীৰ মাজতেই থ’ব লগীয়া হৈছিল, যিখন কিতাপ বা বহী কাহানিও ব্যৱহাৰ নহয়। সেইবাবে মই চিঠিবোৰ মই আগৰ বছৰৰ ঘৰুৱা বহী এখনৰ মাজত থৈ দিছিলোঁ।\nঠাণ্ডাৰ দিন। গধূলি ঘৰত মায়ে মূৰি, চানা, পিয়াজ, জলকীয়া, তেল, ধনিয়া পাত সকলো মিহলি কৰি ধুনীয়াকৈ খোৱাৰ(আমি ঘৰত মিক্সাৰ বুলি কওঁ) যোগাৰ কৰিছে। দেউতা আৰু মই বাৰাণ্ডাত বহি কিবা-কিবি কথা পাতি আছোঁ। তেনেকুৱা কিবা বনালে মায়ে প্লেটৰ ব্যৱহাৰ নকৰে। পুৰণি বাতৰি-কাকত বা মোৰ পুৰণি বহীৰ পাতত বিলাই দিয়ে।\nঅলপ পিছতেই মায়ে দুইখন কাগজত দেউতা আৰু মোক সানমিহলি(মিক্সাৰ)বিধ দি নিজেও হাতত লৈ বহিল। তিনিও বহি কথা পাতিবলৈ ধৰিলোঁ।\nহঠাতেই দেউতাই মিক্সাৰ খাই থকা কাগজখনলৈ মোৰ চকু গ’ল-\n……….. আপুনিতো জানেই, মই শংকৰীয়া ছোৱালী। আপুনি ব্ৰাহ্মণ ল’ৰা। গতিকে ঘৰৰ মানুহে……. তথাপিও যদি আপুনি ভাৱে….\nমই ৰ’ লাগি চাই থকা দেখি দেউতায়ো কাগজ টুকুৰা চালে।\n« কৌতুক – পল্লৱী কলিতা\nআয়ৈ, মিক্সাৰে মষিমূৰ কৰিলে প্ৰেম। সুন্দৰ উপস্থাপন। ভাল লাগিল।\nপিচে কেচটো পিচত কি হল?\nপিছত বুলি ক’লে এটাই উত্তৰ:\nএই কাহিনী সম্পূৰ্ণ কাল্পনিক। কোনো বাস্তৱ চৰিত্ৰৰ সৈতে সামঞ্জস্য কাকতলীয়া সংযোগ মাথোন।\nমজ্জা লাগিল৷তাৰ পিচত?\nনষ্টালজিক কৰি দিলেহে দাদা ।\nহে হে… একেই নাৱৰ যাত্ৰী যেন পাইছোঁ।


mla-hafij-rafikul-islam-on-bjp-bpf-alliance-tv-biju-skd– News18 Assam\nBJPৰে মিত্ৰতা ভংগ কৰিবলৈ সাজু হাগ্ৰামাৰ BPF! কোনে দিলে ইংগিত?\nUpdated:October 16, 2020, 9:42 AM IST\nAIUDFৰ বিধায়কৰ দাবী, BJP বিৰোধী সকলো দল একত্ৰিত হৈ ৰাইজৰ সেৱাত ব্ৰতী হোৱা উচিত৷ এইক্ষেত্ৰত BTRৰ দলটোৱে মহাজোঁট বন্ধনত সোমাব৷\nLast Updated: October 16, 2020, 9:42 AM IST\nশাসকীয় মিত্ৰজোঁটত থাকিও BJP–এ সংগ দিয়া নাই হাগ্ৰামা মহিলাৰী নেতৃত্বাধীন BPFক৷ পূৰ্বৰ BTAD তথা বৰ্তমানৰ BTRৰ নিৰ্বাচনত BPFৰ সৈতে মিত্ৰতা নকৰি নিজাববীয়াকৈ প্ৰাৰ্থিত্ব দিছে BJP–এ৷ যাক লৈ ভীষণ অস্বস্তিত পৰি আছে BPF৷ এনে সন্ধিক্ষণত শাসকীয় BJPৰ সৈতে মিত্ৰতা ভংগৰ বাবে গোপনে আগবাঢ়িছে BPF৷\nBPFৰ দলীয় কোনো নেতাই মুকলিকৈ BJPৰে মিত্ৰতা ভংগৰ কথা এই পৰ্যন্ত সদৰি কৰা নাই৷ কিন্ত দলীয় সূত্ৰই এই কথাক স্বীকাৰ কৰিছে৷ এনে সময়তে AIUDFৰ বিধায়ক হাফিজ ৰফিকুল ইছলামে বৃহস্পতিবাৰে দিলে এক গুৰুতৰ ইংগিত৷\nAIUDFৰ বিধায়ক হাফিজ ৰফিকুল ইছলামে ক'লে- “কংগ্ৰেছ-AIUDFৰ মহাজোঁট বন্ধনত আহিব BTRৰ এটা দল৷ এইক্ষেত্ৰত মহাজোঁট বন্ধনৰ গোটৰে চলিছে দলটোৰ আলোচনা৷”\nপিছে কোন এই দল? এই প্ৰশ্ন পোনপটীয়াকৈ বিধায়ক হাফিজ ৰফিকুল ইছলামক কৰাত তেওঁ ক'লে- “BJPয়ে BPFক তৰপাইছে৷ BTRৰ নিৰ্বাচনত BPFৰ বিৰুদ্ধে প্ৰাৰ্থিত্ব দিছে BJP–এ৷ এইবোৰ কথা সমগ্ৰ ৰাইজে দেখিছে৷ হাগ্ৰামা মহিলাৰীয়ে ভালকৈ বুজিছে BJPক৷”\nBPFৰ দলীয় সূত্ৰই সদৰী কৰা মতে, সকলো ঠিকে ঠাকে আগবাঢ়িলে ডিচেম্বৰত BTRৰ নিৰ্বাচনৰ পিছতে BJPৰ সংগ ত্যাগ কৰিব BPF–এ৷ BJPৰ সংগ ত্যাগ কৰি অৰ্থাৎ BJP মিত্ৰজোঁটৰ চৰকাৰৰ পৰা আঁতৰি যোগ দিব কংগ্ৰেছ-AIUDFৰ মহাজোঁট বন্ধনত৷\nঅৱশ্যে BTR নিৰ্বাচনৰ দিন এই পৰ্যন্ত ঠিক কৰা নাই ৰাজ্যিক নিৰ্বাচন আয়োগে৷\nFirst published: October 16, 2020, 9:42 AM IST


মুম্বাই মছালা - অসমীয়াৰ সুখ-দুখ\nHome অজয় লাল দত্ত মু্ম্বাই মছালা মুম্বাই মছালা\nxukhdukh.com December 23, 2014 অজয় লাল দত্ত, মু্ম্বাই মছালা,\nচিৰ ধৰুৱা আৰু ভাৰ্চুৱেল সাহস\nআজিকালি কাৰোবাক এসাঁজ ভাত খাবলৈ মাতিলেও মাছ, মাংস সকলো আয়োজন কৰিলে কম পক্ষেও এহেজাৰ টকা খৰছ পৰে। এই ধৰক আঁৰি মাছ এক কিলো চাৰিশ টকা, ছাগলীৰ মাংস এক কিলো চাৰিশ টকা কমপক্ষেও। বাকী ফুলকবি, বিলাহীৰ তালিকাখন উল্লেখ নকৰিলেও সৰু পলিথিন এটা ভৰাই শাক-পাত আনিবৰ বাবেও টকা দুশ কমেই পৰে! (ইলাহী খানা বুলি ধৰি লৈ)\nআজি পুৱাই মাছ-মাংস আনিবৰ বাবে শ্ৰীমতী সহিত দুয়ো মাংসৰ দোকানত ৰৈ থাকোতে কথাষাৰ উনুকিয়াই দিছিলো। পিছে ঘৰত স্বচ্ছতা অভিযানত দৈনিক হাত আগবঢ়াবলৈ অহা মানুহগৰাকীক ইয়াত ক'লনীত মাত্ৰ ছশ টকাহে দিয়ে! মানে দৈনিক ২০টকা! কিন্তু গুৱাহাটীত এবাৰ ফ্লেট এটা ভাড়ালৈ লবলৈ লৈ প্ৰথম এদিন ঘৰটো মচি দিবলৈ গনেশগুৰিৰ পৰা এগৰাকী মহিলা কৰ্মীক আনি দুশ টকা দিব লগা হৈছিল। কথাটো তুলনামূলক!\nএগৰাকী বনকৰা মহিলাই ঘৰে প্ৰতি ত্ৰিশ মিনিটতকৈ খৰছ কৰি অন্ততঃ দহঘৰ মানুহৰ ঘৰত কাম কৰিলে মাহে ছয় হাজাৰ টকা উপাৰ্জন কৰিব পাৰে। তাৰে ঘৰ ভাড়া দি, খাই বৈ মাত্ৰ আনৰ ঘৰত কাম কৰিবৰ বাবেহে জীয়াই থাকিব লগা অৱস্থা নহয়নে এইটো! তাতে বেমাৰত পৰি এদিন নাহিলেই কাম কৰা মানুহঘৰৰ পৰা ভাল সহানুভূতিৰ মাত এটা শুনাতকৈ "কৈ বেমাৰত পৰিব নোৱাৰা নেকি" ধৰণৰ কেটেৰা জেঙেৰা শুনিব লগা হয়! কিছুমানে ২০টকাকৈ প্ৰতিদিনে কাটেও বোলে! আজিকালিৰ বৰ্ধিত চিকিৎসা ব্যয়ৰ কথালৈ চকু দিলেতো, আনৰ ঘৰত এনে সুলভ সেৱা কৰি সমাজ নিকা কৰি থাকিবলৈকো টিকি থাকিবলৈকে বহুত বেছি টকা লাগে!\nমাত্ৰ আমেৰিকাৰ দৰে চিকুন দেশৰ স্বপ্ন দেখিলে নহব, তাৰ দৰে সামাজিক সুৰক্ষা, স্বাস্থ্য বীমা, নুন্যতম মজুৰীৰ ব্যৱস্থাও কৰিব লাগিব। এসাঁজ ভাত মাছে মঙহে খাব পৰাকৈ আমাক সু-স্বাস্থ্যৰে থাকিবলৈ পৰিবেশ গঢ়ি দিয়া চাফাই কৰ্মী সকলক অন্ততঃ দুই-তিনিসাঁজৰ এনে খৰছ মজুৰী ৰূপে দিব পাৰিব লাগিব। এয়া আমি আৰম্ভ কৰাতকৈ প্ৰতিবেশী ঘৰে আৰম্ভ কৰিলে বেছি ভাল লাগিব, নে কি কয়? আপোনাৰ ঘৰৰ পৰা নিশ্চয়কৈ অৱশ্যে কৰিব পাৰে ইয়াৰ শুভ আৰম্ভণি!\nচিৰ ধৰুৱাৰ ভাৰ্চুৱেল সাহস\nমায়ে ফোন কৰিলেই সেই কবিতাটোলৈ মনত পেলাই দিয়ে। সুখ নাই সুখ নাই চিৰ ৰোগীয়াৰ, অনুমাত্ৰ সুখ নাই চিৰ ধৰুৱাৰ! সেইযে লোনৰ পৃথিৱীখনে সৃষ্টি কৰা মায়াজালখনত ভৰি দিলো, এটাৰ পিছত এটা, সেই ই.এম.আইযে সহজ কৰা সংসাৰখনৰ সৈতে অভ্যস্ত হৈ পৰিবলৈ ধৰিলো। সেই কথাটোকে আচলতে মায়ে সোঁৱৰাই থাকে। যি কোনো বস্তু লবলৈ আমি আৰ্জনৰ কথা বা সীমাবদ্ধতালৈ পাহৰি, ভাৰ্চুৱেলী সাহসী হৈ পৰিছো। লৈ লও, ইএমআই দি থাকিম ধৰণৰ মানসিকতাৰে মাহৰ পাছত মাহ ধাৰৰ বোজা বহন কৰিছো। ইটো শেষ হৈছে, সিটো ধাৰৰ বোজা আঁৰি লৈছো....\nআজিকালি এনে অৱস্থা এটাত উপনীত হৈছোহি যে এচ.এম.এচ আহিলে ভয়েই লাগে। আহিলে চাগৈ আকৌ কোনোবা এটাত পইচা দিবৰ বাবে নটিচ! মাহৰ প্ৰথমতে বেংকৰ লোনৰ টকা কটাৰ এচ.এম.এচ আহিব। তাৰ পাছত লাইটৰ বিলৰ এচ.এম.এচ। তাৰ পাছত ফোনৰ, গেছৰ, মাহৰ শেহৰ ফালে সকলো আদায় দিয়াৰ বাবে ধাৰ লোৱাৰ তালিকাৰে পৰিশোধ কৰিব লগা সমূহীয়া বিল ক্ৰেডিট কাৰ্ডৰ! দিনবোৰ আহি আছে, পৰিশোধ কৰি আছো, বস্তু লৈ আছো। অনলাইন ধাৰোৱাৰ জীৱনপঞ্জী একোখন যেন এইদৰেই গঢ় লৈ উঠিছে। এয়া প্ৰায়বোৰ মধ্যবিত্তৰে নতুন শৈলী হৈ উঠা নাইনে?\nএতিয়া আকৌ নতুন অফাৰ আহিছে। যদি আপোনাৰ ধাৰৰ বোজা বেছি হৈছে, গতিকে মাহেকত ই.এম.আই দিব পৰা নাই, তেন্তে এটা কাম কৰক, ৰি-ফাইনেন্স কৰাই লওক, পাঁচ বছৰৰ ধাৰ সাত বছৰত মাৰিব, লাগিলে দহ বছৰত। সেইটো নোৱাৰিলে ঘৰৰ মেৰামতিৰ লোন লওক, তাক বিশৰ পৰা ত্ৰিশ বছৰৰ হাউচিং লোনলৈ পৰিবৰ্তিত কৰক। মুঠতে এৰি নিদিব। ডাঙৰ বিপদক সৰু দীঘলীয়া বিপদলৈ ৰূপান্তৰ কৰক....ভয় কিহৰহে!\nউপাৰ্জন বঢ়া নাই কথা নাই। তথাপিও আমি ভাৰ্চুৱেলি সাহসী হবলৈ এৰি দিয়া নাই। সাহস দিবলৈ মিঠা মাতেৰে প্ৰতিদিনেই ফোন কৰি খবৰ লবলৈ "টেলি-মাৰ্কেটিং"ৰ ভণ্টীসকল আছেই নহয়! এৰি নিদিব, সুখ লওক আজিয়েই, ধাৰ পাছতো মাৰি থাকিব.... অহোৰাত্ৰি অনাদি অনন্ত...। এতিয়া চিৰ ধৰুৱাৰহে উপভোগৰ সময়, অসমীয়াৰ পদ্য আৰু এতিয়াৰ গ্লোবেল ফাইনান্সৰ পৃথিৱীত নেচেল!\nঠাই আৰু জুতি\nআজি পুৱা ওলাই যাওতে, শাক-পাত-ফুল আদি বিক্ৰী কৰা এহাল দম্পত্তিয়ে সেউজীয়া চাটনি লগাই ধুনীয়াকৈ গছৰ তলত বহি পকৰী খাই থকা দেখিলো। বৰ মন গৈছিল, সেই সোৱাদ লবলৈ। তেওঁলোকে বাৰু নিৰ্মল বাবাৰ পৰামৰ্শ মানি সেউজীয়া চাটনিৰে পকৰিৰ মাজত গাহৰ্স্থ সমস্যাৰ সমাধান বিচৰা নাইতো। বাবাই দিয়া দৰৱ নে এনেই পকৰি, মনলৈ বহু কথাই ভাঁহি আহিল।\nযি কি নহওক, সিদিনা পিকে চিনেমাখন চাই ওলাই আহোতে অৱেৰয় মলৰ ওচৰতে বাচষ্টেণ্ডত ধুনীয়াকৈ গৰমা গৰম চিঙৰা বিক্ৰী কৰি আছিল। কোলাত কনমানিটো, আগে আগে অটো বিচাৰি খৰকৈ খোজ দিয়া শ্ৰীমতী। হেৰা, এটা খাও নেকিহে। আপোনাৰ অকল, যতে ততে খোৱা খোৱা, আয়ৈ দেহি, গৰম চিঙৰাটোত চেঁচা পানী ঢালি দিলেই নহয়। খোৱা নহ'ল বুইছে, আজিৰ গছৰ তলত মহানন্দে পকৰি খাই থকা দেখি চিঙৰা কেইটা আকৌ মানসপটত আৱিৰ্ভাৱ হৈছেহি। জিভালৈ পানীও আহিছে... লুভীয়া মানুহৰ মন যে, কি কৰিব!\nওপৰৱালাৰ কৃপাতেই হওক বা কৰ্মৰ বলতেই হওক, পাঁচ তাৰকা থকা হোটেলতো খোৱাৰ অভিজ্ঞতা লাভ কৰিছো। তিনি-তাৰকা হোটেলত ফ্ৰীজত থোৱা পুৰণি অথচ গৰমাই দিয়া "ফ্ৰেছ খানা" খাই আহি পিছদিনা অৱস্থা কাহিল হোৱা পৰিস্থিতিৰো মুখামুখি হৈছো। তাতকৈ পদপথত খোৱাবোৰৰ সেই ক্ষেত্ৰত ৰেকৰ্ড ভাল! সেয়ে খোৱাৰ ক্ষেত্ৰত এই তাজা তাটকা, গৰমা-গৰম বনাই আছে খাই গৈছে, সকলো খটম, ধৰণৰ চালু হোটেলত খোৱাটোত বেছি গুৰুত্ব দিও। ৰাস্তাৰ কাষৰ ফ্ৰীজ নাইকীয়া খোৱাৰ দোকান প্ৰথম পচন্দ। তাত একেটা তেলকে ব্যৱহাৰ কৰি থাকে, সেইটোলৈ দৃষ্টি নিদিলে বাকী সকলো সতেজ! ভাৰতীয় পদ-পথৰ খানাৰ লগত গোটেই পৃথিৱীৰ সকলো তাৰকাযুক্ত কৰা হোটেল বা চেফৰ খানায়ো আমাৰ জিভাত অন্ততঃ পাত্তা নাপায়!\nখোৱাৰ ঠাই ভেদে সঁচাই খাদ্যৰ জুতি বেলেগ বেলেগ হয়। এনেকৈ অস্থায়ী হোটেলৰ খানাৰ ভিতৰত ধেমাজিৰ সাপ্তাহিক বজাৰত ১৯৯২ চন মানতে এবাৰ বিহু বজাৰত দোকান দি দুপৰীয়া নিজৰ আৰ্জনৰ ধনেৰে কুকুৰা মাংসৰ জোলেৰে খোৱা ভাত সাজ এতিয়াও জিভাত লাগি আছে। কোনোবা বঙালী ৰান্ধনীৰ হাতেৰে ক'লাকৈ জালুক-চালুক দি ৰন্ধা, তেল উপঙি থকা লোকেল মুৰ্গীৰ জোল...উস্! (তেতিয়া গোলকীকৰণৰ উপহাৰ ব্ৰইলাৰটো আমাৰ গাঁৱত আহি পোৱা নাছিল চাগৈ।) তেনেকৈয়ে মাহঁতৰ সৈতে বোকাত লেটিপেটি হোৱা ভৰিৰে, আধা ভিজা গাৰে, পথাৰৰ আলিত বহি খোৱা ৰোৱণীৰ টোপোলাৰ ভাত কেইটা! আঘোণৰ নৰানিৰ মাজত দুপৰীয়া ৰ'দত বিৰিয়া মাৰি গুজি স্কাৰ্ফ আৰি ছাঁৰ সৃষ্টি কৰি খোৱা ৰবাব টেঙাৰ কথা নকলোৱেই যেনিবা। সেয়ে পৰিবেশ বুজি, সোৱাদ লবলৈ কেতিয়াও নেৰিব! কোনটো জুতি কেতিয়া জিভাত লাগি ৰয় কি ঠিকনাহে!\nTags # অজয় লাল দত্ত # মু্ম্বাই মছালা\nLabels: অজয় লাল দত্ত, মু্ম্বাই মছালা


১. ৰাজ্যত মঙ্গলবাৰৰ দিনটোত নতুনকৈ কোভিড আক্ৰান্ত হ’ল মুঠ ২২৬ জন। আনহাতে একেটা দিনতে কোভিড আক্ৰান্ত হৈ মৃত্যু হ’৩ জনৰ।\n২. মঙ্গলবাৰৰ দিনটোত মুঠ ২৮,৯৫৪ গৰাকী ব্যক্তিৰ দেহত কোৰোনাৰ পৰীক্ষা কৰা হৈছিল। সেই সেই অনুসৰি পজিটিভিটিৰ হাৰ ০.৭৮ শতাংশ।\n৩. কামৰূপ মহানগৰ জিলাত সৰ্বাধিক ৭৬, যোৰহাট জিলাত ২০ শোণিতপুৰ জিলাত ১৭, বৰপেটা জিলাত ১৪ জন লোক নতুনকৈ কোৰোনাত আক্ৰান্ত হৈছে। একেদৰে বৰপেটা কাচাৰ আৰু দক্ষিণ শালমাৰা জিলাত এজনকৈ ব্যক্তিয়ে প্ৰাণ ত্যাগ কৰিছে।\n৪. ২৪ অক্টোবৰত অনুষ্ঠিত হ’বলগীয়া টেট পৰীক্ষা অনিবাৰ্য কাৰণবশত পিছুৱাই দিয়া হৈছে। শিক্ষা বিভাগে এই সন্দৰ্ভত জাৰি কৰিছে এক নিৰ্দেশনা। বিভাগে জাৰি কৰা নিৰ্দেশনা অনুসৰি এই পৰীক্ষাৰ পুনৰ নিৰ্ধাৰিত সময়সূচী হৈছে ৩১ অক্টোবৰ, ২০২১।\n৫. দেশত অতি শীঘ্ৰে শিশুক প্ৰদান কৰা হ’ব কোৰোনাৰ ভেকচিন। শিশুৰ বাবে নিৰ্মাণ কৰি উলিওৱা কোৰোনাৰ ভেকচিনত অনুমোদন প্ৰদান কৰিছে বিশেষজ্ঞ কমিটীয়ে। কেন্দ্ৰীয় স্বাস্থ্য মন্ত্ৰালয়ে শিশুসকলৰ বাবে ভাৰত বায়োটেকৰ ভেকছিনৰ অনুমোদন প্ৰদান কৰিছে।\n৬. ভাৰত বায়োটেক ভেকছিন এতিয়া দেশত ২ ৰ পৰা ১৮ বছৰ বয়সৰ শিশুক দিয়া হ’ব। এই সন্দৰ্ভত নিৰ্দেশনা কেন্দ্ৰীয় চৰকাৰে শীঘ্ৰেই জাৰী কৰিব।উল্লেখ্য যে বাৰত বায়টেক আৰু আই চি এম আৰে শিশুৰ বাবে একেলগে ভেকছিন তৈয়াৰ কৰিছে।\n৭. হাপুৰুষ শ্ৰীমন্ত শংৰদেৱ আৰু মহাপুৰুষ শ্ৰীশ্ৰী মাধৱদেৱৰ মনিকাঞ্চন সংযোগৰ ৪৯৯ সংখ্যক দিৱস মঙ্গলবাৰে বৰ্নাঢ্য কাৰ্যসূচীৰে সংযোগস্থলি নাৰায়ণপুৰৰ ঐতিহ্যমণ্ডিত শ্ৰীশ্ৰী ধুৱাহাট বেলগুৰি সত্ৰত উদযাপন কৰা হয় ।\n৮. মহাানন্দ এক্সপ্ৰেছত আৰক্ষীয়ে বাৰাণসীৰ পৰা মুম্বাইলৈ যাত্ৰা কৰা দুজন ব্যক্তিৰ পৰা ৩.২০ কোটি টকাৰ নগদ ধন জব্দ কৰিছে।খাণ্ডৱাৰ চৰকাৰী ৰে’ল আৰক্ষী থানাৰ ভাৰপ্ৰাপ্ত বিষয়া ববিতা কাথেৰিয়াই এই বিষয়ত কয় যে, নগদ ধন জব্দ কৰাৰ পিছত লোক দুজনক জিম্মাত লোৱা হৈছে। তেওঁ কয়, গোপন সূত্ৰে এই বিষয়ে তথ্য লাভ কৰাৰ পিছত ৰাজহ চোৰাংচোৱা সঞ্চালকালয়ৰ বিষয়াসকলে জিআৰপি আৰু ৰে’ল সুৰক্ষা বাহিনীৰ সহায়ত মহানন্দ এক্সপ্ৰেছৰ দুটা ডবাত তালাচী চলাইছিল।\n৯. দেশত কয়লাৰ নাটনিৰ সৃষ্টিৰ প্ৰতি লক্ষ্য ৰাখি কেন্দ্ৰীয় চৰকাৰে অহা ৫ দিনত প্ৰতিদিনে কয়লা উৎপাদন ১.৯৪ নিযুত টনৰ পৰা ২ নিযুত টনলৈ বৃদ্ধি কৰাৰ সিদ্ধান্ত গ্ৰহণ কৰিছে বুলি চৰকাৰী সূত্ৰত প্ৰকাশ।\n১০. উড়িষ্যাৰ ৰাজ্য চৰকাৰৰ নিৰ্দেশনা অনুসৰি, ভক্ত অবিহনে দুৰ্গা পূজাৰ স্থলীত ভক্ত অবিহনে পূজা কৰা হৈছে।ভুৱনেশ্বৰৰ এখন পূজা সমিতিৰ এজন সদস্যই কৈছে “ভক্ত অবিহনে উপাসনা কৰা হৈছে। প্ৰতি বছৰে ডাঙৰ পূজা হয় কিন্তু ২ বছৰ ধৰি কৰোনাৰ কাৰণে সৰু পূজা হৈছে। “\n১১. কেন্দ্ৰীয় কেবিনেটে সৈনিক স্কুল চ’চাইটিৰ অধীনত অনুমোদিত সৈনিক বিদ্যালয় আৰম্ভ কৰাৰ প্ৰস্তাৱত অনুমোদন জনাইছে। এই বিদ্যালয়সমূহে এক বিশেষ উলম্ব হিচাপে কাম কৰিব যি বৰ্তমানৰ সৈনিক বিদ্যালয়তকৈ পৃথক হ’ব বুলি প্ৰতিৰক্ষা মন্ত্ৰালয়ে জনাইছে।\n১২. কোৰোনাকালীন পৰিস্থিতিৰ বাবে দেশৰ বিমান যাত্ৰীৰ ক্ষমতাৰ ওপৰত বাহাল থকা নিশেধাজ্ঞা ১৮ অক্টোবৰত সম্পূৰ্ণৰূপে সমাপ্ত হ’ব। অৰ্থাত ১৮ অক্টোবৰৰ পৰা ঘৰুৱা বিমানত যাত্ৰীৰ ক্ষমতাৰ ক্ষেত্ৰত নাথাকিব কোনো নিষেধাজ্ঞা।\n১৩. কামৰূপ জিলাৰ বকোত মঙ্গলবাৰে এক ভয়াবহ পথ দুৰ্ঘটনা সংঘটিত হয় । ঘটনাৰ বিৱৰণ মতে বকো থানাৰ অন্তৰ্গত ৰাজাপাৰাৰ হনুমান মন্দিৰৰ সন্মুখত ১৭ নং ৰাষ্ট্ৰীয় ঘাইপথেৰে গুৱাহাটী অভিমুখে গৈ থকা এ এছ-২৫/চিচি-৩২৫৬ নম্বৰৰ টাটা আইৰিছ খনে বিপৰীত দিশৰ পৰা গৈ থকা এ এছ-০১/ই পি-৫১২৯ নম্বৰৰ হোণ্ডা আমেজখনক তীব্ৰ বেগেৰে খুন্দা মাৰে।ফলত টাটা আইৰিছখনত থকা পিতা-পুত্ৰ ক্ৰমে বাবুল ৰাভা (৩৮) আৰু নিতুল ৰাভা (১৬ ) গুৰুতৰ ভাৱে আহত হয় ।\n১৪. বিশ্ব ক্ৰিকেটক নিয়ন্ত্ৰণ কৰিছে ভাৰতে। এই দাবী উত্থাপন কৰিছে পাকিস্তানৰ প্ৰধানমন্ত্ৰী তথা প্ৰাক্তন ক্ৰিকেটাৰ ইমৰান খানে। ইমৰান খানৰ মতে আই চি চি এতিয়া বি চি চি আইৰ অধীনত। ক্ৰিকেটত এতিয়া ধনহে আটাইতকৈ ডাঙৰ খেলুৱৈ।\n১৫. সমগ্ৰ দেশত কিছু সময়ৰ বাবে গুগ’লৰ ইমেইল সেৱা জিমেইল কিছু সময়ৰ বাবে ডাউন হৈ পৰিছে। ডাউন ডিটেক্টৰৰ মতে দেশত জিমেইল ব্যৱহাৰকাৰীসকলে জিমেইলত কাম কৰাত অসুবিধাৰ সন্মুখীন হ’ব লগীয়া হৈছে। অৱশ্যে গুগ’লৰ ফালৰ পৰা এতিয়ালৈকে এই বিষয়ে কোনো তথ্য প্ৰকাশ কৰা হোৱা নাই।\n১৬. আজি সপ্তমী। দুৰ্গতিনাশিনী শক্তিৰ অধিষ্ঠাত্ৰী দেৱী শ্ৰী শ্ৰী দুৰ্গা দেৱীৰ স্তুতি ,অৰ্চনা আৰাধনাত বুৰ গৈছে সমগ্ৰ দেশ। কোৰোনা বিভীষিকাৰ মাজতে সমগ্ৰ ৰাজ্যত পৰম্পৰাগতভাবে দেৱী বন্দনাৰ মহা আয়োজন চলিছে। পৰম্পৰাগতভাবে মহালয়াৰ পৰা বিভিন্ন তীৰ্থস্থানত আৰম্ভ হৈছে বলি বিধানেৰে দেৱী পূজা।\n১৭. দিল্লীৰ মুখ্যমন্ত্ৰী অৰবিন্দ কেজৰিৱালৰ বাসভৱনৰ সন্মুখত প্ৰতিবাদ। চট পূজাৰ সন্দৰ্ভত প্ৰতিবাদ সাব্যস্ত কৰে বিজেপি নেতা মনোজ তিৱাৰীয়ে। এই প্ৰতিবাদী কাৰ্যসূচী সাব্যস্ত কৰি থকা সময়তে আঘাতপ্ৰাপ্ত হয় বিজেপি নেতা গৰাকী। তেওঁক চিকিৎসালয়ত ভৰ্তি কৰা হৈছে ।\n১৮. দেশজুৰি দূৰ্গোৎসৱৰ মাজতে ৰাজধানীৰ দিল্লীৰ লক্ষ্মী নগৰ অঞ্চলৰ পৰা আৰক্ষীয়ে গ্ৰেপ্তাৰ কৰিছে এটা পাকিস্তানী সন্ত্ৰাসবাদীক। বিশেষ আৰক্ষীৰ দলে গ্ৰেপ্তাৰ কৰে ধৃত সন্ত্ৰাসবাদীটোক। দীৰ্ঘদিন ধৰি ব্যৱহাৰ কৰিছিল ভাৰতীয় নাগৰিকক ভুৱা নথি।তেওঁৰ পৰা এখন আলোচনী আৰু ৬০ ৰাউণ্ড, এটা হেণ্ড গ্ৰেনেড আৰু ৫০ ৰাউণ্ড সহ দুটা অত্যাধুনিক পিষ্টলৰ লগতে এটা একে-৪৭ ৰাইফল জব্দ কৰা হয়।\n১৯. শ্বিলঙৰ পাঞ্জাৱী লেনৰ পৰা শিখ সম্প্ৰদায়ৰ লোকসকলক উচ্ছেদ কৰা হব। মেঘালয় কেবিনেটে এই সন্দৰ্ভত সিদ্ধান্ত লোৱাৰ পাছতে প্ৰতিক্ৰিয়াৰ সৃষ্টি হৈছে। পাঞ্জাৱী লেন সেই স্থানৰ পৰা অন্য স্থানলৈ স্থানান্তৰ কৰাৰ সন্দৰ্ভত পাঞ্জাৱৰ উপ মুখ্যমন্ত্ৰী চৌখচিন্দৰ সিং ৰান্ধাৱাই প্ৰতিক্ৰিয়া ব্যক্ত কৰি কয়, এই বিষয়টোৰ সন্দৰ্ভত তেওঁলোকে কেন্দ্ৰীয় গৃহমন্ত্ৰীৰ সৈতে কথা পাতিব। হাৰিয়ানাতো এই সন্দৰ্ভত প্ৰতিক্ৰিয়াৰ সৃষ্টি হৈছে দলিত শিখ পৰিয়াল সকলক মাওলেন অঞ্চলত দীৰ্ঘদিন ধৰি বাস কৰি আহিছে।\n২০.কাৰাগাৰত থকাৰ অৱস্থাতে ২০১৭ চনৰ এক দুৰ্ঘটনাৰ গোচৰত পুনৰ গ্রেপ্তাৰ হ’ল ৰাজকন্যা বৰুৱা। সেই দুৰ্ঘটনাত কৰণ জ্যোতি সন্দিকৈৰ ডিঙিৰ হাড় ভাঙিছিল।প্রাক্তন বিধায়িকা নৱনিতা সন্দিকৈৰ পুত্র কৰণ জ্যোতি সন্দিকৈ।২০১৭ ৰ ২৬ অক্টোবৰ নিশা ৰাজকন্যাই সংঘটিত কৰিছিল সেই দুৰ্ঘটনা।এএছ ০১ এ জি ২১৯৪ নম্বৰৰ বাহখনেৰে সংঘটিত কৰিছিল সেই দুৰ্ঘটনাটো।সেই একেখন বাহনেৰেই পুনৰ ৰাজকন্যাই যোৱা ২ অক্টোবৰত সংঘটিত কৰিছিল ভয়ংকৰ দুৰ্ঘটনা।\nজন্মু কাশ্মীৰৰ প্ৰাক্তন মুখ্যমন্ত্ৰী তথা পি ডি পি নেত্ৰী মেহবুবা মুফতীৰ বিৰুদ্ধে সাম্প্ৰদায়িক দৃষ্টিভংগী প্ৰকাশ কৰাৰ অভিযোগ উত্থাপনেৰে দিল্লী আৰক্ষীৰ ওচৰত অভিযোগ দাখিল কৰিছে এগৰাকী অধিবক্তাই।বলিউডৰ অভিনেতা শ্বাহৰুখ খানৰ পুত্ৰ আৰিয়ানক তেওঁৰ উপাধি খান হোৱাৰ বাবেই ৰাষ্ট্ৰীয় সংস্থাসমূহৰ লক্ষ্য হৈ পৰিছিল বুলি নিজৰ টুইটাৰ হেণ্ডলত এক টুইট কৰিছিল মেহবুবা মুফতীয়ে। তেওঁ কৈছে যে, বিজেপিয়ে তেওঁলোকৰ মুখ্য ভোটবেংকক সন্তুষ্ট কৰিবলৈ ভাৰতীয় মুছলমানসকলক লক্ষ্য কৰি লোৱা হৈছে বুলি উল্লেখ কৰিছিল।\n২২. ভাৰতৰ কোভিড-১৯ টিকাকৰণ কভাৰেজে মঙ্গলবাৰে ৯৬ কোটিৰ সীমা অতিক্ৰম কৰিছে। মঙ্গলবাৰে দিনটোত সন্ধিয়া ৭ বজালৈকে ৪৬,২৩,৮৯২ পালি ভেকচিন প্ৰদান কৰা হৈছে।\n২৩. ৰাষ্ট্ৰীয় অনুসন্ধান সংস্থাই আজি গুজৰাটৰ মুন্দ্ৰা বন্দৰত ৩,০০০ কিলোগ্ৰাম ড্ৰাগছ জব্দ কৰাৰ লগতে দিল্লীৰ পাঁচটা স্থানত অভিযান চলায়।\n২৪. এন আই এয়ে আজি কেৰালা, কৰ্ণাটক আৰু তামিলনাডুৰ একাধিক স্থানত এডাক্কাৰা মাওবাদী গোচৰ প্ৰসংগত তালাচী চলাইছিল। এই গোচৰটো দেশ বিৰোধী কাৰ্যকলাপৰ বাবে সন্ত্ৰাসবাদী সংগঠন চিপিআই (মাওবাদী)ৰ সদস্যসকলৰ ষড়যন্ত্ৰৰ সৈতে সম্পৰ্কিত।\n২৫. ভাৰতৰ ৰাষ্ট্ৰপতিয়ে ভাৰতৰ মুখ্য ন্যায়াধীশৰ সৈতে আলোচনা কৰি এলাহাবাদ উচ্চ ন্যায়ালয়, মাদ্ৰাজ উচ্চ ন্যায়ালয় আৰু গৌহাটি উচ্চ ন্যায়ালয়ৰ ন্যায়াধীশ হিচাপে অধিবক্তা আৰু ন্যায়িক বিষয়াসকলক নিযুক্তি দিয়ে।\nমহাপুৰুষ শ্ৰীমন্ত শংকৰদেৱৰ জন্মস্থান বটদ্ৰৱাত গুৰুজনাৰ ৫৭৩ সংখ্যক জন্ম জয়ন্তী উৎসৱ…


ম’বাইলৰ নিচাত আচ্ছন্ন !! মানচেষ্টাৰলৈ যাওক! – Mahabahoo\nHome/Assam News & Articles/ম’বাইলৰ নিচাত আচ্ছন্ন !! মানচেষ্টাৰলৈ যাওক!\nলণ্ডনঃ ম’বাইলৰ প্ৰচণ্ড আসক্তিৰপৰা যদিহে কোনোপধ্যেই অলপো মুক্ত হ’ব পৰা নাই, চিন্তাৰ কোনো কাৰণ নাই— মানচেষ্টাৰলৈ যাওক। যদিহে ৰাস্তাত খোজ কাঢ়ি থাকোতেও ম’বাইলৰ আসক্তিৰ বাবে গাড়ী-ঘোৰা একোকে নেদেখা হৈছে, চিন্তা নকৰিব, মানচেষ্টাৰলৈ যাওক।\nআজিকালি ম’বাইল-আসক্তিৰ বাবে বহুতেই নিজৰ বিপদ নিজে আমন্ত্ৰণ কৰি আছে। ব্যস্ত ৰাজপথত খোজ কাঢ়োতে, গাড়ী চলাওঁতে ম’বাইলৰ পৰ্দাত মুখ গুঁজি থকাৰ ফলত কিমান যে দুৰ্ঘটনা হ’বলৈ ধৰিছে, ঠিকনা নাই। কোন মুহূৰ্তত প্ৰাণবায়ু নিৰ্গত হয়, তাৰো ঠিক নাই। অকল্পনীয় ‘ম’বাইল সভ্যতা’ৰ প্ৰভাৱত লাখ লাখ মানুহ এই নিচাত আচ্ছন্ন হৈ পৰিছে। পথত হয়তো ২ মিনিট খোজকাঢ়িছে, তাৰ পিছত ম’বাইলৰ পৰ্দাত দৃষ্টি নিক্ষেপ কৰিছে, ৰৈ গৈছে, কোনোবাৰ শৰীৰত খুন্দা মাৰিছে, সন্মুখত মানুহ গাড়ী-চাইকেল-ঘোঁৰা— একো নেদেখা হৈছে; এনেবোৰ দৃশ্য এতিয়া একেবাৰে সুলভ।\nএই নিচাসক্তসকলৰ কথা চিন্তা কৰিয়েই মানচেষ্টাৰত এটা সুকীয়াকৈ পথ নিৰ্মাণ কৰা হৈছে। মানচেষ্টাৰৰ ‘স্পিনিংফিল্ড’ অঞ্চলত তৈয়াৰ হৈছে দুটা ৭৫ ফুটৰ পথ— যি দুটা পথ পদপথৰ কাষেৰে সমান্তৰালকৈ আছে। মসৃণ আৰু মুকলি এই পথেৰে খোজ কাঢ়োতে নিশ্চিন্তমনেৰে ফোনৰ পৰ্দাত চকু দি গৈ থাকিব পাৰিব ম’বাইলৰ নিচাসক্তসকলে। কাৰণ এই পথেৰে কোনো ধৰণৰ গাড়ী-চাইকেল-ঘোঁৰা আহ-যাহ নকৰিব। অবাঞ্ছিত ভিৰ নাথাকিব। পথটোৰ নাম দিয়া হৈছে—‘Slow lane’ (মন্থৰ আলি)। কেৱলমাত্ৰ ম’বাইল ব্যৱহাৰকাৰীৰ বাবেই এই পথটো তৈয়াৰ কৰা হৈছে।\nসমীক্ষাত কোৱা হৈছে যে এই তথ্য-বিস্ফোৰণৰ যুগত হাতৰ মুঠিত থকা চেনেহৰ ম’বাইল ফোনটো এতিয়া কেৱল আড্ডা, বিনোদন, সময় কটোৱা বা গেম খেলাৰ উপকৰণ হৈ থকা নাই। বিশ্বৰ নানা তথ্য, বিভিন্ন সময়ত খুঁচৰি থকাৰ নিচা এতিয়া বহুতৰে হৈছে। স্মাৰ্টফোনত এতিয়া মাথোঁ ‘চেল্ফি’ উঠিবলৈ গৈ বা ‘গেম’ খেলিবলৈ গৈয়েই নহয়, অত্যন্ত প্ৰয়োজনীয় কামত ‘নেট’ খুঁচৰিবলৈ ধৰি দুৰ্ঘটনাৰ চিকাৰ বহুজন হৈছে। গৱেষণাত প্ৰকাশ পাইছে যে কেৱল ব্ৰিটেইনতেই ৭৫ শতাংশ মানুহে পথত খোজ কাঢ়ি থাকোতে ম’বাইলৰ পৰ্দাত দৃষ্টি নিক্ষেপ কৰি থাকে। সেয়েহে কোনোজনে ‘লেম্পপোষ্ট’ত খুন্দা খায়, কোনোবাই বেলেগৰ কান্ধত পৰে, কোনোবাই গাড়ীৰ-চাইকেলৰ খুন্দা খায়, কিছুমানে অসতৰ্ক পদক্ষেপৰ বাবে উজুটি খায়। ব্ৰিটেইনৰ তথ্যই প্ৰকাশ কৰিছে যে মানুহে মানুহক খুন্দা মৰাৰ সংখ্যা ৬৫ শতাংশ। এইসকলৰ ৩৮ শতাংশ অনুতপ্ত হৈ ‘sorry’ শব্দৰ প্ৰয়োগ কৰে। বাকী ২৭ শতাংশৰ সেইখিনি ‘চেতনা’ও নাথাকে— ভবাৰ সময় নাই।\nবিশেষজ্ঞসকলে কৈছে যে এনেবোৰ পৰিসংখ্যা মাথোঁ সংখ্যাতত্ত্ব নহয়, এইবোৰ সমাজৰ বাবে ক্ৰমশঃ বিপদজনক হৈ উঠিছে। বিশেষকৈ খোজ কাঢ়ি থাকোতে পদে পদে দুৰ্ঘটনাৰ আশংকা থাকে। সেইবাবেই পৰীক্ষামূলকভাৱে মানচেষ্টাৰৰ এই বিশেষ পথ তৈয়াৰ কৰা হৈছে। এনে অভিনৱ পন্থা যাৰ মস্তিষ্কপ্ৰসূত, তেওঁ হ’ল মানচেষ্টাৰৰ ‘এড’ ম’বাইল সংস্থাৰ মেনেজিং ডাইৰেক্টৰ ৰিচাৰ্ড ব্যাসেনডেল। তেওঁ কৈছে যে — ‘আমি বাস্তৱ অৱস্থা বুজি পাব লাগিব। সমাজৰ পৰিৱৰ্তন হ’লে আমি সেই পৰিৱৰ্তন গ্ৰহণ কৰিব লাগিব।’\nঅৱতাৰৰ মহামিলনঃ শ্ৰীত্ৰৈলঙ্গস্বামী আৰু শ্ৰীৰামকৃষ্ণৰ সাক্ষাৎ\nMarital Rape: A Legal Assault in India


ৱিকিপিডিয়া বাৰ্তা:অসমীয়া ৱিকিপিডিয়াৰ চিডি, সংখ্যা ১.০ - অসমীয়া ৱিকিপিডিয়া\nৱিকিপিডিয়া বাৰ্তা:অসমীয়া ৱিকিপিডিয়াৰ চিডি, সংখ্যা ১.০\nমই যিকেইটা যোগ দিছোঁ সেইকেইটাত প্ৰৱন্ধৰ মানৰ কথা ভবা নাই। কাৰণ ৫০০ প্ৰৱন্ধৰ তালিকা প্ৰস্তুত কৰিবলৈ আমি হয়তো মান সম্পৰ্কে মুঠি টান কৰিব লাগিব। সেয়ে যি যি প্ৰৱন্ধ আছে বুলি জানো সেইবিলাক যোগ দি গৈছোঁ, পাছত তাৰপৰা উলিয়াই দিবলৈ সহজ হ'ব।উদ্দীপতালুকদাৰ (talk) 15:19, 19 এপ্ৰিল 2012 (UTC)\nঅসমীয়াটোৰ লগতে ইংৰাজী কেইটাৰো লিংকটো দিব লাগিব। তাৰ পৰা ইংৰাজী ৱিকিত প্ৰবন্ধটো নাথাকিলে তাত লিখিব লাগিব। কিন্তু উন্নত প্ৰবন্ধ নহলে চিডি খনত দিবলৈ ভাল ন'হব নেকি! Jyoti Prakash Nath (talk) 07:02, 20 এপ্ৰিল 2012 (UTC)\nপ্ৰথমে অসমীয়া ভাল প্ৰবন্ধসমূহ বাচনি কৰি পাছত ইংৰাজী লিংকবোৰ দিবও পাৰি| ১০০০ উন্নত প্ৰবন্ধ কত পাবা| আছেহে বাৰশ| তাৰে এগাল পোখালি| :) বিষ্ণু শ‍ইকীয়াবাৰ্তা 13:49, 20 এপ্ৰিল 2012 (UTC)\nসেইটো সচাঁ ৫০০ প্ৰবন্ধ দিবলৈ থকিবও লাগিব পিছে (১০০০ নহয় ৫০০)। কিন্তু চিডি খন যিহেতু আন মানুহক বিলোৱা হ'ব গতিকে গুণগত মানৰ প্ৰতি লক্ষ্য ৰাখিব লাগিব। Jyoti Prakash Nath (talk) 18:04, 20 এপ্ৰিল 2012 (UTC)\nঅ’ ৫০০ দেখিছিলো দেখোন| কিয়বা ভুল হ’ল? ভুলতে মিচটেক| বাৰু আগয়ে ভালবোৰ বিচাৰি উলিওৱাচোন| বিষ্ণু শ‍ইকীয়াবাৰ্তা 18:30, 20 এপ্ৰিল 2012 (UTC)\nইয়াত অসম বুলি প্ৰথম অংশতে যোগ কৰা অনুচ্ছেদৰ প্ৰবন্ধ খিনি সেই বিষয় সম্বন্ধিয় শাখালৈ স্থানান্তৰ কৰা হ'ল। লগতে সকলো প্ৰ্বন্ধই টেবুল বনাই ৰাখিবলৈ অনুৰোধ জনোৱা হ'ল। Jyoti Prakash Nath (talk) 07:11, 23 এপ্ৰিল 2012 (UTC)\nতুমি সজাবা, ম‍ই পাছত এপাক চাম| কেইটা মান ভাল প্ৰবন্ধৰ নাম ইয়াতে লিখি থৈছো| সময় পালে ময়ে কৰিম বাৰু|\nউত্তৰ-পূব সীমান্ত ৰেলৱে\n"https://as.wikipedia.org/w/index.php?title=ৱিকিপিডিয়া_বাৰ্তা:অসমীয়া_ৱিকিপিডিয়াৰ_চিডি,_সংখ্যা_১.০&oldid=71664"ৰ পৰা সংকলিত\nএই পৃষ্ঠাখন ২৬ এপ্ৰিল, ২০১২ তাৰিখে ০১:২১ বজাত অন্তিম সংশোধন কৰা হৈছিল।


কোৰোণাৰ পৰা সোনকালে আৰোগ্য লাভ কৰিবলৈ কি খোৱা উচিত? কেন্দ্ৰীয় চৰকাৰে ঘোষণা কৰিলে বিশেষ ডায়েট প্লান– News18 Assam\nকোৰোণাৰ পৰা সোনকালে আৰোগ্য লাভ কৰিবলৈ কি খোৱা উচিত? কেন্দ্ৰীয় চৰকাৰে ঘোষণা কৰিলে বিশেষ ডায়েট প্লান\n»কোৰোণাৰ পৰা সোনকালে আৰোগ্য লাভ কৰিবলৈ কি খোৱা উচিত? কেন্দ্ৰীয় চৰকাৰে ঘোষণা কৰিলে বিশেষ ডায়েট প্লান\nUpdated:May 11, 2021, 12:24 PM IST\nভাৰত চৰকাৰে (Indian Government) ৰোগীসকলৰ দ্ৰুত আৰোগ্যৰ বাবে এক সৰল ডায়েট প্লান (Diet Plan) শ্বেয়াৰ কৰিছে।\nLast Updated: May 11, 2021, 12:24 PM IST\nHealthy Diet Plan For Corona Patients : কোৰোণা ভাইৰাছে (Corona virus) ভাৰতত ধ্বংসযজ্ঞ অব্যাহত ৰাখিছে। দেশখনে বৰ্তমান মহামাৰীৰ দ্বিতীয় ঢৌৰ সৈতে মোকাবিলা কৰি আছে আৰু বিশেষজ্ঞসকলে তৃতীয় ঢৌৰ বিষয়ে সতৰ্কতা জাৰিছে। সক্ৰিয় ঘটনা আৰু আৰোগ্যৰ ঘটনাৰ মাজত এতিয়াও এক বৃহৎ পাৰ্থক্য আছে। দেশৰ কেইবাখনো ৰাজ্যই কোৰোণা সংক্ৰমণৰ শৃংখলা ভাঙিবলৈ লকডাউন ঘোষণা কৰিছে। আনহাতে বহুতো ৰাজ্যই নাগৰিকসকলক ঘৰত থাকিবলৈ আৰু কেৱল অত্যাৱশ্যকীয় উদ্দেশ্যৰ বাবে ঘৰৰ পৰা বাহিৰলৈ ওলাবলৈ নিৰ্দেশনা জাৰি কৰিছে। ৰোগীৰ বৰ্ধিত সংখ্যাৰ প্ৰতি লক্ষ্য ৰাখি, বহুতো কোভিড-১৯ ৰোগীক হোম আইছ’লেচনত থাকিবলৈ পৰামৰ্শ দিয়া হৈছে। অৱনতি হোৱা পৰিস্থিতিৰ প্ৰতি লক্ষ্য ৰাখি, ভাৰত চৰকাৰে (Indian Government) ৰোগীসকলৰ দ্ৰুত আৰোগ্যৰ বাবে এক সৰল ডায়েট প্লান (Diet Plan) শ্বেয়াৰ কৰিছে।\nএবিপি নিউজৰ মতে, ঘৰত, চিকিৎসালয় বা শিবিৰত থকা আৰু চিকিৎসাধীন ৰোগীসকলৰ বাবে চৰকাৰে mygovindiaৰ টুইটাৰ হেণ্ডেলত ডায়েট প্লান শ্বেয়াৰ কৰিছে।\n১. তিয়াই থোৱা বাদাম আৰু কিচমিছৰে দিনটোৰ আৰম্ভ কৰক\nচৰকাৰে শ্বেয়াৰ কৰা আহাৰ পৰিকল্পনাত কোৱা হৈছে যে আপুনি প্ৰতিদিনে তিয়াই থোৱা বাদাম আৰু কিচমিছৰে দিনটোৰ আৰম্ভ কৰা উচিত। পৰিকল্পনাটোৱে খাদ্যক কেৱল পুষ্টিকৰ কৰি তোলাই নহয় ইয়াক সুস্বাদু কৰি তোলে। জনোৱা হৈছে যে যদি আপুনি কোভিড-১৯ ৰোগী, আপুনি প্ৰ'টিন আৰু আইৰনৰ বাবে বাদাম খোৱা কৰিব লাগিব।\n২. ব্ৰেক ফাষ্টৰ বাবে ৰাগি দোচা বা এবাটি ডালিয়া\nআপুনি ব্ৰেকফাষ্টত ৰাগি দোছা খাব পাৰে। ইয়াৰ উপৰিও ব্ৰেকফাষ্টত এবাটি ডালিয়াও খোৱা কৰিব পাৰে। আপুনি গ্লুটেন-মুক্ত আৰু অত্যধিক ফাইবাৰৰ বিকল্পও বাছনি কৰিব পাৰে।\n৩. দুপৰীয়াৰ আহাৰত গুড় আৰু ঘিউ অত্যাৱশ্যকীয়\nআহাৰ পৰিকল্পনাই দুপৰীয়াৰ আহাৰৰ সময়ত গুড় আৰু ঘিউ গ্ৰহণ কৰাৰ পৰামৰ্শ দিয়ে। পৰিকল্পনা অনুসৰি, আপুনি দুপৰীয়াৰ আহাৰৰ সময়ত বা পিছত গুড় আৰু ঘিউ খাব পাৰে। আপুনি ইয়াক ৰুটিৰ সৈতেও খাব পাৰে। জনাই দিওঁ যে গুড় আৰু ঘিউ দুয়োটাই শৰীৰ গৰম আৰু শক্তিশালী ৰখাত সহায় কৰে আনহাতে সেইবোৰত সমৃদ্ধ গুণাগুণো থাকে যি ৰোগ প্ৰতিৰোধ ক্ষমতা বৃদ্ধি কৰে।\n৪. ৰাতিৰ আহাৰত খিচিৰি ব্যৱহাৰ কৰা\nএই ডায়েট প্লান অনুসৰি, আপুনি গধুৰ নৈশ আহাৰৰ সলনি খিচিৰি খোৱা উচিত কিয়নো ইয়াত সকলো অত্যাৱশ্যকীয় পুষ্টি থাকে। ই পেটৰ বাবে পাতল হয় আৰু ভাল টোপনিত সহায় কৰে।\n৫. নিজকে হাইড্ৰেটেড ৰাখক\nনিজকে হাইড্ৰেটেড কৰি ৰখাটো অতি গুৰুত্বপূৰ্ণ। পৰিকল্পনাটোৰ মুখ্য পৰামৰ্শটো হ'ল যে পানী সেৱন কৰাৰ উপৰিও আপুনি ঘৰত লেমোনেড সেৱন কৰিব পাৰে। আপোনাৰ দৈনন্দিন ৰুটিনত ঘৰত তৈয়াৰ কৰা জ্যুচো অন্তৰ্ভুক্ত কৰিব পাৰে।\nFirst published: May 11, 2021, 12:24 PM IST